Anul  XXIII. 


Nr.  1-2. 


-  "V 
i  -  4 

V4 

Ian.— Febr.  1933 

REVISTA  TEOLOGICA 

zr  organ  pentru  ştiinţa  şi  viaţa  bisericească.  = 


ABONAMENTUL:  Pe  un  an  260  Lei.  Pe  o  jumătate  de  an  130  Lei. 
- - Pentru  studenţi  pe  un  an:  200  Lei.  — - 


SE  ’NCHEAGÂ  FRONTUL 
ORTODOX. 


Prima  decadă  a  vieţii  noastre  naţionale  trăitei 
în  cadrele  patriei  întregite  s5a  caracterizat  printr’oj 
vădită  depresiune  morală.  Progresul  tehnic,  de  o 
strălucire  fără  precedent,  al  veacului  XX,  a  cam 
zăpăcit  pe  descendenţii  modeştilor,  harnicilor  şi  cu¬ 
cernicilor  noştri  înaintaşi.  Mijloacele  de  comunicaţie 
rapidă  pe  care  —  de  bine,  de  rău  —  le-au  avut  la 
îndemână  şi  fiii  neamului  nostru  i-au  adus  pe  aceştia 
în  contact  cu  ţări  şi  civilizaţii  străine  de  structura 
lor  sufletească  şi  le-au  trezit  dorul  după  o  viaţă 
confortabilă.  Irezistibila  tentaţie  a  adus  după  sine 
o  nelinişte  generală,  o  trepidaţie  bolnavă,  o  goană 
după  bunăstare  economică,  după  avere  câştigată 
peste  noapte,  prin  riscuri  de  bursă,  prin  vânarea 
situaţiilor  cât  mai  apropiate  de-o  vamă,  de-o  admi¬ 
nistraţie  financiară,  de  un  depozit,  de  cassa  unei 
bănci,  ori  de  vistieria  ţării. 

Pe  urma  acestei  goane  nebune  s’a  ajuns  la 
situaţia  de  astăzi,  în  care  omul  nu  mai  sfinţeşte  locul 
pe  care  îl  deţine,  ci,  de  cele  mai  multe  ori,  îl  spurcă. 
Fiindcă  nu  stă  acolo  în  vârtutea  unei  destoinicii  şi  a 
unei  sobrietăţi  creştineşti,  ci  în  vârtutea  coatelor  tari 
cu  cari  s’a  înghesuit  şi  a  izbutit  prin  ceata  nesfârşită 

a  concurenţilor  şi  în  vârtutea  „abilităţii"  cu  care  se 
ştie  „aranja"  la  cei  mici  şi  la  cei  mari  deopotrivă. 

Materialismul  sălbatic,  setea  după  viaţă  fără 
griji  ne-a  adus  în  haosul  moral  şi  în  desechilibrul 
material  în  care  ne  sbatem. 

Ceice  fredonau  vecinie  aria  occidentalizării 
noastre,  pot  fi  mulţumiţi:  ne- am  occidentalizat  cu 
desăvârşire.  I-am  întrecut  chiar  pe  occidentali  — 
în  răutăţi.  Am  putea  spune  că  ne-am  americanizat 
de-adreptul.  Ne  avem  „faliţii"  noştri,  cum  spunea 
marele  Caragiale.  Ne  avem  „emancipaţii"  noştri, 
cari  îşi  bat  joc  de  curăţenia  vieţii  familiare;  ne  avem 
gangsterii  noştri;  ne  avem  „socialiştii"  noştri;  ne 
avem  francmazonii  noştri  —  până  şi  în  guvernul  ţării. 

Suntem,  apoi,  o  ţară  „aconfesională"  —  cum  se 
scrie  la  cartea  celui  mai  occidental  modernism  politic; 
dovadă,  că  a  trebuit  să  se  poarte  o  luptă  deadreptul 
titanică,  pentruca  în  noua  constituţie  a  ţării  să  se 
înscrie  —  măcar  cu  numele  —  „dominanţa"  Bisericii 
neamului  românesc  şi  pentruca  măcar  cu  numele 
să  se  arete  caracterul  creştinesc  al  acestei  ţări  care 
i  totuşi  prin  Biserica  ortodoxă  a  ajuns  la  ceeace  este 
i[  astăzi  ca  tărie  şi  cultură. 

Rezultatele  „occidentalizării"  noastre  mincinoase 
se  văd:  Prăbuşirea  principiului  competenţei  şi  al 
autorităţii  —  şi  pe  urma  ei  haosul  economic,  so- 
t  cial,  politic,  cultural:  răsturnarea  generală. 

Statul  a  încercat  toate  reţetele  „moderne"  pentru 
remedierea  răului.  Şi  le  încearcă  încă,  dar  departe 
de  a  izbuti  în  silinţele  sale  —  boala  se  agravează 
de  pe-o  zi  pe  alta.  Mania  legiferării  în  toate  do¬ 
meniile  vieţii  obşteşti  a  dat  faliment.  Ea  a  avut  un 
singur  rezultat  incontestabil:  a  zăpăcit  lumea  şi  mai 
rău  —  a  zăpăcit  până  şi  pe  profesioniştii  legilor,  pe 
advocaţi.  Fiindcă  numai  prin  măsuri  externe  nu  se 
poate  face  rânduială.  Ori  dacă  se  face  chiar  pentru 
un  moment,  ea  nu  durează.  Pentru  o  durabilă  rân¬ 
duială  trebue  reformat  mai  întâi  sufletul,  trebue  înnobi¬ 
lată  simţirea,  trebue  disciplinată  voinţa,  trebue  zidit 

caracterul  omului  chemat  să  aplice  legea.  Iar  ca¬ 
ractere  nu  poate  zidi  decât  Biserica  prin  credinţa 
în  Dumnezeu  pe  care  o  propovedueşte. 

Cine  nu  are  frică  de  Dumnezeu,  nu  are  nici 
ruşine  de  oameni.  Cine  nare  conştiinţa  clară  despre 
destinaţia  supraterestră  a  sufletului  şi  despre  răspun¬ 
derea  acestui  suflet  în  faţa  lui  Dumnezeu,  la  judecată, 
acela  devine  în  chip  fatal  victima  instinctelor  sale 
egoiste  şi  implicit  un  element  păgubitor  pentru  obştea 
în  mijlocul  căreia  trăieşte. 

Cine  nu  se  teme  de  Dumnezeu,  minte,  fiindcă 
„de  internis  non  judicat  pretor". 

Cine  nu  se  teme  de  Dumnezeu,  fură,  nădăjduind 
că  de  pedeapsa  oamenilor  poate  scăpa. 

Cine  nu  se  teme  de  Dumnezeu,  ucide,  socotind 
că  chiar  ajuns  în  temniţă  —  îi  mai  rămâne  deschisă 
calea  evadării. 

Iar  cine  iubeşte  pe  Dumnezeu,  aşa  cum  l-a  des¬ 
coperit  unul  născut  Fiul  său.  Domnul  şi  Mântuitorul 
nostru  Isus  Hristos,  şi  se  teme  de  el,  cine  ascultă 
de  învăţăturile  Bisericii  lui  sfinte  —  acela  nu  face 
nici  unele  ca  acestea.  Creştinul  adevărat  este  cel 
mai  puternic  „stâlp  al  societăţii""?-*  " 

Slujitorii  Bisericii  au  fost  conduşi  totdeauna  de 
acest  adevăr  şi  l-au  vestit  cu  tărie,  mai  ales  în  timpul 
din  urmă,  de  când  tulburarea  vieţii  româneşti  a 
devenit  mai  îngrijitoare.  Ierarhii  prin  pastoralele 
lor  trimise  credincioşilor  la  marile  praznice  creşti¬ 
neşti  şi  cu  prilejul  vizitaţiilor  canonice,  sau  în  cu¬ 
vântări  rostite  în  Parlamentul  ţării,  chiamă  sufletele 
la  înnoire  prin  Hristos,  le  îndeamnă  să  lapede  patimile 
vremii  şi  să  se  întoarcă  la  respectul  faţă  de  poruncile 
Bisericii:  la  iubirea  de  Dumnezeu  şi  la  iubirea  de 
oameni.  Slujitorii  altarelor  fac  acelaş  lucru  cu 
cuvântul  viu  rostit  de  pe  amvoanele  bisericuţelor 
noastre  dela  sate,  sau  cu  scrisul  lor  risipit  prin 
numeroasele  reviste  şi  foi  poporale.  înviorarea 
apostolatului  în  sânul  Bisericii  noastre  este  un  fapt 
îmbucurător,  pe  care  nimeni  nu-1  poate  contesta. 

* 

Dar  ceeace  este  mai  îmbucurător  şi  ceeace  are 
darul  de  a  ne  stârni  cele  mai  bune  nădejdi  în  izbânda 
luptei  noastre  creştineşti  pentru  regenerarea  sufle¬ 
tească  a  neamului  şi  prin  ea  pentru  ameliorarea 
vieţii  obşteşti  este  faptul,  că  chiar  fruntaşii  mireni 
ai  acestei  vieţi  au  început  în  timpul  din  urmă  a  se 

I  convinge,  că  fără  o  renaştere  morală  a  sufletului, 
prin  Biserică  orice  reformă  politică,  socială,  eco¬ 
nomică  sau  culturală  este  iluzorie,  orice  legiferare 
şi  îndrumare  poliţienească  este  inutilă. 

Unii  din  aceşti  intelectuali  mireni  au  avut  această 
credinţă  mai  de  mult,  alţii  s’au  convertit  la  ea  mai 
de  curând.  Simptomatic  este  însă  pentru  vremile 
prin  care  trecem,  că  aceşti  crainici  ai  vestei 
celei  bune  nu  se  mai  „ruşinează11  de  evanghelia 
Domnului,  ci  o  vestesc  aşa  zicând  „de  pe  coperi- 
şurile  caselor".  Ultimul  congres  naţional  bisericesc 
a  fost  revelatoriu  în  această  privinţă.  Cu  acest  prilej 
ministrul  culturii  D.  Guşti  a  spus:  „Trecutul  nostru 
întreg  e  clădit  din  viaţa  trăită  în  jurul  Bisericii; 
...învăţătura  sfântă  care  ne-a  apărat  sufletul  prin 
veacuri  ne-a  venit  tot  dela  Biserică.  Ea  este  un  dar 
al  ortodoxiei!  ...Astăzi  căutăm  în  viaţa  noastră  de 
stat  un  punct  de  razim.  Dar  ce  punct  de  razim  e 
mai  sigur  decât  această  peatră  pe  care  Dumnezeu 
a  zidit  lumea?" 

In  acelaş  congres!  di  stinsul  fiu  al  Bisericii  noastre 
!  şi  eminentul  bărbat  politic  O.  Goga  invită  pe  câr- 
j  muitorii  instituţiei  sacre  să  pregătească  şi  să  pună 
;  în  mâna  fiecărui  fiu  al  tării  Cazania  neamului  şi  a 
timpului ,  pe  care  numai  ei  o  pot  pregăti,  iar  pro¬ 
fesorul  filosof  Ioan  Petrovici  a  declarat  cu  smerenia 
unui  convertit,  că  „filosofia  se  întoarce  la  Dumnezeu... 
ea  cere  sprijinul  religiei  şi  al  Bisericii"  pentru  noua 
şi  sănătoasa  îndrumare  a  vieţii  omeneşti. 

* 

Dar  cel  mai  vădit  semn  al  mentalităţii  celei 
nouă  străbătută  de  suflul  izbăvitor  al  evangheliei 
este  fără  îndoială  recenta  iniţiativă  a  unui  mănunchiu 
de  intelectuali  dintre  cei  mai  distinşi,  din  capitala 

Ardealului,  de  a  organiza  pe  mirenii  noştri  într’ol 
mare  şi  puternică  „Frăţie  ortodoxă  română".  Această! 
asociaţie  este  menită  să  cheme  la  Hristos  şi  prin 
Hristos  la  mântuire  întreaga  obşte  ortodoxă  a  nea¬ 
mului  nostru  de  dincoace  de  Carpaţi  şi  —  dacă  se 
poate  —  şi  de  dincolo,  în  convingerea  că  renaşterea 
morală  a  neamului  este  o  operă  atât  de  mare  şi  de 
grea,  încât  ea  întrece  puterile  clerului  sfintei  noastre 
Biserici  şi  trebue  să  angajeze  silinţele  fiecărui  cre¬ 
dincios  conştient  al  aşezământului  sacru. 

La  temelia  organizaţiei  care  se  va  întemeia  în 
„Dumineca  ortodoxiei"  din  5  Martie  a  anului  curent 
stă  o  idee  mare:  ideia  răspunderii  fiecărui  român 
faţă  de  Biserica  sa,  care  l-a  ocrotit  până  acuma  şi 
l-a  adus  la  biruinţa  unităţii  naţionale  şi  care  singură 
e  în  stare  să-l  povăţuiască  şi  în  viitor  pe  drumul 
marilor  biruinţe,  pregătindu-i  fericirea  pământească 
şi  cerească  de  o  potrivă  şi  care  singură  e  în  stare 
să  întărească  şi  temeliile  statului  nostru  întregit. 
Organizaţia  iniţiată  la  Cluj  izvoreşte  din  axioma,  că  j 
nime  nu  poate  contribui  la  întărirea  neamului  şi  a! 
statului  fără  să  sprijinească  Biserica  în  toate  stră¬ 
daniile  ei  şi  fără  să-i  apere  prestigiul  de  uneltirile  I 
vrăşmaşilor  ei  văzuţi  şi  nevăzuţi. 

Pe  acest  adevăr  frumos  —  se  va  zidi  trainic. 

Este  adevărat,  că  structura  democratică  a  Bi¬ 
sericii  noastre  a  îngăduit,  a  chemat  chiar,  şi  până 
acuma  colaborarea  mirenilor  în  viaţa  eclesiastică. 
Intr’o  măsură  pe  care  unii  o  socotesc  chiar  prea 
mare.  De  astădată  însă  e  vorba  de  o  afirmare  nu 
atât  a  drepturilor  cât  a  datoriei  credincioşilor  faţă 
de  Biserică,  afirmare  izvorâtă  din  spontana  hotă-, 
rare  a  acestora.  Ideia  e  admirabil  subliniată  în  „Che-|j 
marea"  1  înţelepţilor  iniţiatori  dela  Cluj:  „Această  po-S] 
ziţie  privilegiată  [a  mirenilor  în  organizaţia  Bisericiijjf 
ortodoxe)  se  cere  onorată,  ea  neputând  rămânea  o| 
simplă  ficţiune  decorativă.  Ea  trebue  să  se  afirme! 


1  Această  înţeleaptă  şi  caldă  „chemare"  o  publicăm  în  altă  parte  a 
revistei  noastre.  .V  C. 

nu  numai  în  domeniul  strict  oficial,  în  sinul  organelor 
executive  şi  al  adunărilor  reprezentative,  ci  şi  în 
afară  de  ele,  în  câmpul  larg  al  frământărilor  sociale, 
unde  clocoteşte  nepotolită  viaţa  mulţimilor". 

Cea  mai  elementară  exegeză  a  acestei  afirmaţii 
juste  ne  duce  la  concluzia  care  va  indica  linia  de 
conduită  a  oricărui  fiu  al  Bisericii:  Se  cuvine  mi¬ 
reanului  a  fi  ortodox  nu  numai  în  corporaţiile  bise¬ 
riceşti,  ci  şi  acasă,  la  catedră,  la  tribunal,  în  atelier, 
la  prefectură,  la  minister  —  în  străinătate,  ori  unde 
s  ar  găsi.  Să  nu-şi  pună  interesele  sale  personale,  fa¬ 
miliare,  de  breaslă,  de  partid,  sau  de  altă  natură 
mai  presus  de  interesele  Bisericii  şi  ale  neamului, 
pentrucă  altfel,  cel  dintâi  păgubit  va  fi  el  —  adecă 
sufletul  lui. 

Suntem  convinşi  că  intelectualii  intraţi  în  „Frăţia 
ortodoxă  română"  vor  fi  cei  mai  devotaţi  plinitori 
ai  acestei  porunci  şi  prin  viaţa  lor  morală  —  pu¬ 
blică  şi  privată  de  o  potrivă  —  vor  da  poporului 
cea  mai  elocventă  pildă  a  unei  ortodoxii  pe  cât  de 
active  pe  atât  de  cuceritoare.  Căci  dupăcum  „naţia" 
dela  „domni"  a  învăţat  toate  patimile  cari  viciază 
viaţa  individuală  şi  obştească  a  zilelor  noastre,  tot 
dela  ei  va  învăţa  —  suntem  siguri  —  şi  frica  de 
Dumnezeu  şi  vechea  omenie  românească. 

In  felul  acesta  se  va  însănătoşi  neamul  din 
boala  de  care  este  cuprins.  Iar  dacă  generaţiile 
înaintaşilor  noştri  prin  strădaniile,  suferinţele  şi  jert¬ 
fele  lor  au  lărgit  hotarele  ţării  româneşti,  generaţia 
noastră  îi  va  adânci  şi  întări  temeliile  prin  virtuţile 
cu  care  îşi  va  orândui  o  viaţă  creştinească,  dând 
pildă  de  eroism  şi  generaţiilor  viitoare. 

Cerul  să  binecuvinte  silinţele  celorce  purced  la 
luptă  în  numele  Domnului. 

Prof.  NICOLAE  COLAN. 

CATOLICISMUL  ŞI  CULTURA 

MODERNĂ. 

[Urmare], 

§  10.  în  Jugoslavia. 

In  vechea  Sârbie  nu  se  putea  vorbi  de  cato¬ 
licism.  Totuşi,  din  cine  ştie  ce  motive,  guvernul 
sârbesc  încheiase  în  ajunul  răsboiului,  la  23  Iunie 
1914,  un  Concordat  care  prevedea  pentru  cele  câteva 
mii  de  catolici  o  arhiepiscopie  în  Belgrad  şi  o  epis¬ 
copie  în  Scoplje.  Dispoziţia  aceasta  a  fost  îndeplinită 
în  5  Octomvrie  1924. 1  Teritoriile  alipite  au  adus  cu 
ele  o  populaţie  catolică  ce  se  ridică  la  4975.000,  faţă 
de  cea  ortodoxă  de  5.360.000.*  Catolicismul  se  stră- 
dueşte  acum  să  prindă  rădăcini  şi  în  vechea  Sârbie, 
întemeind  parohii,  ridicând  biserici,  aranjând  solem¬ 
nităţi  pompoase  la  cari  ia  uneori  parte  şi  nunţiul 
din  Belgrad.  Deşi  guvernul  din  Belgrad  e  de  multă 
vreme  în  tratative  cu  Vaticanul  pentru  încheierea 
unui  Concordat,  care  sar  referi  mai  mult  la  o  nouă 
delimitare  a  unor  dieceze  din  ţinuturile  dela  graniţă 
ce  depindeau  înainte  de  răsboiu  de  episcopii  din 
Ungaria,  totuşi  fricţiunile  cu  catolicismul  de  pe  teri- 
torul  Statului  se  ţin  lanţ,  guvernul  ţinând  să-i  aplice 
un  tratament  egal  cu  al  Bisericii  ortodoxe,  iar  acela 
luptând  pentru  vechile  privilegii  şi  pentru  câştigarea 
altora.  Conflicte  au  fost  pe  tema  numirii  unor  epis- 
copi  de  cătră  papa,  a  desfiinţării  şcoalelor  confe¬ 
sionale  în  localităţile  în  cari  numai  un  număr  mic  de 
elevi  nu  vizitau  pe  cea  de  Stat,  a  exproprierii  unor 
averi  bisericeşti  şi  congreganiste  în  cadrul  reformei 
agrare  ş.  a.  De  un  tratament  nedrept  nu  se  poate 


1  V.  Lama,  op.  c.  326  urm. 
s  Ch.  Poulet  op  c.  657. 

plânge  catolicismul.  El  este  învăţat  însă  să  se  plângă 
continuu  şi  să  confunde  interesele  sale  cu  cele  ale 
unui  partid  sau  părţi  de  ţară.  Nu  puţin  din  veninul 
luptelor  politice  dintre  partidul  croat  şi  guvernele 
din  Belgrad  provine  din  agitaţia  clerului  catolic,  în 
rândurile  populaţiei  croate  şi  slovene.1 2 

încă  din  Noemvrie  1918  episcopii  croaţi  şi  slo¬ 
veni  întruniţi  într  o  adunare  au  cerut  papei  permi¬ 
siunea  de  a  introduce  pretutindeni  ca  limbă  de  cult 
pe  cea  veche  slavă,  în  vigoare  încă  în  unele  locuri, 
şi  ritul  croat  şi  slavon.  Se  pare  că  şi  chestiunea 
aceasta  e  una  din  cele  discutate  în  tratativele  pentru 
Concordat,  deşi  între  timp  episcopii  catolici  au  redus 
pretenţiile,  cerând  numai  permisiunea  unei  între¬ 
buinţări  restrânse  la  cult  a  limbii  poporului,  cu  ceeace 
papa  e  de  acord. 

Mişcarea  dela  sfârşitul  răsboiului  pentru  înte¬ 
meierea  unei  „Biserici  naţionale  croate",  devenită 
apoi  „Biserica  veche  catolică",  azi  recunoscută  de 
stat,  n’a  trezit  ecoul  larg  al  mişcării  husite  din  Ceho¬ 
slovacia.- 


§  11.  în  România. 

România  încă  a  dobândit  supuşi  catolici  numai 
din  nouile  provincii.  Dintre  aceştia  aproape  1.300.000 
sunt  Români  greco-catolici,  catolicii  propriu  zis  de 
circa  1.400.000  repartizându-se  între  Unguri,  Şvabi 
şi  Saşi. 

Cât  priveşte  pe  cei  dintâi,  ierarhia  şi  statul  major 
al  ei,  a  continuat  după  răsboiu  să  se  înfunde  tot  mai 
mult  pe  calea  asimilării  cu  catolicismul  integral, 
uitând  că  unirea  cu  Roma  se  referea  numai  la  cele 
4  puncte  şi  că  adaosul  „de  rit  grec",  precum  şi 
comunitatea  de  credinţă  a  păstoriţilor  lor  cu  ceilalţi 


1  însuşi  secretarul  de  stat  al  Curiei,  Gaspari,  a  declarat,  în  toiul  con¬ 
ferinţei  de  pace,  unui  corespondent  al  ziarului  „Petit  ^arisien”:  „Ar  trebui 
să  li  se  acorde  Croaţilor  în  noul  stat  jugoslav  o  anumită  autonomie,  poate 
chiar  un  regim  republican".  V.  Lama  op.  c.  379. 

2  V.  Lama  op.  c..  pag.  33S  urm. 

Români,  le  impune  cel  puţin  tot  atâta  atenţiune  şi 
faţă  de  ortodocşi,  de  organele  lor  conducătoare  şi 
de  spiritualitatea  lor.  Poate  toţi  suntem  vinovaţi, 
dar  în  mai  mare  măsură  e  această  mentalitate  a 
conducătorilor  uniţi,  crescuţi  în  şcolile  Romei,  că  în 
mijlocul  entuziasmului  care  a  unit  politiceşte  pe  toţi 
Românii,  nu  s’a  putut  realiza  şi  unirea  în  ortodoxie 
sau  cel  puţin  nu  sa  putut  manifesta  o  mişcare  po¬ 
trivnică  Romei  şi  preiinoasă  spiritului  naţional,  aşa 
cum  sa  manifestat  în  Cehoslovacia  şi  în  mai  mică 
măsură  în  «Iugoslavia. 

Situaţia  şi  a  uniţilor  şi  a  catolicilor  este  normată 
în  Statul  român  în  general  prin  „Legea  cultelor1' 
votată  de  Parlament  în  Martie  1928  şî  valabilă  pentru 
toate  cultele  din  ţară,  iar  în  special  printr’un  Con¬ 
cordat  cu  Scaunul  papal,  semnat  sub  guvernul  Ave- 
rescu  în  10  Maiu  1927,  Concordat  contrar  Consti¬ 
tuţiei  [art.  22],  care  prevede  că  „raporturile  dintre 
diferitele  culte  şi  Stat  se  vor  stabili  prin  lege". 

O  seamă  de  dispoziţii  importante  ale  Concor¬ 
datului  sunt  cuprinse  şi  în  Legea  cultelor  şi  dacă 
ţinem  seamă  că  votarea  ei  a  fost  amânată  până 
după  semnarea  Concordatului,  iar  Concordatul  a 
fost  votat  de  cătră  Parlament  după  votarea  Legii 
cultelor,  înţelegem  că  aceste  dispoziţii  s’au  născut 
din  Concordat  şi  au  avut  rolul  să  faciliteze  trecerea 
aceluia  prin  Parlament. 

Se  vede  aceasta  şi  din  faptul  că  alte  dispoziţii 
din  Legea  cultelor  prevăd  excepţii  cari  nu  pot  viza 
decât  Biserica  catolică,  fiind  cuprinse  şi  în  Concordat. 
Aşa  art.  VII  dispunând  că  nici  un  cult  nu  poate 
depinde  de  vre-o  autoritate  bisericească  din  străi¬ 
nătate,  admite  această  dependenţă  pentru  cultele 
cărora  le-o  impune  principiile  lor  dogmatice  şi  juri- 
dic-canonice  şi  stabileşte  mai  departe  în  contra¬ 
zicere  cu  Constituţia  că  „relaţiile  dintre  atari  culte 
şi  Stat  vor  putea  fi  determinate  prin  acorduri  spe¬ 
ciale".1  Un  alt  articol  care  dispune  ca  nici  un  cult 


1  Tudor  Popescu,  Concordatul  cu  papa.  Bucureşti  1127,  pag  345. 

să  nu  trimită  nimănui  ajutoare  în  străinătate  din 
averea  sa  comună,  continuă:  „excepţiuni  se  vor  putea 
face  numai  cu  aprobarea  guvernului".  O  astfel  de 
excepţie  se  admite  şi  dela  dispoziţia  ca  funcţionarii 
cultului  să  fie  cetăţeni  români. 

3 

O  dispoziţie  pe  de- antregul  făcută  pentru  catolici 
şi  cuprinsă  şi  în  Concordat  este  cea  din  art.  39  care 
declară  desfiinţat,  ca  şi  noul  Codex  Juris  canonici, 
drepturile  şi  obligaţiile  patronatului,  lăsând  averile 
patronale  în  posesiunea  comunităţilor  bisericeşti 
respective  şi  numai  în  caz  că  o  comunitate  biseri¬ 
cească  se  desfiinţează,  dă  drept  fostului  patron  să 
dispună  iarăşi  de  averile  sale.  Chestiunea  aceasta 
a  format  obiectul  unui  studiu  foarte  documentat  al 
păr.  Gh.  Ciuhandu  [Patronatul  eclesiastic  ungar  în 
raport  cu  drepturile  Statului  român,  Arad,  1928],  iar 
I.  P.  S.  Mitropolit  al  Ardealului  sa  oprit  îndelung 
asupra  ei  în  discursul  rostit  la  Senat  cu  prilejul 
votării  Legii  cultelor.1  Ambii  au  dovedit  că  prin 
acest  articol  bisericele,  casele  parohiale  şi  averile 
de  sute  de  mii  de  jugăre,  donate  de  Statul  ungar 
episcopiilor,  parohiilor  şi  ordinelor  religioase,  erau 
numai  folosite  de  aceste  instituţii,  iar  dreptul  de 
proprietate  a  rămas  al  Statului  şi  a  trecut  la  Statul 
român,  care  acum  renunţă  atât  de  mărinimos  la 
el.  Ambii  au  scos  apoi  în  relief  paradoxul  că  Statul 
român  expropriind  în  cadrul  reformei  agrare  cea 
mai  mare  parte  din  aceste  averi  în  schimbul  unei 
rente  egale  cu  cea  dată  celorlalţi  expropriaţi,  rentă 
din  care  Concordatul  prevede  formarea  unui  patri- 
monium  sacrum  pentru  Biserica  catolică,  n’a  făcut 
altceva  decât  să-şi  exproprieze  bunurile  sale  şi  să 
le  plătească  uzufructuarului.2 

Legea  cultelor  lăsa  măcar  speranţa  că  în  cazul 

1  Discursul,  a  apărut  în  broşură  în  Sibiu  an.  1928,  subtitlul:  „Biserica 
Neamului  şi  drepturile  ei“. 

8  Gh.  Ciuhandu,  op.  c.  pag.  164  şi  passim.  Dr.  N.  Bălan  op.  c.  pag. 
54 — 56.  Vezi  şi  „Biserica  împotriva  Concordatului"  de  acelaş,  discurs  rostit 
ca  declaraţiune  a  episcopatului  ortodox  român  în  Senat,  la  discuţia  pentru 
ratificarea  Concordatului.  Sibiu,  1929,  pag.  29 — 38. 

când  o  comunitate  religioasă,  cum  e  parohia,  se  des- 
fiinţează,  fostul  patron,  în  cazul  nostru  Statul  român, 
îşi  recâştigă  dreptul  de  proprietate  asupra  bunurilor.1 
Legea  cultelor,  recunoştea  adecă  de  personalitate  ju¬ 
ridică  numai  organizaţiile  bisericeşti  singurite  [parohii, 
protopopiate,  mănăstiri,  capitole,  starostii,  abaţii,  epis¬ 
copii,  mitropolii],  pe  când  Concordatul  în  art.  IX,  recu¬ 
noaşte  şi  biserica  catolică  în  întregime,  însuşindu-şi 
astfel  doctrina  din  noul  Codex  juris  canonici 
[can.  100  şi  1499]  după  care  numai  Biserica  în  între¬ 
gime,  ca  societate  perfectă  şi  de  drept  divin,  are 
dela  sine  personalitate  juridică,  în  timp  ce  toate 
celelalte  organizaţii  bisericeşti  o  au  abia  dela  ea. 
Consecinţa  este  că  dacă  o  entitate  ierarhică,  de 
exemplu  parohia,  ar  înceta  de  a  exista,  bunurile  trec 
la  entitatea  ierarhică  superioară,  adecă  la  dieceză,  iar 
dacă  dispare  şi  dieceza,  la  arhiepiscopie  şi  aşa  mai 
departe.-  Numai  dacă  Statul  va  ţinea  strâns  la  o 
interpretare  conformă  cu  textul  precis  din  Legea 
cultelor  [ari  XI],  va  scăpa  de  această  consecinţă. 

F oarte  vădită  este  inf  iuinţa  Concordatului  în  Legea 
cultelor  în  ceeace  priveşte  atitudinea  acesteia  faţă  de 
împărţirea  averilor  unei  comunităţi  bisericeşti  între 
o  parte  din  membrii  şi  alţii,  când  un  grup  trece  la 
alt  cult.  In  redactarea  ei  din  1926  se  prevedea  ca 
aceste  bunuri  să  se  distribue  proporţional ;  în  redac¬ 
tarea  din  1928,  făcută  de  ministrul  cultelor  Al.  La- 
pedatu,  chestiunea  se  lasă  nelămurită,  dispunându-se 
numai  ca  Statul  să  ofere  părţii  rămase  fără  biserică 
şi  casă  parohială  mijloacele  pentru  a  şi  le  procura 
şi  ca  partea  care  ar  pretinde  că  are  drept  asupra 
averilor  bisericeşti  să  şi  le  caute  în  justiţie.3  Epis- 

1  Mitropolitul  Ardealului  a  arătat  cât  de  platonică  este  această  spe¬ 
ranţă,  deoarece  catolicii  se  vor  îngriji  să  silească  măcar  pe  vre-unul-doi 
de-ai  lor  să  stea  în  locul  respectiv  spre  a  nu  se  desfiinţa  parohia.  Biserica 
neamului  pag.  59. 

*  Dr.  Nicolae  Bălan,  mitropolitul  Ardealului,  Biserica  împotriva  Con¬ 
cordatului.  Sibiu,  1929,  pag.  22 — 28. 

3  A  Lapedatu,  ministrul  Cultelor  şi  Artelor,  „Noul  regim  al  Cultelor 
în  România",  Bucureşti  1928. 

copacul  ortodox  a  cerut  să  se  revină  la  principiul 
clar  şi  echitabil  din  prima  redactare.1  Episcopatul 
unit  însă  a  reuşit  să  stoarcă  ministrului  în  ultimul 
moment  renunţarea  chiar  şi  la  această  dispoziţie, 
lăsându-se  chestiunea  cu  totul  nelegiferată.2  Şi  che¬ 
stiunea  este  de-o  importanţă  covârşitoare,  dată  fiind 
dispoziţia  generală  a  poporului  român  de  a-şi  cere 
exmatricularea  din  condicele  papale  şi  a  face  parte  şi 
formal  de-acolo  de  unde  face  de  fapt,  din  legea  româ¬ 
nească.  Ceeace  îi  împedecă  pe  oameni  e  numai  teama, 
provenită  din  păţania  altora,  că  nu  vor  avea  unde 
să  se  adune  pentru  slujba  dumnezeească.  Dacă  mi¬ 
nistrul  Lapedatu  ar  fi  menţinut  măcar  redactarea 
din  1928,  care  prevede  ca  Statul  să  facă  biserică 
părţii  ce  nare,  ar  fi  uşurat  enorm,  lucrând  de  altfel 
conform  cu  dreptatea,  unificarea  religioasă  a  nea¬ 
mului  românesc. 

Concordatul  este  foarte  avantajos  catolicismului 
şi  în  celelalte  chestiuni.  Ordinele  şi  congregaţiuniie 
religioase  existente  în  România  sunt  lăsate  toate  să 
existe  mai  departe  păstrându-şi  actualele  case,  mă¬ 
năstiri  şi  şcoli,  cari  vor  depinde  de  episcopul  local 
şi-şi  vor  alege  după  plac  limba  de  predare.  Se  cere 

numai  ca  membrii  acestor  ordine  să  fie  cetăţeni 

* 

români.  Alte  ordine  sau  alte  instituţii  de-ale  lor 
vor  putea  intra  în  ţară  sau  se  vor  putea  întemeia 
cu  aprobarea  guvernului.  Episcopii  vor  avea  deplină 
suveranitate  peste  câte  un  Seminar  pentru  formarea 
clerului,  Statul  putându-se  amesteca  numai  referitor 
la  extensiunea  în  care  să  se  predea  studiul  limbii 
şi  al  istoriei  naţionale. 

Numirea  episcopilor  se  face  de  papa,  patronatul 
fiind  desfiinţat.  Statul  are  doar  dreptul  să  facă 
obiecţii  de  ordin  politic.  Papa  poate  comunica  liber 
cu  episcopii  şi  aceştia  cu  credincioşii.  Numărul  epar¬ 
hiilor,  al  căror  teritoriu  nu  se  poate  întinde  peste 
graniţă,  va  fi  de  5  pentru  uniţi  [arhiepiscopia  din  Blaj, 

1  Dr  Nicolae  Balan  „Biserica  Neamului  şi  drepturile  ei"  p.  6S— 107. 

*  A.  Lapedatu.  op.  c.  pag.  63 — 75. 

cu  eparhiiie  sufragane  din  Oradea,  Lugoj,  Gherla 
şi  una  nou  înfiinţată  pentru  Maramurăş],  de  5  pentru 
romano-catolici  [arhiepiscopia  Bucureşti,  cu  eparhiile 
sufragane  din  Alba-Ilîa,  Timişoara,  Satu-mare,  Iaşi 
şi  Oradea].  Pentru  catolicii  de  rit  armean  una  cu  reşe¬ 
dinţa  în  Gherla.  Episcopia  greco-catolică  din  Gherla 
s’a  mutat  de  curând  la  Cluj,  iar  eparhia  nou  înfiinţată, 
după  multe  nedumeriri  unde  să-şi  ia  sediu1 2,  şi-a 
primit  primul  titular  în  Februarie  1931  în  persoana 
canonicului  dela  Blaj  AL  Rusu;  care  şi-a  luat  reşe¬ 
dinţa  la  Baia-mare.  Patriarhul  Miron  Cristea  a 
arătat  că  faţă  de  cei  5  episcopi  uniţi,  ortodocşii  ar 
trebui  să  aibă  50,  iar  faţă  de  rom.-cat.  65. 1 

Nedreptăţirea  Bisericii  ortodoxe  de  către  Stat, 
în  favorul  celei  unite  şi  romano -catolice,  se  mani¬ 
festă  de  altfel  în  toate  ajutoarele  cu  mult  mai  mari 
acordate  cultelor  neortodoxe  de  cătră  Stat.  Ea  sa 
accentuat  mai  ales  în  anii  1929 — 31,  în  timpul  primei 
guvernări  a  partidului  naţional- ţărănist,  căruia  nu  i  se 
poate  nega  în  lătura  lui  ardeleană  o  politică  con¬ 
fesională  unită,  elementul  unit  fiind  sprijinit  în  toate 
funcţiunile  publice  şi  cel  ortodox  fiind  sistematic 
înlăturat.-  Mai  grăitor  e  faptul  că  tocmai  în  anul 
1931  când  guvernul  a  suprimat  o  mulţime  din  con¬ 
silierii  eparhiali  şi  din  protopopii  ortodocşi,  acelaş 
guvern  aluat  în  buget  cheltuielile  pentru  noua  eparhie 
unită  cu  6  canonici. 

Guvernul  Jorga-Argetoianu  a  făcut  dreptate  în 
privinţa  subvenţiilor  acordate  de  stat  diferitelor 
culte,  aplicând  principiul  proporţionalităţii,  stabilit  în 
„Legea  cultelor".  A  păgubit  însă  grav  statul  român 
în  folosul  catolicismului  unguresc,  prin  aceea  că  a 
renunţat  ia  drepturile  pe  cari  le  avea  statul  român 

1  Discursul  ţinut  la  Senat  ia  29  Nov.  1930. 

2  Date  statistice  cari  dovedesc  c  ceasta  a  adus  profesorul  universitar 
Dr.  Silviu  Dragomir  în  cuvântarea  ţinută  în  şedinţa  din  19  Nov  1929  a 
Congresului  naţional-bisericesc  al  Bisericii  ortodoxe,  preotul  care  se  ascunde 
sub  pseudonimul  Păr.  Nichifor  în  „Confesionaiism  politic",  Sibiu  1930, 
„Bugetul  cultelor  şi  Biserica  unită"  în  „Revista  Teologică"  din  Ian. — Febr. 
193 1  şi  Patriarhul  României  Dr.  Miron  Cristea  în  discursul  amintit. 

asupra  averilor  deţinute  prin  fraudă  de  aşa  zisul 
„Status  romano-catolic  ardelean".  Profesorul  uni¬ 
versitar  din  Cluj,  dl  Onisifor  Ghibu,  a  scris  în 
toamna  anului  1931  o  remarcabilă  carte  asupra 
acestui  „Status dovedind  că  na  fost  niciodată  re¬ 
cunoscut  de  statul  ungar  ca  persoană  civilă,  iar 
averile  pe  cari  le  folosea,  erau  ale  statului  ungu¬ 
resc,  iar  după  răshoiu  ale  moştenitorului  aceluia, 
statul  român.  Scrierea  profesorului  Onisifor  Ghibu 
a  provocat  o  vie  mişcare  în  opinia  publică.  Gu¬ 
vernul  însă  în  loc  să  tragă  consecinţele  cele  mai 
fireşti  pe  care  le  dicta  situaţia  acestui  „Status", 
adecă  să-i  interzică  pur  şi  simplu  orice  activitate 
şi  să  între  în  folosul  averilor  ce  le  deţinea  pe  ne¬ 
drept,  sa  lăsat  atras  în  tratative  cu  Scaunul  papal, 
trimiţând  ca  reprezentant  al  său  pe  ministrul  ju¬ 
stiţiei  Vaier  Pop,  mare  unit  şi  preşedinte  al  Agrului. 
Rezultatul  tratativelor,  formulat  întrun  „Acord"  cu 
Vaticanul  a  fost  dezastruos  pentru  Statul  român. 
Prin  el  se  prevede  înfiinţarea  unui  „Consiliu  al 
diecezei  catolice  de  rit  latin  de  Alba-Iulia“  care  să 
între  în  posesia  averilor  pe  cari  „Statusul"  nu  le 
putea  poseda. 

S’a  căutat  cu  alte  cuvinte  un  proprietar  catolic 
al  unor  averi  cari  erau  ale  statului  român,  care 
însă  nu-şi  dădea  seama  că  sunt  ale  sale  şi  le  con¬ 
sidera,  împreună  cu  Scaunul  papal,  ca  ale  nimănui. 1 
Acordul  care  a  stârnit  o  puternică  indignare  în 
toată  opinia  publică  românească,  chiar  şi  într’o 
parte  din  cea  unită,  n’a  fost  încă  ratificat  de  Par¬ 
lament  Putem  oare  aştepta  măcar  acum  un  act  de 
independenţă  şi  curaj  din  partea  Parlamentului 
român  ? 

* 

înfiinţarea  eparhiei  unite  de  Maramurăş  stă  în 
legătură  cu  marea  mişcare  de  întoarcere  la  orto¬ 
doxie  ce  se  manifestă  în  acele  ţinuturi  după  răsboiu. 
„Asociaţia  generală  a  Românilor  uniţi"  [Agru],  care 

1  „Telegraful  Român"  Nr.  56.  1932. 

nu-i  altceva  decât  Acţiunea  catolică  şi  care  se  află 
în  curs  de  organizare  şi  la  uniţii  din  România,  nu 
e  nici  ea  străină  de  scopurile  prozelitiste  şi  de  lup¬ 
tele  interconfesionale.  O  arată  faptul  că  îşi  tine 
congresele  cu  predilecţie  în  ţinuturile  nordice. 1 

§  12.  In  Ungaria. 

Revoluţia  socialistă  din  1918  a  trezit  ecou  şi 
într’o  parte  a  clerului,  care  constituindu-se  în  „So¬ 
vietul  clerului"  şi-a  enunţat  în  7  Nov.  1918  un  pro¬ 
gram  prin  care  cerea  între  altele  alegerea  epis- 
copilor  de  cătră  cler  şi  laici,  suprimarea  obligati¬ 
vităţii  uniformei  preoţeşti,  restrângerea  cenzurii  bi¬ 
sericeşti,  înlăturarea  celibatului  etc. 

Bolşevismul,  care  alungă  în  21  Martie  1919 
guvernul  contelui  Kâroly,  anunţă  separaţia  Bise- 
ricei  de  Stat,  lichidarea  bunurilor  bisericeşti,  supri¬ 
marea  salariului,  exilarea  ordinelor  călugăreşti  ş.  a. 

Dar  încă  în  August  stăpânirea  bolşevistă  a  lui 
Bela  Kuhn  fu  alungată  de  armatele  române,  locul 
ei  luându-1  un  guvern  cu  sentimente  naţionaliste  şi 
creştine.  In  Iulie  1920  se  întemeiă  o  nunţiatură  la 
Budapesta  şi  un  consulat  la  Vatican.  Unele  con¬ 
flicte  între  guvern  şi  Scaunul  papal  au  fost  pro¬ 
vocate  de  faptul  că  guvernul  se  socoteşte  moşte¬ 
nitorul  drepturilor  casei  de  Habsburg  la  numirea 
episcopilor,  pe  când  papa  a  purces  la  numirea  unor 
episcopi  fără  a  mai  întreba  guvernul  ungar.  Un 
acord  provizoriu  a  adoptat  modalităţile  obişnuite  în 
alte  ţări,  privitor  la  această  chestiune.  Printrun 
acord  se  va  face  poate  şi  o  nouă  împărţire  a  die¬ 
cezelor,  dat  fiind  că  după  tratatul  dela  Trianon 
unele  dieceze  au  perdut  teren  mult  la  Statele  suc¬ 
cesoare,  cum  e  arhiepiscopia  din  Strigoniu,  care.  a 
perdut  din  cele  500  de  parohii,  462  la  Cehoslovacia. 

1  Agru  se  organizează  după  modelul  Acţiunii  catolice  cehoslovace, 
primind  ca  membrii  persoane  singulare,  şi  nu  după  modelul  italian  ce  în¬ 
globează  ca  membrii  organizaţiile  existente. 

Ungaria  de  azi  numără  5.096.729  catolici  (63°/0 
din  populaţie],  faţă  de  1.670.144  calvini,  497.112  lute¬ 
rani  şi  473.310  iudei. 1 

Străduinţe  apreciabile  se  depun  în  Ungaria  pe 
terenul  mişcării  liturgice,  care  se  numeşte  „apo¬ 
stolat  liturgic".  Conducător  e  Fr.  Szunyogh  O.  S.  B- 
care  publică  periodicul  Lelkielet  Kony  vei.  A.  MihaJyfi 
O.  Cist.  a  scris  o  liturgică  ştiinţifică  în  spiritul  ace¬ 
stei  mişcări  [Budapesta  1923]. 2 3  In  cadrul  mişcării  litur¬ 
gice  reînvie  organizaţia  oblaţilor  şi  oblatelor  seculare 
încredinţată  cu  misiunea  apostolatului  laic.  Alăturea 
cu  oblatele  seculare  există  şi  o  congregaţiune  simi¬ 
lară,  ale  cărei  membre  activează  în  special  pe  te¬ 
renul  instrucţiei  religioase  la  sate  şi  oraşe.  Afară  de 
ele  există  şi  catihete  cu  diplomă,  cari  se  pregătesc 
întrun  curs  de  teologie  de  3  ani  ce  funcţionează  în 
Budapesta  din  1917  [Ward  Măria  Kollegium).  In 
cele  6  semestre  ale  acestui  curs  permanent  se  in¬ 
troduc  fete  culte,  tinere,  în  teologie,  atâta  cât  este  t 
de  lipsă  pentru  a  face  din  ele  catihete  pentru  popor.  ^ 

ri 

[Va  urma]  Dr.  D.  STĂNILOAE. 


1  v.  Lama  op.  c.  106 — 112.  După  recen3.  din  1920. 

3  Walter  Birnbaum.  Die  katholische  liturghische  Bewegung,  Gu- 
tersloh  1926,  p.  14. 

3  Peter  v.  Olasz  S.  I.  Liturgisches  Apostolat  und  Katichetinnerarbeit 
in  Ungare,  Sb.  d.  Z.  Dec.  1929  p.  151 — 154. 

SUFERINŢELE  SFÂNTULUI 
IOAN  GURÂ  DE  AUR 

PE  SCAUNUL  PATRIARHAL  DIN  CONSTAN- 

TINOPOLE. 

Cu  câţiva  ani  înainte  de  venirea  sfântului  Ioan 
Gură  de  Aur  la  Constantinopole  capitala  bizantină 
avusese  de  episcop  pe  un  sfânt,  pe  Grigoriu  cel 
din  Nazianz.  Sfântul  Grigoriu  na  onorat  însă  scaunul, 
ce  avea  să  se  cheme  patriarhal  şi  ecumenic,  decât 
câteva  luni.  Patimile  omeneşti,  mai  înverşunate  în 
capitala  împărătească  decât  oriunde,  îl  goniră  în¬ 
dărăt  în  Capadocia,  la  cărţile  sale.  Soartea  sa  in¬ 
dica  destul  de  hotărât,  că  sfinţii  nu-s  pentru  curţile 
împărăteşti.  Acolo  trebuiesc  „oameni  îmbrăcaţi  în 
haine  moi",  cum  zicea  Mântuitorul  [Mt.  118).  Era 
avertisment  pentru  sfântul  Ioan  Gură  de  Aur,  că 
în  capitala  împărătească  îl  aşteaptă  năcaz  şi  strâm¬ 
torare.  „Omul  îmbrăcat  în  haine  moi",  care  luă 
locul  sfântului  Grigoriu  în  anul  381  era  un  bătrân 
blajin,  care  avea  la  curte  rang  mare:  senator,  dar 
în  biserica  creştină  era  abia  catehumen,  aşa  încât 
Părinţii  adunaţi  la  Constantinopole  în  sinodul  al 
IHea  ecumenic  trebuiră  să-l  boteze  pentru  a  putea 
apoi  satisface  dorinţa  împăratului  de  a-1  ridica  pe 
scaunul  patriarhal. 

După  moartea  acestuia  însă,  întâmplată  în  anul 
397,  atât  poporul,  cât  şi  împăratul  doriau  primenire, 
atmosferă  nouă  de  energie  şi  viaţă  în  Biserica  din 
capitală  şi  chemară  din  nou  un  sfânt  pe  scaunul 
patriarhal  şi  anume  pe  Ioan,  preotul  din  Antiohia 
Siriei,  care  îşi  făcuse  renume  mare  ca  orator. 
Grecii  culţi  preţuiau  elocvenţa  mai  presus  de  toate. 

de  aceea  îl  preferiau  pe  preotul  din  barbara  ţară 
a  Siriei  tuturor  candidaţilor  cari  se  imbulziau  la 
scaunul  de  lângă  tronul  imperial,  deşi  printre  aceşti 
candidaţi  erau  unii  cu  autoritate  considerabilă,  cum 
era  bunăoară  ambiţiosul  patriarh  al  Alexandriei, 
Teofil,  care  pofti  scaunul  din  Constantinopole  întâi 
pentru  sine,  apoi  văzând  că  nare  şanse,  pentru  un 
protejat  al  său  din  partidul  alexandrin,  opus  celui 
antiohian. 

Ioan  însuşi,  care  fugise,  din  modestie,  şi  de  hi¬ 
rotonia  preoţească,  nici  nu  voia  să  audă  de  înăl¬ 
ţarea  sa  la  un  rang  atât  de  înalt,  aşa  încât  oamenii 
împăratului  fură  siliţi  să  i  ademenească  prin  înşe¬ 
lăciune  la  trăsura  care-1  duse  contra  voinţii  sale  în 
capitală,  unde  poporul  îl  aclamă  şi  episcopii  îl  ale¬ 
seră  arhiepiscop  al  Constantinopolei. 

Hirotonia  avea  să  i-o  facă  cel  mai  cu  vază  şi 
cu  mai  mare  rang  dintre  episcopii  imperiului  de  ră¬ 
sărit,  patriarhul  Alexandriei.  Acesta  însă  nu  era 
deloc  mulţumit  cu  alegerea  antiohianului.  Fiind  şi 
cam  autocrat  patriarhul  Teofil,  merse  până  acolo, 
încât  refuză  cererea  alegătorilor  de  a-1  hirotoni  pe 
Ioan  şi  nu  o  îndeplini  decât  dupăce  primi  ordin 
ameninţător  dela  împărat. 

Atitudinea  lui  Teofil  era  primul  nor  pe  ori¬ 
zontul  carierei  de  patriarh  a  sfântului  Ioan.  Eveni¬ 
mentele  ce  au  urmat  arată,  că  din  acest  nor  sau 
deslănţuit  apoi  furtuni  violente,  cari  au  prefăcut  ca¬ 
riera  de  patriarh  a  lui  Ioan  într’o  tragedie. 

Chemat  în  urma  faimei  de  orator,  Ioan  dovedi 
curând  constantinopolitanilor,  că  nu  e  numai  orator, 
ci  şi  sfânt. 

îndată  la  început  reformă  reşedinţa  sa,  scoţând 
din  ea  tot  ce  arăta  lux  şi  dăruind  săracilor  preţul 
lucrurilor  îndepărtate. 

înaintaşul  său  Nectariu,  fostul  senator,  primise 
bucuros  vizitele  notabilităţilor  deîa  curte  şi  din  oraş, 
dăduse  mese  bogate,  etc.  Ioan  nu  primi  pe  nimeni 
şi  mânca  totdeauna  singur. 

Impuse  clericilor  respectarea  disciplinei  biseri¬ 
ceşti  şi  monahilor  şederea  în  mănăstire,  iar  popo¬ 
rului  întreg  îi  pretindea  moravuri  curate. 

In  schimb  practica  milostenia  pe  scară  întinsă, 
folosind  economiile  realizate  prin  felul  său  simplu 
de  viaţă  pentru  ajutorarea  săracilor  cu  viaţă  cinstită. 

Intru  toate  îl  ajuta  arhidiaconul  său  credincios 
Serapion,  egipteanul  auster  şi  aspru,  partizan  decis 
al  destituirii  tuturor  clericilor  nevrednici  şi  al  mă¬ 
surilor  extreme. 

Prin  măsurile  disciplinare  ce  le  luă,  loan  îşi 
făcu  duşmani  în  cler. 

Monahii  iubitori  de  ieşirea  din  mănăstire  se 
grupară  în  jurul  arhimandritului,  sirian  de  origine, 
Isa  ac,  fondatorul  primei  mănăstiri  în  Constantinopole, 
carele  fiind  foarte  popular  de  când  profeţise,  la  378, 
căderea  împăratului  Valens,  dorea  să  iasă  cât  mai 
des  în  popor,  şi  nu-i  plăcea  măsura  luată  de  loan, 
ca  monahii  să  păziască  şederea  în  mănăstire. 

Printre  episcopi  şi-a  făcut  duşmani  tocmai  pe 
aceia,  cari  erau  mai  bine  văzuţi  la  curte,  prin  aceea, 
că-i  îndemna  să  steie  mai  mult  în  eparhiile  lor,  nu 
tot  la  curte,  şi  nu-i  găzduia  cu  fastul,  cu  care-i  obici- 
nuise  Nectariu.  Unul  din  aceştia,  Acaciu  din  Bereea, 
simţindu-se  jignit  de  masa  prea  frugală,  cu  care  l-a 
ospătat  loan,  i-a  promis  că-i  va  pregăti  el  lui  loan 
un  fel  de  mâncare,  care  să-i  steie  ’n  gât.  Şi  sa  ţinut 
de  cuvânt. 

Prin  mustrările  necruţătoare  cuprinse  în  cele¬ 
brele  sale  predici  în  sfârşit  îşi  făcu  loan  duşmani 
foarte  mulţi  la  curte,  mai  ales  printre  femei. 

Toate  aceste  duşmănii  mărunte  prindeau  putere 
prin  gruparea  lor  în  jurul  duşmăniei  cu  mult  mai 
periculoase  a  papei  din  Alexandria. 

Teofil  era  duşman  de  temut  prin  faptul,  că  era 
înzestrat  cu  toate  talentele  politice  şi  cu  toate  avan- 
tagiile  unei  situaţii  excepţional  de  favorabile.  Avea 
autoritatea  nediscutată  în  întreg  Egiptul,  nu  numai 
între  episcopii  ţării,  cari  i  se  supuneau  fără  condiţie 
întru  toate,  dar  şi  în  populaţia  civilă.  Egiptenii  erau 

făcuţi  pentru  tirănie.  Le  trebuia  un  şef  de  caracter 
absolut  şi  sfinţit,  un  faraon,  care  să  aibă  toată  pu¬ 
terea  şi  toată  răspunderea  dealungul  ambelor  ma¬ 
luri  ale  Nilului.  Dintre  stăpânii  politici  nu  putea  nici 
unul  juca  acest  roi,  căci  supremul  funcţionar  civil, 
pe  lângă  că  nu  era  aşa  de  sigur  şi  stabil  la  putere, 
trebuia  să  calculeze  totdeauna  cu  capriciile  şefului 
armatei  egiptene,  ca  şi  acesta  cu  ale  lui,  şi  aşa  erau 
ambii  slabi.  Şeful  bisericesc  însă  nu  avea  în  coastă 
pe  nimeni,  era  şef  nediscutat  în  cele  religioase.  Prin 
bogăţia  bisericii  având  bani  la  discreţie  şi  prin 
evlavia  credincioşilor  având  devotamentul  populaţiei, 
stăpânia  şi  în  afacerile  civile.  In  monahii  foarte 
mulţi  şi  în  vază  în  Egipt,  patria  monahismului,  avea 
şi  o  armată  la  dispoziţie.  Prin  ei  şi  prin  cler  avea 
opinia  publică  alături  de  sine  în  orice  împrejurare, 
însuşi  funcţionarul  civil  dacă  ţinea  la  postul  său, 
trebuia  să-şi  asigure  protecţia  faraonului  bisericesc, 
căci  guvernul  imperial  era  departe  şi  arhiepiscopul 
Alexandriei  avea  braţ  lung. 

Teofil  ştia  să  exploateze  avantagiile  situaţiei 
sale,  având  tact  aşa  de  fin,  încât  ştia  să  întoarcă 
în  favorul  său  şi  situaţiile  cele  mai  nefavorabile. 

Nu-i  putea  ierta  lui  Ioan,  că  era  antiohian,  din 
dieceza  în  care  se  ţinuseră  sinoadele  cari  destitui- 
seră  pe  gloriosul  său  predecesor  Atanasiu.  Nu-i 
putea  ierta  mai  ales,  că  a  reuşit  el,  antiohianul  şi 
omul  fără  legături,  la  scaunul  ecumenic,  când  Teofil 
sprijinise  candidatura  unui  alexandrin. 

II  cunoştea  pe  Ioan  ca  pe  entuziastul  naiv  al 
idealului  creştin,  care  îşi  punea  în  slujba  acestui 
ideal  geniul  său  oratoric,  fără  a-i  impune  vre-o  re¬ 
zervă  dictată  de  calcul  politic  şi  prevăzuse  încă  la 
hirotonirea  iui,  că  temperamentul  şi  talentul  său  îi 
vor  creia  dificultăţi.  Prin  apocrisiarii  [--  ambasadorii] 
săi  la  Constantinopol  îl  ţinu  sub  observare  şi  pândia 
momentul,  când  să-i  vie  de  hac.  Momentul  aşteptat 
îl  aduse  procesul  monahilor  „nitrici". 

Spre  sfârşitul  anului  401  sosesc  la  Constanti- 
nopole  monahii  din  pustiul  nitric  al  Egiptului,  per- 

secutaţi  de  patriarhul  lor  Teofil  sub  pretextul  că 
sunt  origenişti.  [In  fruntea  acestor  monahi  se  aflau 
cei  patru  „fraţi  lungi",  numiţi  aşa  pentru  statura  lor. 
Unul  din  ei,  Amoniu,  a  rămas  celebru  în  amintirea 
Grecilor  din  patriarhia  constantinopolitană,  din  cauza 
că  trupul  său,  înmormântat  în  biserica  dela  „vila 
stejarului"  de  lângă  Halkidon,  făcu  mult  timp  minuni). 

Braţul  lung  al  papei  Teofil  îi  gonia  dela  anul 
399  înainte  din  toate  eparhiile  din  sudul  şi  orientul 
imperiului  bizantin,  căci  nici  un  episcop  nu  risca 
să-şi  atragă  duşmănia  arhiepiscopului  Alexandriei 
dând  adăpost  celor  declaraţi  de  acesta  de  eretici. 
La  401  se  decid  monahii  nitrici  să  recurgă  la  ulti¬ 
mele  refugii:  dacă  nici  în  capitala  imperiului  nu  vor 
fi  scutiţi  de  persecuţia  patriarhului  lor,  atunci  vor 
recurge  la  autoritatea  civilă. 

Sosiţi  în  Constantinopole  declară  lui  Ioan,  că 
nimeni  nu  vrea  să-i  primească  de  frica  lui  Teofil; 
dacă  nu-i  primeşte  nici  el,  vor  fi  siliţi  să  pârască 
pe  prigonitorul  lor  la  tribunalele  civile  din  capitala 
împărăţiei. 

Ioan  se  afla  în  mare  încurcătură.  Doria  pace  în 
Biserică  şi  voia  să  evite  procesul  civil,  dar  de  altă 
parte  nu  putea  să  se  amestece  în  afacerile  diecezei 
egiptene,  deoarece  aceasta  se  interzise  în  mod  expres 
la  sinodul  al  II-lea  ecumenic,  cu  ocazia  coordonării 
Constantinopolei  cu  Roma  veche. 

Consultă  deci  pe  apocrisiarii  lui  Teofil  şi  cu 
aprobarea  lor  dădu  călugărilor  egipteni  chiliile  dela 
biserica  învierii,  să  locuiască  în  ele.  Pentru  întreţi¬ 
nerea  lor  se  îngrijiră  câteva  matroane  evlavioase 
din  capitală.  Ioan  le  permise  să  asculte  şi  slujbele 
bisericeşti,  nu-i  admise  însă  la  cuminecătură,  ca  pe 
unii  ce  erau  excomunicaţi  de  patriarhul  lor,  dar 
scrise  lui  Teofil  rugându-1  să  primească  iar  în  bu¬ 
nele  sale  graţii  pe  monahii  alungaţi. 

Teofil  nu-1  ascultă,  din  contră:  îl  mustră  că  a 
primit  plângeri  dela  monahii  excomunicaţi  de  el,  pe 
motivul  că  aceasta  era  interzis  de  canoanele  din 
Niceea. 

Nu  se  mulţumi  însă  cu  atâta,  ci  voi  să  le  ia 
înainte  pribegilor  în  provocarea  amestecului  auto¬ 
rităţii  civile,  ca  să  apară  el  ca  reclamant,  în  lumină 
mai  favorabilă,  fără  să-i  pese  de  scandai  şi  de  pre¬ 
scripţiile  Bisericii  antice.  Trimise  la  Constantinopole 
mai  mulţi  călugări,  cu  sarcina  de  a  acuza  acolo  la 
tribunalul  civil  pe  colegii  lor  pribegi  de  diverse 
crime. 

Pribegii  se  apărară  cu  energie.  Reuşiseră  să 
obţină  audienţă  la  împărăteasa  şi  cu  ajutorul  ei 
scoaseră  dela  împărat  două  porunci: 

1.  Cauzele  aduse  contra  lor  să  fie  judecate 
de  prefectul  pretoriului  cu  toată  stricteţea,  dar  pe 
de  altă  parte 

2.  Teofil  să  fie  citat  la  Constantinopole  şi  ju¬ 
decat  de  un  sinod  prezidat  de  loan,  cel  mai  mare 
în  rang  între  episcopii  Răsăritului. 

Executându-se  porunca  primă  acuzatorii  fraţilor 
lungi  fură  dovediţi  calomniatori  ordinari  şi  condam¬ 
naţi  la  moarte;  apocrisiarii  alexandrini  abia  putură 
obţine  amânarea  execuţiei  până  la  venirea  lui  Teofil, 
care  apoi  schimbă  cu  greutate  sentinţa  lor  în  muncă 
în  mine. 

Teofil  însă,  deşi  chemat  prin  porunca  a  doua  îm¬ 
părătească,  nu  veni  îndată.  Până  să  vină  el,  mulţi 
din  călugării  acuzatori  trimişi  de  eî,  muriră  în  tem¬ 
niţă.  Nu  veni,  ci  aştepta,  ca  împrejurările  să*i  de¬ 
vină  favorabile,  ca  să  poată  lua  lupta  cu  loan,  ştiind 
că  loan  prin  predicile  şi  rigorismul  său  cu  cât  trece 
mai  mult  timp,  cu  atât  mai  mulţi  duşmani  îşi  face. 

Ca  să  câştige  timp,  asmuţă  contra  lui  loan  pe 
venerabilul  şef  al  Bisericii  autocefale  din  insula 
Cipru,  pe  arhiepiscopul  de  Saiamina,  Epifaniu,  mare 
anti-origenist.  Acesta  nu  luă  în  seamă  cei  90  de 
ani  ce-i  apăsau  umerii,  ci  se  îmbarcă  pentru  Con¬ 
stantinopole,  să  combată  în  loan  Gură  de  Aur  pe 
un  periculos  origenist.  —  Foarte  nedreaptă  acuză, 
loan  era  antiohian,  centru  foarte  puţin  origenist, 
unde  Sfânta  Scriptură  se  explica  în  sens  litera),. 

fără  alegorism.  Apoi  sfântul  Ioan  Gură  de  Aur  nu 
propovăduia  decât  adevărurile  simple,  mai  mult  prac¬ 
tice,  ale  religiei  creştine,  fără  a-şi  bate  capul  cu 
speculaţiunile  metafizice  ale  teologiei  savante,  cari 
zămislesc  uneori  eretici.  —  Teofil  însă  îl  convinsese 
pe  Epifaniu  dovedindu-i  că  Ioan  a  primit  la  sine  pe 
monahii  alungaţi  de  el  ca  origenişti,  deci  e  origenist- 

Sosind  la  Constantinopol  Epifaniu  refuză  găz¬ 
duirea  ce  i-o  oferi  Ioan,  hirotoni  un  preot  acolo,  ca 
şi  cum  n’ar  fi  cine  să  hirotonească,  apoi  adună  sem¬ 
nături  contra  iui  Origen  şi  în  fine  convocă  o  mare 
adunare  în  biserica  Sfinţilor  Apostoli  cu  următorul 
program:  va  fulgera  trei  anateme:  una  contra  lui 
Origen,  alta  contra  monahilor  nitrici,  elevii  iui,  şi  a 
treia  contra  lui  Ioan,  protectorul  acestora. 

La  ora  fixată  pentrii  deschiderea  adunării  se 
şi  prezentă  bătrânul  arhiepiscop  la  biserica  Sfinţilor 
Apostoli.  In  pragul  bisericii  se  izbi  însă  de  un  obstacol 
neaşteptat:  figura  sombră,  întunecată  acum  şi  de 
adânca  tristeţe  şi  mâhnire  pentru  ceeace  se  făcea 
contra  stăpânului  său  a  asprului  arhi diacon  al  lui 
Ioan,  Serapion,  ţinu  loc  de  uşă  închisă.  Convingerea 
neclintită  despre  nevinovăţia  stăpânului  său,  iubirea 
nemărginită  faţă  de  el  şi  sinceritatea  întregei  înfă¬ 
ţişări  a  credinciosului  servitor  deşteptă  în  Epifaniu 
îndoieli  cu  privire  la  exactitatea  inform aţiunilor  cari 
îl  prezentaseră  pe  Ioan  drept  eretic.  Cuvintele  ar- 


hidiaconului  îl  luminară  îndată  şi-l  făcură  să  înţe¬ 
leagă  că  era  să  comită  o  enormă  greşală.  Tot  aşa 
de  repede  şi  impetuos,  cum  pornise  spre  Constan- 


iinopole,  luă  acum  drumul  spre  casă,  dar  numai 


ajunse  să-şi  revadă  patria.  Bătrâneţele,  oboseala 
campaniei,  dar  cu  siguranţă  şi  amărăciunea,  că  se 


înşelase  atât  de  grosolan  şi  de  păgubitor,  îl  răpuseră 
pe  drum.  Prea  târziu  a  înţeles  că  în  entuziastele 
cuvântări  ale  lui  Ioan  străbate  şi  pâlpâie  aceeaş 
flacără  luminoasă  a  zelului  fierbinte  pentru  aceeaşi 
credinţă  curată  ortodoxă,  care  îl  mâna  şi  pe  el  în¬ 
suşi  la  căutarea  şi  combaterea  tuturor  ereticilor.  In 
urma  sa  însă  rămânea  la  Constantinopole  o  atmos- 

feră  de  bănuială,  care  putea  fi  folosită  de  duşmanii 
lui  Ioan  împotriva  lui. 

Altul  în  locul  lui  Ioan  ar  fi  căutat  imediat  prin 
toate  mijloacele  să  se  asigure  în  faţa  conflictului  ce 
ameninţa  să  izbucnească,  întărindu-şi  situaţia  la  Curte. 
Departe  de  a  avea  această  grijă,  Ioan  continua  să 
tune  de  pe  amvonul  său  contra  viciilor  celor  puter¬ 
nici.  Duşmanii  săi  găsiau  în  predicile  sale,  chiar 
unde  nu  erau,  atacuri  contra  persoanelor  dela  curte, 
uneori  chiar  contra  maiestăţii  imperiale.  Vorbind 
odată  Ioan  de  Izabela,  regina  idololatră  al  lui  Izrail, 
duşmanii  săi  pretinseră  că  insultă  pe  împărăteasa 
Eudoxia.  O  curtezană  nobilă  şi  influentă,  Eugrafia, 
i-a  devenit  duşmancă  neîmpăcată  în  urma  ascultării 
uneia  din  predicile  sale,  în  care  biciuia  cu  sarcasm 
pe  cochele  bătrâne.  Motive  similare  nutriau  şi  ura 
contra  lui  Ioan  a  două  doamne  din  elita  capitalei: 
Castricia,  văduva  consului  Saturnin,  şi  Marsa,  vă¬ 
duva  generalului  Promotus. 

Emisarii  lui  Teofil  nu  numai  că  răspândiau 
interpretările  compromiţătoare  ale  predicilor  lui  Ioan, 
dar  şi  ţineau  pe  stăpânul  lor  în  curent  cu  situaţia 
din  ce  în  ce  mai  grea  a  lui  Ioan.  Când  crezu  Teofil, 
că  s’a  ajuns  la  saturaţie,  porni  spre  Constantinopole, 
fără  a  ascunde,  că  merge  să  destituie  pe  arhiepis¬ 
copul  Ioan.  Spre  acest  scop,  deşi  împăratul  îl  che¬ 
mase  numai  pe  el  singur,  luă  cu  sine  un  întreg  sinod 
de  episcopi  de  ai  săi,  în  număr  de  28,  precum  şi 
mulţi  bani  şi  felurite  daruri  de  preţ. 

Intr’o  zi  frumoasă  de  primăvară,  în  miezul  zilei 
aruncă  patriarhul  alexandrin  ancora  în  Cornul  de 
Aur.  Portul  era  plin  de  corăbii  alexandrine;  mari¬ 
narii  flotei  annonare  [=  de  aprovizionare  cu  grâne 
a  capitalei]  primiră  cu  aclamaţiuni  voioase  pe  ma¬ 
rele  şef  bisericesc  al  ţării  lor,  dând  sosirii  sale 
aspect  triumfal.  Debarcând  trecu  pe  dinaintea  Sfintei 
Sofii  fără  a  întră  în  ea,  prin  faţa  palatului  arhi¬ 
episcopal  fără  a-1  privi,  şi  se  in  stată  în  palatul  su¬ 
rorii  împăratului  Placidia.  Ioan  îl  invită  în  palatul 
său,  anunţându-i  că  a  preparat  sălaş  şi  pentru  suita 

lui.  Teofil  nu  voi  să-l  vadă  pe  Ioan,  nici  să  pună 
piciorul  în  bisericile  lui.  In  schimb  potrivi  lucrurile 
la  curte  prin  darurile,  mesele  şi  intrigile  sale  aşa 
de  bine,  încât  în  decurs  de  trei  săptămâni  înlătură 
orice  pericol  de  pe  capul  său  propriu  şi  creiă  lui 
Ioan  o  situaţie  foarte  incomodă.  Toţi  duşmanii  iui  Ioan 
se  strânseră  în  jurul  lui  Teofil.  Ţineau  întruniri 
în  casa  Eugrafiei,  adunând  mărturii  şi  redactând 
acuzaţiuni  în  regulă  contra  lui  Ioan. 

Când  socoti  că  şi-a  preparat  îndeajuns  planul 
şi  mijloacele  de  luptă,  făcu  Teofil  o  retragere  stra¬ 
tegică:  trecu  Bosforul  şi  îşi  stabili  cartierul  în  apro¬ 
piere  de  Halkidon,  în  vila  imperială  „dela  stejar", 
însoţit,  în  afară  de  episcopii  aduşi  cu  sine  din  Egipt, 
de  7  episcopi  din  restul  imperiului  de  răsărit,  duş¬ 
mani  declaraţi  ai  lui  Ioan,  cum  era  Acaciu  din  Be- 
reea,  care  spera  să-l  trateze  acum  pe  Ioan  cu  gu¬ 
starea  amară  ce-i  promisese,  sau  Antioh  din  Pto- 
lemaida  şi  Severian  din  Gabala,  pe  cari  încă  îi  tri¬ 
mise  Ioan  de  mai  multe  ori  din  capitală,  unde  li 
plăcea  să  piardă  vremea,  la  eparhiile  lor. 

Era  şi  vremea  să  facă  Teofil  aceasta  retragere, 
căci  la  Constantinopole  se  şi  adunaseră  în  urma 
convocării  imperiale  vre-o  40  de  episcopi  din  în¬ 
tregul  Orient  pentruca  întruniţi  în  sinod  aici  sub 
prezidenţia  patriarhului  Ioan  să-l  judece  pe  Teofil 
pentru  acuzaţiunile  ce  introduseseră  contra  lui  mo¬ 
nahii  nitrici.  Aceştia  erau  mai  mulţi  decât  episcopii 
din  tabăra  lui  Teofil,  dar  numai  cu  vre-o  cinci,  în 
schimb  însă  instalarea  lui  Teofil  într  o  vilă  imperială 
arăta,  că  el  stă  bine  la  curte.  Intr’adevăr,  Ioan  primi 
ordin  dela  împărat,  să  treacă  cu  episcopii  săi  la 
Teofil,  şi  să  ţină  acolo  sinodul  de  judecată.  Aceasta 
nu  era  echitabil;  acuzatul  ar  fi  trebuit  să  fie  obligat 
să  se  prezinte  la  judecător,  nu  judecătorul  să  meargă 
la  el.  Ioan  îşi  întemeiă  insă  refuzul  de  a  merge  la 
vila  „dela  stejar"  pe  canoanele  sinodului  II  ecu¬ 
menic  din  381,  cari  interziceau  patriarhului  constan- 
tinopolitan  de  a  se  amesteca  în  chestii  egiptene. 

Teofil  profită  de  refuzul  lui  Ioan  interpretând 
că  acesta  nu  vrea  să-l  judece,  deci  îl  găseşte  nevi¬ 
novat  şi  îndată  inversă  rolurile  chemând  el  în  jude¬ 
cata  sinodului  său  pe  Ioan. 

Cât  stătuse  la  Constantinopole  îşi  procurase  două 
acuzaţiuni  lipsite  de  fond  serios,  dar  provăzute  cu 
toate  formele  legale,  iscălite:  una  de  călugărul  Isaac, 
alta  de  un  diacon  cu  numele  Ioan,  destituit  de  Ioan 
Gură  de  Aur  pentru  oarecare  vină.  Fiecare  acuza- 
ţiune  enumăra  o  mulţime  de  puncte,  dar  care  de 
care  mai  ridicole.  Teofil  le  luă  în  serios  şi  somă 
pe  Ioan  să  se  prezinte  la  judecata  sino¬ 
dului  său  şi  să  se  justifice.  Contra  acestei  soma- 
ţiuni  episcopii  adunaţi  la  Constantinopole  compuseră 
un  răspuns  foarte  demn,  declarând,  că  episcopul 
Alexandriei  este  încă  tot  în  situaţia  de  acuzat  şi 
că  ei  sunt  gata  să-l  judece,  fiind  convocaţi  pentru 
aceasta ;  că  ei  sunt  mai  mulţi  şi  din  mai  felurite  pro¬ 
vincii  decât  cei  din  jurul  lui  Teofil;  în  fine  că  au 
înaintea  lor  o  epistolă  prin  care  Teofil  protesta 
contra  celor  ce  vreau  să  se  amestece  în  afacerile 
altei  dieceze,  pe  ce  bază  deci  vine  el,  egiptean  fiind, 
să  se  amestece  în  administraţia  bisericii  din  Con¬ 
stantinopole? 

Nu  se  putea  răspunde  mai  bine;  sinodul  con- 
stantinopolitan  încă  nu  era  stăpân  peste  sfântul  iubitor 
de  pace  şi  prea  convins  de  nevinovăţia  sa,  pe  care-1 
ocrotea.  Deodată  cu  răspunsul  sinodului  Teofil  primi 
şi  o  epistolă  dela  Ioan,  prin  care  acesta  declara,  că, 
de  dragul  păcii,  e  gata  să  se  lase  judecat,  dar  de 
un  sinod,  din  care  vor  fi  excluşi  duşmanii  săi  de¬ 
claraţi:  Teofil,  Acaciu,  Severian  şi  Antioh. 

Sinodul  invocase  legalitatea,  Ioan  echitatea; 
Teofil  nu  ascultă  nici  de  unul,  nici  de  altul,  din  contră, 
folosi  epistola  lui  Ioan  ca  dovadă,  că  acela  recu¬ 
noaşte  culpabilitatea  sa,  numai  compoziţia  juriului  o 
excepţionează ;  îi  mai  trimise  deci  o  citaţie  şi  apoi 
procedă  la  judecarea  lui  în  absenţă.  Fură  examinate 
câteva  capete  de  acuzaţie,  sentinţa  contra  lui  Ioan 
fu  întemeiată  însă  numai  pe  refuzul  de  a  se  pre- 

zenta  în  faţa  sinodului  de  judecată.  Ea  pedepsea  pe 
îoan  cu  destituirea.  Fu  trimisă  încă  în  aceeaşi  zi 
[din  Aug.  403]  clerului  din  Constantinopole  şi  împă¬ 
ratului.  împăratului  i  se  cerea  să  înlăture  pe  arhi¬ 
episcopul  depus,  totodată  însă  i  se  aducea  la  cuno¬ 
ştinţă,  că  între  capetele  de  acuzaţie  era  unul  care 
implica  vina  crimei  laesae  maiestatis  —  aluziunile 
oratorice  la  împărăteasa,  —  care  trecea  peste  mar¬ 
ginile  competenţei  bisericeşti,  de  aceea  se  iasă  la 
judecata  împăratului.  Aceasta  era  egal  cu  a  cere 
capul  lui  îoan. 

împărăteasa  nu  primi  rolul  Irodiadei,  deci  se 
hotărî  numai  exilarea  lui  îoan  din  Constantinopole. 
Lucrul  acesta  nu  era  tocmai  uşor:  nu  că  doar  clerul 
ar  fi  opus  vre-o  rezistenţă  serioasă;  lucrat  de  pa¬ 
triarhul  Alexandriei,  acesta  trecuse  deja  în  cea  mai 
mare  parte  de  partea  învingătorilor.  Dar  poporul 
ţinea  cu  arhiepiscopul,  se  agita,  protesta  cu  sgomot: 
era  de  temut  o  răscoală.  Aşteptară  două-trei  zile, 
apoi  având  a  face  cu  un  sfânt,  care  prefera  să 
scoată  poliţia  din  încurcătură  decât  să  profite  de 
mişcările  populare,  reuşiră  să-l  determine  să  se  urce 
într  o  corabie,  care-1  duse  la  Praenetos,  în  golful 
Nicomediei.  îoan  nu  înceta  de  a  reclama  alţi  jude¬ 
cători. 

A  doua  zi  Teofil,  Severian  şi  ceilalţi  cutezară 
să  se  arete  în  Constantinopole.  Teofil  se  puse  să 
reaşeze  în  posturile  lor  pe  toţi  cei  destituiţi  de  îoan; 
Severian,  care  se  pretindea  orator,  deşi  vorbia  cu 
accentul  barbar  al  ţării  sale,  riscă  a  predica  împo¬ 
triva  arhiepiscopului  exilat.  Aceasta  îndrăzneală 
n’avu  alt  efect,  decât  exasperarea  populaţiunii.  De¬ 
venind  atitudinea  ei  ameninţătoare,  Teofil  şi  ai  săi 
afiară  de  cuminte  să  treacă  iar  Bosforul;  în  urma 
lor  se  încinseră  păruieli  crâncene  între  constantino- 
politani  şi  egiptenii  flotei  din  port,  iar  apoi  răscoala 
începu  a  vui  în  jurul  palatului  imperial.  Eudoxia, 
până  aci  foarte  mândră,  se  înfricoşă;  un  accident 
misterios  (provocat,  după  Teodorii,  de  un  cutremur 
de  pământ],  ce  o  surprinse  în  apartamentul  său,  o 

decise.  Făcu  să  se  expedeze  ordinul  de  a-1  readuce 
pe  Ioan  şi  îi  trimise  în  grabă  un  notar  cu  o  scri¬ 
soare  prin  care  îl  asigura  pe  arhiepiscop,  că  ea 
nu  are  nici  o  părticică  de  vină  în  atentatul  comis 
contra  lui. 

Ioan  se  lăsă  readus.  Credincioşii  săi  îi  ieşiră 
întru  întimpinare:  seara,  când  corabia  îşi  făcu  in¬ 
trarea  în  Bosfor,  era  înconjurată  de  o  mulţime  de 
bărci  iluminate.  Arhiepiscopul  însă  cu  toate  acestea 
nu  voi  să  între  în  oraş;  trebuiră  să-l  debarce  în 
suburbiu,  unde  luă  sălaş  într  o  casă  de  acolo  a  îm¬ 
părătesei.  Voia  să  se  respecte  formele  juridice 
pentru  revenirea  sa:  a  fost  deportat  în  urma  sen¬ 
tinţei  de  destituire  dată  de  un  sinod,  tot  un  sinod 
să-l  şi  reintregeze.  Cerea  sinod  nou. 

Nu  fu  ascultat,  căci  răscoala  devenia  din  ce  în 
ce  mai  ameninţătoare;  pentru  a  calma  poporul,  tre¬ 
buia  să  i  se  redeie  fără  întârziere  episcopul.  Poporul 
nu  voia  să  ştie  de  proceduri,  de  drept  canonic,  de 
nimic,  ei  voia  să  asculte  iarăşi  predicile  celui  mai 
bun  elev  al  lui  Libaniu,  şi  Ioan  sfârşi  prin  a-i  face 
pe  voie.  Predicile  ce  rosti  atunci  oglindesc  eveni¬ 
mentele  prin  cari  trecea.  „De  ce  să-mi  fie  frică?" 
zicea  întruna  din  ele.  „De  moarte?  Hristos  e  viaţa 
mea  şi  a  muri  mi-e  câştig.  De  exil?  Al  Domnului 
e  pământul  şi  tot  ce-1  umple.  De  confişcarea  averii? 
N’am  adus  cu  noi  nimic  în  această  lume  şi  nici  nu 
putem  lua  din  ea  nimic  cu  noi.  De  ce  să  mă  tem, 
dacă  Hristos  e  cu  mine?"  [Rauschen,  Patrologie 
1926,  p.  275).  In  alta  laudă  credincioşia  poporenilor 
săi,  comparându-i  cu  soţia  credincioasă  a  lui  Avram: 
„Biserica  mea  mi-a  rămas  credincioasă.  Faraonul 
de  acum  a  vrut  să  mi-o  ia,  cum  luase  cel  de  altă¬ 
dată  pe  Sara  [Gen.  XII,  14— 20].  Dar  Sara  a  rămas 
şi  de  astădată  curată,  adulterii  sunt  blamaţi". 

Poporul  se  linişti  cu  încetul,  mai  ales,  că  Teofil 
cu  ai  săi  rămânea  dincolo  de  Bosfor ;  totuşi  unii 
vorbiau,  că  ar  trebui  să-l  arunce  în  apă,  să-l  înghită 
marea,  ca  odinioară  pe  faraonul  care  urmărise  pe 
Moisi. 

Teofil  îşi  vedea  între  acestea,  cu  prudenţă,  de 
necazul  său:  să  împăca  cu  monahii  nitrici.  Ii  chemă 
la  sine,  îi  trată  politicos,  li  făcu  toate  concesiunile, 
îi  încarcă  cu  toate  laudele  şi  exoperă  dela  ei  retra¬ 
gerea  pârei.  Era  timpul  suprem,  căci  pe  de  o  parte 
doi  din  şefii  monahilor,  Dioscor  şi  Amoniu  muriră 
încă  acolo  ia  Stejar,  iar  pe  de  altă  parte  Ioan  nu 
înceta  să  ceară  mereu  la  curte  un  sinod  serios  de 
judecată  şi  în  sfârşit  i  se  făcu  pe  voie.  Pe  când  se 
expediau  însă  scrisorile  de  convocare  a  sinodului, 
Teofil,  puţin  încântat  de  aceasta  soluţie,  se  îmbarcă 
cu  episcopii  şi  monahii  săi  şi  plecă  subit  spre  casă. 
O  astfel  de  reîntoarcere  nu-i  făcea  cinste :  Alexan¬ 
drinii  îl  fluierară  la  sosire. 

Pentru  a-i  stinge  ura  contra  lui  Ioan  nu  prea 
exista  ait  mijloc,  decât  cel  prea  radical,  ce  e  drept, 
preconizat  de  poporul  din  Constantinopole.  Nu  e 
mai  puţin  adevărat  însă,  că  pentru  a-i  lua  lui  Ioan 
putinţa  de  a  se  compromite,  ar  fi  fost  nevoie  a-i  lua 
cuvântul  Două  luni  după  întoarcerea  sa  din  exil 
iar  îi  deveniră  împrejurările  nefavorabile. 

In  faţa  Sfintei  Sofii,  la  poarta  palatului  sena¬ 
torial  se  inaugura  o  statue  a  împărătesei,  cu  jocuri 
sgomotoase  şi  desmăţate.  Aceste  serbări,  prelungite 
mai  multe  zile  în  şir,  fără  considerare  la  apropierea 
Bisericii  în  care  slujea  şi  predica  Ioan,  îi  displăcură 
acestuia  şi  începu  să  predice  contra  lor.  Aduse 
vorba  de  Irodiada  şi  Ioan  Botezătorul;  până  la  curte 
predica  primi  variante  şi  ajunse  acolo  într’o  formă 
exagerată.  Sensibilă  cum  era,  Eudoxia  luă  foc  şi 
pe  când  se  adună  în  sfârşit  sinodul  cerut  de  Ioan, 
lumea  află  că  acesta  pierduse  din  nou  graţia  împă¬ 
rătesei.  Episcopii  adunaţi  încă  nu-i  erau  toţi  favo¬ 
rabili;  grupul  lui  Acaciu,  Severian  şi  Antioh  cres¬ 
cuse  între  timp  cu  episcopii  de  Tars,  Cezareea  Pa¬ 
lestinei  şi  Ancyra.  Celce  ar  fi  putut  să-l  scape  în 
orice  împrejurare  pe  Ioan,  patriarhul  Antiohiei,  Fla- 
vian,  era  prea  bătrân  pentru  a-i  putea  fi  de  ajutor. 
Atitudinea  guvernului  da  de  gândit  Singurul  par¬ 
tizan  devotat  cu  totul  lui  Ioan  era  poporul  din  Con- 

stantinopole,  acesta  însă  prin  manifestările  entu¬ 
ziaste  şi  sgomotoase  ale  simpatiei  sate  îi  dădeau 
aspectul,  rău  văzut  la  curte,  al  unui  tribun  al  po¬ 
porului,  deşi  el  ţinea  să  fie  numai  episcop,  dar  episcop 
model.  Când  fură  adunaţi  toţi  episcopii  convocaţi, 
afară  de  Teofil,  care  se  scuză,  că  alipirea  prea  mare 
a  poporului  său  nu-1  lasă  să  se  despartă  de  el  nici 
pe  un  moment,  se  constată,  că  partizanii  lui  Ioan 
sunt  42  de  episcopi,  duşmani  însă  mai  mulţi.  La  în¬ 
ceput  toţi  comunicau  cu  Ioan,  apoi  însă  exprimân- 
du-şi  curtea  neplăcerea  faţă  de  aceasta,  duşmanii 
lui  Ioan  se  constituiră  în  tabără  aparte  şi  declarară, 
că  Ioan  nu  e  episcop,  deoarece  canonul  XII  al  sino¬ 
dului  antiohian  din  341  prevede,  că  episcopul  care 
a  fost  destituit,  fie  şi  pe  nedrept  de  un  sinod,  n  are 
voie  să-şi  reocupe  scaunul  decât  după  reintegrarea 
sa  în  drepturi  prin  alt  sinod;  dacă  o  face,  pierde 
scaunul.  Prietenii  arhiepiscopului  îl  apărau,  zicând 
că  el  11  a  fost  destituit,  sentinţa  lui  Teofil  fiind  nulă 
şi  nevalidă,  şi  că  nici  nu  şi-a  reluat  scaunul  din  voia 
sa,  ci  a  fost  silit  prin  forţa  civiiă,  iar  în  sfârşit  ei 
contestau  chiar  şi  valoarea  canoanelor  antiohiene 
din  341  pe  motivul,  că  au  fost  date  de  un  sinod  de 
arieni. 

Curtea  nu  lăsă  să  se  întrunească  sinodul  în  regulă, 
ci  organiză  discuţii  între  cete  de  episcopi  din  ambele 
partide,  însă  aşa,  ca  în  aceste  discuţii  să  învingă 
duşmanii  lui  Ioan.  Discuţiile  acestea  ţinură  întreaga 
iarnă  dintre  anii  403  şi  404.  In  cursul  lor  soartea 
sfântului  Ioan  Gură  de  Aur  se  schimbă  din  rău  în 
mai  rău.  Crăciunul  trecu  fără  ca  împăratul  să  vină 
la  biserică:  cei  dela  palat  nu  mai  voiau  să  audă  de 
Ioan.  In  două  rânduri  i  se  impuse  arhiepiscopului 
arestul  în  casă.  In  noaptea  Paştilor,  când  se  adunau 
mulţimi  enorme  pentru  botezul  neofiţilor,  clericii  şi 
partizanii  săi  fură  scoşi  din  biserici.  In  zadar  în¬ 
cercară  ei  să  se  întrunească  din  nou  în  băile  lui 
Constantin  pentru  a  săvârşi  acolo  privegherea  şi 
botezul.  Năvăliră  soldaţi  peste  ei  şi  sânge  curse 
până  în  bazinurile  din  cari  neofiţii  abia  îmbrăcaţi. 

In  dimineaţa  următoare,  a  zilei  de  Paşti,  fură  siliţi 
partizanii  lui  Ioan  să  iasă  din  oraş  şi  să  facă  sfintele 
slujbe  în  câmp.  Se  înţelege  că  bisericile  fură  des¬ 
chise  pentru  duşmanii  lui,  pentru  curtea  imperială 
şi  pentru  partea  din  populajie  care  nu  se  asocia  la 
protestele  lui. 

Intrase  desbinarea  în  biserica  din  Constanti- 
nopole.  După  Paşti  părea  să  fi  intervenit  un  armi¬ 
stiţiu.  Ioan  era  însă  păzit  întruna  de  credincioşii 
săi,  cari  se  aşteptau  la  violente  şi  trebuiau  să  reprime 
tentativele  de  asasinat. 

Văzând  că,  deşi  dreptatea  e  de  partea  lui,  numai 
cu  cei  42  de  episcopi  ai  săi  nu  poate  rezista  adver¬ 
sarilor  mai  numeroşi  ajutaţi  şi  de  curte,  Ioan  şi  ade¬ 
renţii  săi  hotărâră  să  ceară  ajutor  deîa  episcopii 
din  imperiul  roman  de  apus,  cari  nu  puteau  fi  infiu- 
inţati  de  Eudoxia  şi  de  Teofil,  deci  puteau  fi  obiectivi 
şi  drepţi.  Ioan  trimise  deci  curând  după  Paşti  o 
deputăţie  de  trei  episcopi  cu  scrisori  din  partea  lui 
cătră  episcopii  cei  mai  puternici  din  imperiul  de 
apus  mai  apropiat,  anume  cătră  cei  din  oraşele  Roma, 
Milano  şi  Aquileea.  In  aceste  scrisori,  păstrate  de 
episcopul  Palladiu  în  biografia  lui  Ioan,  povestea 
Ioan  cele  întâmplate  până  în  acel  moment  şi  cerea 
ca  episcopii  apuseni  să  se  declare  pentru  el,  ca 
astfel  cu  voturile  lor  să  majoreze  pe  adversari.  Până 
să  vină  însă  răspuns  din  Apus,  duşmanii  lui  Ioan 
reuşiră  să-l  răpună. 

La  9  Iunie  404,  cinci  zile  înainte  de  Rusalii, 
episcopii  Acaciu,  Severian,  Antioh  şi  Cyrin  obţinură 
dela  împărat  ordinul  de  a  pune  capăt  conflictului. 
Ioan  se  pretă  încă  odată  la  aranjamente  menite  să 
păstreze  pacea  publică.  In  ziua  de  20  Iunie,  fixată 
pentru  executarea  ordinului  de  exil,  îşi  luă  rămas 
bun  dela  episcopii  credincioşi  lui,  apoi  dela  iubitele 
diaconese  Olimpia,  Pentadia  şi  celelalte  şi  în  sfârşit, 
lăsându-i  pe  toţi  cu  lacrimi  în  ochi,  ieşi  din  Sfânta 
Sofia  pe  o  uşă  din  dos. 

In  timp  ce  îl  transportau  peste  Bosfor,  se  răs¬ 
pândi  vestea  plecării  sale  prin  mulţimea  care  asalta 

biserica  pe  din  afară  şi  o  tixea  pe  din  lăuntru.  Se 
produseră  încăierări  între  partizanii  păcăliţi  şi  adver¬ 
sarii  triumfători.  In  cursul  acestora  tronul  episcopal 
luă  foc,  după  aceea  şi  alte  părţi  ale  Bisericii;  în 
câteva  minute  splendida  biserică  fu  prefăcută  într’un 
rug  imens  de  jăratec.  Palatul  Senatului,  vecin  cu 
Sfânta  Sofia,  luă  şi  el  foc;  în  trei  ore  incendiul 
mistui  cele  două  monumente  şi  toate  casele  din  veci¬ 
nătate.  Atunci  pieriră  muzele  dela  Helicon,  aduse  din 
Grecia  pe  vremea  împăratului  Constantin  cel  Mare, 
şi  multe  alte  capo-dopere  ale  artei  antice  cari  îm¬ 
podobeau  Senatul.  Se  ’nţelege,  că  incendiul  fu  pus 
în  vina  partizanilor  lui  Ioan,  numiţi  deja  ioaniţi. 

A  opta  zi  după  exilarea  arhiepiscopului  Ioan, 
i  se  alese  urmaş  în  persoana  octogenarului  preot 
Arsaciu,  fratele  fostului  arhiepiscop  Nectariu,  care 
avea  meritul  de  a  se  fi  distins  ca  adversar  al  lui 
Ioan. 

Sfântul  Ioan,  la  început  oprit  în  Niceea,  i  se 
designă  ca  loc  de  exil  orăşelul  Cucusa,  în  munţii 
Anti-Taurus,  în  Armenia.  Fu  escortat  acolo  cu  foarte 
puţină  menajare;  pe  drum  avu  de  suferit  din  cauza 
asprimei  şi  răutăţii  foştilor  săi  colegi,  episcopii  de 
Ancyra  şi  Cezareea.  in  schimb  cucuzenii  în  frunte 
cu  episcopul  lor  îl  primiră  bine. 

Cu  toată  depărtarea  mare  şi  drumurile  rele  şi 
pline  de  primejdii,  Ioan  putu  în  Cucusa  nu  numai  să 
întreţină  vasta  corespondenţă  ce  ne*a  rămas  dela  ei 
din  acest  timp,  dar  şi  să  primească  multe  vizite  ale 
admiratorilor  săi  şi  să  desvolte  activitate  binefăcă¬ 
toare. 

Fostul  său  diacon  Martiriu  scrie  despre  aceasta 
activitate  [M.  Gr.  47,  p.  XLIII]:  „A  răscumpărat  mul¬ 
ţime  de  suflete  din  mâinile  barbarilor  cu  mijloacele 
puţine  şi  sărăcăcioase  ce-i  stăteau  la  dispoziţie,  pe 
altele  le-a  răpit  din  cursele  diavolului  cu  ajutorul 
elocvenţei  pe  care  şi-o  datorea  ostenelei  sale  şi 
darului  divin ;  pe  alţi  exilaţi  îi  nutrea  din  darurile  ce 
le  primea  dela  protectoarea  sa  Olimpiada,  văduva 
lui  iNebridiu  spre  acest  scop;  a  întemeiat  chiar  şi 

o  mănăstire  pentru  locuitorii  acelor  ţinuturi,  obici¬ 
nuiţi  să  trăiască  numai  din  ucideri  şi  tâlhării;  — 
toate  acestea  mutară  în  scurt  timp  toată  Antiohia 
la  dânsul». 

La  Constantinopole,  împărăteasa  muri  în  acelaş 
an  [404],  când  fu  exilat  Ioan,  iar  Arsaciu  în  anul 
următor,  toluşi  nimic  nu  se  mai  schimbă.  Soartea 
iui  Ioan  era  pecetluită.  Lui  Arsaciu  i  se  rândui  ca 
urmaş  Atticus  [405—425],  om  energic  şi  capabil, 
care  începu  răsboi  de  exterminare  contra  partiza¬ 
nilor  lui  Ioan.  Mulţi  dintre  aceştia,  mai  ales  epis- 
copi,  fugiră  în  Apus  şi  făcură  propagandă  printre 
colegii  lor  de  acolo  pentru  sărirea  în  ajutorul  sfân¬ 
tului  nedreptăţit. 

Episcopii  apuseni,  convocaţi  în  sinod  de  împă¬ 
ratul  de  apus,  Onoriu,  se  adunară  în  mare  număr 
la  Roma  şi  sfântul  Martiriu  [o.  c.  p.  XLIV]  pove¬ 
steşte  că  erau  atât  de  porniţi  a  lua  apărarea  lui 
ioan,  încât  toţi  voiră  să  plece  în  aşa  mare  număr 
şi  cu  atâta  cheltuială  la  Constantinopole,  ca  să  in¬ 
tervină  acolo  în  favorul  păcii,  dar  pe  urmă  se  mul¬ 
ţumiră  a  trimite  la  împăratul  de  răsărit  [Arcadiu] 
o  deputaţiune  constând  din  cinci  episcopi  apuseni 
aleşi  cu  decret  sinodal  şi  doi  preoţi  din  Roma, 
cărora  li  se  mai  alăturau  patru  dintre  episcopii  ioa- 
ruţi  cari  se  refugiaseră  din  imperiul  de  răsărit  în 
Italia,  între  ei  şi  Paîladiu,  care  a  scris  apoi  bio¬ 
grafia  sfântului  Ioan  Gură  de  Aur  [M.  Cr.  t.  47]. 
Deputaţiunea  ducea  spre  Constantinopole  epistole 
din  partea  împăratului  de  apus  Onoriu  şi  din  partea 
episcopilor  din  oraşele  mai  de  seamă  ale  împără- 
ţiei  apusene,  ca  Roma,  Milan,  Aquileea  şi  altele, 
cari  conţineau  cererea  de  a  se  convoca  un  sinod 
mare  la  Tesalonic  pentru  revizuirea  procesului  pa¬ 
triarhului  Ioan. 

Deputaţiunea  fu  luată  prizonieră  îndată  ce  păşi 
pe  teritorul  imperiului  de  răsărit,  fu  târâtă  până 
aproape  de  Constantinopole,  la  castelui  din  Atyra; 
acolo  i  se  luară  epistolele,  iar  membrii  ei  fură  mal- 

trataţi  şi  apoi  cei  latini  expediaţi  îndărăt,  cei  greci 
ioaniţi  în  exil. 

Astfel  prietenii  lui  Ioan  fură  reduşi  la  neputinţă, 
şi  tot  ce  putură  să-i  facă,  fu  a  întreţine  cu  el  co¬ 
respondenţă,  în  care  să-i  arete  simpatia  şi  să-l  mân¬ 
gâie.  In  curând  însă  şi  aceasta  corespondenţă,  şi 
mai  ales  vizitele  ce  curgeau,  în  special  din  Antiohia, 
neîntrerupt  la  Cucusa  (o  bucată  de  vreme  petrecu 
Ioan  la  Arabissos,  Cucusa  fiind  pradă  incursiunilor 
Isaurilor],  sfârşiră  prin  a  nelinişti  pe  prigonitorii  lui 
Ioan.  Porfiriu  al  Antiohiei  [acesta  urmase  printro 
lovitură  pusă  la  cale  de  duşmanii  lui  Ioan  lui  Fla- 
vian,  mort  la  24  Sept.  404)  şi  Severian  al  Gabalei 
obţinură  ca  victima  lor  să  fie  depărtată.  I  se  designă 
loc  nou  de  exil:  fu  expediat  spre  Pitius  [Pitylis], 
localitate  aşezată  pe  malul  Mării  Negre,  la  poalele 
munţilor  Caucaz,  departe  atât  de  căile  de  comuni¬ 
caţie,  cât  şi  de  lumea  civilizată.  Nu  mai  ajunse 
acolo.  Era  mânat  cu  brutalitate  prin  munţii  Pontului, 
fără  considerare  la  cei  60  de  ani  ai  săi  şi  Ia  infir¬ 
mităţile  trupului  său  mic  şi  delicat.  Sălaşele  de 
noapte  le  alegeau  escortatorii  săi  în  sate  mici,  lip¬ 
site  de  confort,  trecându-1  grăbit  prin  oraşe,  unde 
ar  fi  putut  găsi  oarecare  uşurare.  Aşa  se  întâmplă 
că  îşi  dormi  ultima  noapte  într’o  capelă  din  apro¬ 
pierea  satului  Comana,  dedicată  unui  martir  local, 
sfântul  Vasilie.  In  vis  îl  văzu  pe  acest  sfânt,  che- 
mându-1  să-i  facă  plăcerea  întâlnirii  dincolo  a  doua 
zi.  De  fapt,  dimineaţa  îi  fu  mai  rău  ca  nainte.  Cu 
toate  plângerile  sale,  gardienii  îi  prelinseră  să  por- 
niască  la  drum  şi  zoriră  plecarea.  După  cale  de 
câteva  mile  însă  bietul  arhiepiscop  era  în  aşa  hal 
de  slăbiciune,  încât  însoţitorii  fură  siliţi  a-i  permite 
reîntoarcerea  la  capela  mică  a  sfântului  Vasilie. 
Muri  în  aceeaşi  zi.  „Slavă  lui  Dumnezeu  întru  toate“ 
fură  ultimele  cuvinte  ce  ieşiră  din  gura  lui  de  aur. 

(După  Duchesne].  Dr,  >T.  LUPŞA. 

CAZANIE. 

Prin  „regulaţia"  parohiilor  ortodoxe  din  Ardeal, 
săvârşită  la  sfârşitul  veacului  XVIIl-lea,  în  parohia 
Câmpeni  din  Munţii  apuseni  au  rămas  în  fiinţă  numai 
două  posturi  de  preoţi.  Unul  era  ocupat  de  preotul 
Vasile  Motora,  iar  al  doilea  de  fiul  său  Nicolae  Mo- 
tora.  Dintre  aceştia  Vasile  purta  şi  slujba  de  „na¬ 
meznic",  adecă  vice-protopop  pentru  cele  şapte  pa¬ 
rohii  Gura  Negri,  Gura  Altarului,  Arada,  Gârda-de- 
jos,  Gârda-de-sus,  Lăpuş  şi  Lăzeşti,  din  sus  de  Câm¬ 
peni,  aparţinătoare  protopopiatului  cu  centrul  în  Baia- 
de-arieş,  unde  era  protopop  Iosif  Ighian. 

In  luna  Maiu  1832  moare  preotul  nameznic  Va¬ 
sile  Motora.  Protopopul  Ighian  face  la  22  Maiu  ra¬ 
port,  iar  episcopul  Vasile  Moga  porunceşte  proto¬ 
popului  cu  ordinul  Nr  354  din  15  Iunie:  „ca  să  nu 
pătimească  poporenii  în  cele  duhovniceşti  scăderi 
şi  deodată  şi  poruncile  I.  C.  Gubernium  cu  acuraţie 
şi  fără  întârziere  să  se  poată  duce  în  vig,  să  faci 
candidaţie  după  rânduelile  prea  înalte  atât  de  paroh 
cât  şi  de  nameznic  în  locul  reposatului,  în  care  să 
se  pue  şi  reglement  —  capelanul  Samoil  Corcheş, 
pe  care  şi  de  cătră  tistia  locului  întărită  să  o  aşterni 
încoace".  ‘ 

Protopopul  chiamă  pe  ziua  de  27  Iunie  pe  toţi 
preoţii  la  Câmpeni,  ca  să  aleagă  nameznic,  „iară 
care  prin  ceva  cuvioase  pricini  nu  ar  putea  fi  de 
faţă  să-şi  trimită  în  scris  votul  său".  Protopopul 
aminteşte  că  va  fi  „în  candidaţie"  părintele  capelan 
de  oaste  Samoil  Corcheş  şi  Nicolae  Motora  şi  încă 
unul  dintre  preoţi",  pe  care  îl  vor  vrea  dânşii. 2 

5  Ms.  683  Colecţia  aut.  -  Ms.  689. 

Preoţii  aleg  cu  unanimitate  pe  Nicolae  Motora 
de  nameznic  tractual,  iar  episcopul  Vasile  Moga 
aprobă  alegerea  la  15  Iulie  1$32. 1 

Rămâne  să  se  întregească  şi  postul  al  doilea 
de  paroh.  Cauza  aceasta  întimpină  însă  mari  difi¬ 
cultăţi.  Familia  Corcheş  şi  Popovici  poartă  o  duş¬ 
mănie  neîmpăcată  Iui  Motora,  pentru  căderea  lui 
Samoil  Corcheş  dela  nameznicie  şi  fac  preotului  ne¬ 
sfârşite  mizerii.  Motora  intenţionează  să  pună  în 
postul  al  doilea  de  paroh  pe  ginerele  său,  diacul 
loan  Patiţa.  Roagă  atât  pe  episcopul  cât  şi  poporul 
din  comună  ca  să-l  primească. 

După  aproape  doi  ani  de  frământări,  în  sfârşit 
la  începutul  anului  1834  se  face  alegerea  parohului 
al  doilea.  Cu  acest  prilej  se  face  mare  gălăgie.  Par¬ 
tida  contrară  preotului  strigă  în  biserică  în  faţa  pro¬ 
topopului,  că  lor  nu  le  trebue  popă  de  ţigan. 2  Po¬ 
porul  însă  alege  cu  majoritate  de  voturi  pe  candi¬ 
datul  loan  Patiţa.  Corcheşeştii  şi  Popoviceştii  îl 
acuză  la  guvern,  că  nu  este  vrednic  să  fie  preot  în 
Câmpeni. 

Patiţa,  cum  arată  decretul  lui  de  numire,  a  ter¬ 
minat  cu  distincţie  şcoala  „normalicească“  şi  cursul 
teologic,  ştie  ungureşte,  are  casă  proprie  în  Câm¬ 
peni,  na  fost  excepţionat  nici  de  autorităţile  jude¬ 
ţene,  nici  de  forurile  dominiului  Zlainei,  nici  de  pro¬ 
topop,  episcopul  deci  îl  recomandă  guvernului  spre 
întărire.  Guvernul  îl  întăreşte  la  7  Aprilie  1834 3  şi 
Patiţa  îşi  ocupă  postul  la  12  Iulie  1834. 4 

Patiţa  îşi  dă  seama  serios  de  chemarea  sa  şi 
se  dovedeşte  preot  harnic  şi  conştienţios.  Lucrurile 
se  liniştesc  până  când  moare  preoteasa  lui  Patiţa 
şi  el  rămâne  văduv  cu  cinci  copii.  Socrul  său,  Ni¬ 
colae  Motora,  om  bogat,  cu  mai  multe  case,  o  moară 
şi  pământuri  în  Câmpeni,  se  simte  deslegat  de  obli- 
gamentele  familiare  faţă  de  dânsul  şi  averea  sa 
este  pe  încetul  acaparată  de  ceilalţi  copii  ai  lui. 

’  Ms.  690.  *  Ms*  712.  8  Ms.  709.  *  Ms.  710. 

Patiţa  văzându-şi  copiii  despoiaţi  de  dreptul  de  mo¬ 
ştenire,  se  răceşte  faţă  de  socrul  său. 

Pe  lângă  aceasta  mai  intervine  faptul  că  în  anul 
1840  un  scaun  femeiesc  din  biserică  devenit  vacant 
este  atribuit  de  ctitori  soţiei  lui  Dând  ea  lunuţ,  care 
îl  plăteşte  cu  262  fl.  plus  75  fL  promişi  ulterior.  La 
acest  scaun  avea  pretensiuni  şi  preoteasa  lui  Ni- 
colae  Motora.  Protopopul  aprobă  hotărârea  ctitorilor. 
Preoteasa  însă  rupe  încuetoarea  de  pe  scaun  şi  îl 
ocupă  cu  forţa. 

Intâlnindu-se  Dandea  lunuţ  cu  Morariu  Samuil, 
alt  ginere  al  pr.  Motora,  în  piaţa  Abrudului  se  în¬ 
caieră  la  bătae  şi  Dandea  scăpă  din  mânile  lui 
Morariu  cu  ajutorul  ungurilor  din  Abrud.* 

Pricina  aceasta  este  exploatată  de  Corcheşeşti 
şi  Popoviceşti  împotriva  pr.  Motora  şi  la  duşmănia 
împotriva  acestuia  se  alătură  acum  şi  Dandea  lunuţ 
şi  Patiţa  Ion,  ginerele  preotului. 

înverşunarea  se  înteţeşte.  Pr.  Motora  căută  să 
se  răsbune  mai  ales  faţă  de  Patiţa,  care  îi  era  mai 
aproape,  fiind  şi  el  preot. 

Patiţa  după  instalarea  sa  în  postul  de  preot 
începuse  să  cetească  el  cazania,  comandase  predi- 
cele  lui  Petru  Maior  şi  cetea  şi  din  acestea,  ba  în¬ 
cepuse  să  ţină  şi  predici  libere,  pregătite  pe  fişe 
de  hârtie. 

Cu  consimţământul  ctitorilor  şi-a  făcut  în  1840 
un  amvon  special  în.  biserică,  un  „predicalosec",  de 
unde  îşi  rostea  predicele. 

Pr.  Motora,  între  altele,  sa  legat  şi  de  acest 
lucru,  declarându-1  eretic  şi  a  oprit  pe  Patiţa  dela 
asemenea  predici.  Acesta  neluând  în  seamă  opre¬ 
liştea,  a  continuat  cu  predicele.  Atunci  feciorul  pr. 
Motora,  diacul  Ion  Motora,  a  făcut  scandal  în  bise¬ 
rică,  în  ziua  de  Crăciun  1841,  zădărnicindu-i  predica. 
Patiţa  sa  supărat  şi  n’a  mai  voit  să  ţină  nici  o 
predică. 


1  Ms.  737—742. 

La  28  Decemvrie  1841  ctitorii  Corcheş  Nicolae 
şi  Popovici  Iosif  arată  această  întâmplare  protopo¬ 
pului  Ighian,  plângându-se  împotriva  pr.  Nicolae 
Motorâ : 

„Cu  mare  aplecăciune  ne  rugăm  de  Dta  să  te  inilostiveşti 
a  ne  hotărî  ceva  în  lucrul  mai  înainte  aşternut  la  Dta,  de  ai 
putere,  de  nu  să  ne  dai  paş  la  mai  înaltele  locuri.  Văzând  că 
Sfinţia  sa  părintele  Nicolae  nu-i  supus  nici  la  o  poruncă  a 
Dtale,  ba  încă  tot  mai  tare  ne  ameninţă.  Dacă  am  închis  jăţul 
cel  de  price  ca  să  nu  şadă  nici  o  parte  în  el  nici  alta,  după 
porunca  Dtale,  cinstita  preoteasă  au  rupt  încuetoarea  de  pe 
jăţ  cu  mare  sunet  supt  dumnezeiasca  slujbă. 

Ai  poruncit  la  cinstiţii  preoţi  ca  predica  să  o  spue  acelor 
la  care  o  vor  da  Dumnealor,  dacă  din  ceva  pricină  Dumnealor 
nu  o  vor  putea  spune.  Vedem  că  acea  poruncă  încă  o  au  pus 
(păr.  Motora)  deoparte  ca  un  vas  rău  ce  nu-i  de  trebuinţă,  câ 
copilu  popii,  ca  cel  mai  întâi  sfeşnic  luminătorîu  în  beserica 
noastră  nu  mceată,  precina  în  ziua  Naşterii  Dlui,  după  dumne¬ 
zeiasca  liturgie  părintele  Ioan  s’aa  suit  în  predicalosec  să  ne 
predicăluiască,  precum  şi  la  alte  praznice  cu  mare  dragoste 
ani  ascultat.  Dar  acuma  n’am  avut  acela  noroc,  fiindcă  fecioru 
părintelui  Nicolae  cu  cea  mai  mare  strigare  au  început  a  spune 
cazanie  din  strană,  de  unde  părintele  loan  au  fost  silit  a  tăcea. 
Batăr  că  vreo  2 — 3  oameni  or  zis  căfră  fecioru  popii  să  în- 
gâdue  să  spue  părintele  Ioan,  tot  nu  s’au  sfiit  mâind  mai  na- 
inte.  A  doua  zi  mai  frumos  teatăr  au  făcut  fecioru  popii,  cân¬ 
tând  „să  se  umple  gura  noastră  de  lauda  ta  Doamne",  s'au 
înecat.  De  unde  pornindu-se  asupra  lui  Dandea  lunuţ  au  luat 
mineiul  şi  au  vrut  să’l  lovească  în  cap  zicându-i:  „na  cântă 
tu“.  La  care  lucru  păr.  Nicolae  din  altariu  au  poftorit  vorba  să 
cânte  Dandea.  Aceasta  n’au  fost  destul,  dacă  s'au  gătat  dum¬ 
nezeiasca  liturgie,  au  ieşit  păr.  Nicolae  în  dvera  împărătească 
şi  au  început  a  intărâta  poporul  asupra  noastră . “ 

Tovarăşii  lui  Patiţa,  probabil  cu  ştirea  şi  con¬ 
simţământul  lui,  fac  la  22  Februarie  1842  o  arătare 
cătră  episcopul  V.  Moga,  în  care  se  plâng  împo¬ 
triva  lui  Patiţa,  că  dela  Crăciunul  trecut  na  mai  ro¬ 
stit  nici  o  predică  în  biserică: 

Măria  la  Doamne  Episcoape !' 

Cu  mare  umilinţă  ne  rugăm  să  te  milostiveşti  a  ne  as¬ 
culta  jalba  noastră  care  o  aşternem  la  mila  Măriei  Tale  precum 
noi  pană  acum  am  fost  mulţămiţi  cu  părintele  Ioan  Patiţa  fiindcă 
mai  nainte  de  a-1  dobândi  în  biserica  noastră  or  fost  multe  obi¬ 
ceiuri  vechi,  precum  duminecile  şi  praznicele  când  se  cetia  ca- 
zania  cea  veche  şi  şi  aceea  împărţită,  şi  cu  jojot  (?)  mare  um¬ 
blau  oamenii  sărutând  icoanele  supt  cazanie.  De  altă  parte  un 
titor  strângând  bani  pe  seama  bisericii,  ba  cei  mai  mulţi  oa¬ 
meni  ieşau  din  biserică  afară.  Dar  parohul  nostru  cest  tinâr 
au  mijlocit  de  s'au  cumpărat  în  biserica  noastră  predicile  lui 
Petru  Maior  din  care  cu  mare  râvnă  au  început  a  ceti  popo- 
renilor,  ba  şi  dearostu  după  stările  împrejur  a  face  predica  ţie 
şi  ia  ascultarea  aceştia  pe  toţi  i-au  supus,  cât  pănă  când  ne 
învăţa  nici  o  mişcare  nu  era  între  oameni.  A  căruia  râvnă  vă¬ 
zând  noi  am  făcut  o  catedra,  de  unde  învăţând  săi  poată  toţi 
auzi  şi  înţelege.  Acum  dela  Crăciun  nici  măcar  odată  n’au  vrut 
a  ceti  vreo  predică  nici  pă  carte  nici  fără  carte.  Nu  ştim  din 
ce  pricină.  Adevărat  acum  iar  s’au  luat  înainte  Păucenia  care 
se  ceteşte  de  nişte  copii  care  nici  ei  nu  înţeleg  ce  cetesc,  nici 
ascultătorii.  Noi  ştim  cu  adevărat  câ  a  învăţa  e  datoria  preo¬ 
tului  fiindcă  noi  îl  scutim  şi  din  sudoarea  noastră  trăeşte  şcoala 
la  noi  şi  biserica.  Noi  ne  rugăm  să  te  milostiveşti  pe  zisul 
paroh  Ioan  a-l  trage  la  răspundere  şi  a-i  porunci  să-şi  facă  şi 
plinească  datoria,  să  ne  înveţe.  Şi  aceasta  ne  rugăm  ca  însuşi 
M.  Ta  săi  întrebi,  nu  prin  protopopul  ca  să  nu  se  mai  oste¬ 
nească  pe  acolo,  că  postul  mare  soseşte  şi  avem  (lipsă  de 
dansul).  Câmpeni  1842  (22  Febr.).  Paladie  Constantin,  Popovici 
Iosiî,  Corcheş  Nicolae,  Dandea  Iunuţ. 

Patiţa  însuşi  merge  la  Sibiu,  expune  situaţia 
episcopului,  iar  acesta  la  10  Iulie  1842  îi  dă  la  mână 
o  adresă  cătră  Motora:  „cu  acea  rânduială  să  tragă 
la  dare  de  seamă  pe  jeluitul  preot  Ion  Patiţa  şi 
răspunsul  cel  va  da  întru  mântuinţa  în  scris  săi 
trimită  încoace  [la  SibiuJV 

Patiţa  ştiind  că  Motora  acum  va  perverti  adresa 
episcopului,  desface  plicul  şi  aşa  desfăcută  predă 
hârtia  episcopească  lui  Motora. 

1  Ms.  705.  s  Ms.  705  dos. 

Motora  aduce  acuza  ctitorilor  în  biserică,  o  ce¬ 
teşte  în  faţa  poporului  „tâlcuindu-o  pe  dos"  şi  adu¬ 
când  grave  jigniri  lui  Patiţa.  Acesta  nu  aşteaptă 
să  fie  provocat  să  răspundă,  cum  era  ordinul  epis¬ 
copului,  ci  la  2  Septemvrie  1842  scrie  lui  Motora 
următoarele : 

Cinstite  Părinte  nameznie  şi  al  meu  dulce  socru ! 

Impărtâşindu-ţi-se  cu  milostivire  deîa  P.  Lum.  Scaun  Ep. 
la  50  Iunie  a.  c.  inştanţia  curatorilor  bisericii  noastre  asupra 
mea  dată  cu  acea  milostivă  rânduială  ca  să  mă  tragi  la  răs¬ 
pundere,  iară  Domnia  Ta  n’ai  urmat  înalta  rânduială  episco- 
pească,  ci  ai  poruncit  să  se  cetească  în  S,  biserică  tâlcuindu-o 
pe  dos  poporului.  Stând  în  dvera  cea  mare  după  săvârşirea 
sf.  slujbe  fiind  îmbrăcat  în  toate  odăjdiile  preoţeşti  ai  zis  cătră 
norod  că  „părintele  Patiţa  nefiind  teolog  nu’i  slobod  să  predi- 
căluiască  şi  eu  nu'l  voi  îngădui  să  predicăluiască  până  va  aduce 
testimonium  dela  vlădica,  că  păr.  Patiţa  vrea  să  vă  strice  legea, 
că  nu  spune  sărbătorile  şi  că  inştanţia  e  scrisă  de  fratele  lui 
cu  al  lui  sfat“  (măcar  că  auzişi  că  ctitorii  ţinură  inştanţia  în 
cuvânt  că  e  scrisă  de  unui  dintre  dânşii,  Corcheş  Nicolae,  a 
căruia  iscălitură  e  mai  din  jos)  şi  alte  defăimări  mai  multe.  Şi 
toate  acestea  auzindu-le  am  răbdat  tăcând,  precum  bine  şti, 
dela  un  viţeprotopop  prea  mult.  Feciorul  Dtale  Ianoş  mai  de 
multe  ori  în  Sf.  Altariu  s’a  sculat  cu  larmă  asupra  mea  şi  odată 
înaintea  poporului  subt  curgerea  sf.  liturgii  publiţe  zicând:  nu 
vei  mai  predicălui  în  ziua  Crăciunului  (25  Dec.  1841).  Suindu-mă 
în  catedră  şi  începând  a  învăţa  poporul  feciorul  Dtale  începu 
a  ceti  pe  cazania  cea  bătrână  în  strană  şi  eu  fusei  silit  a  tăcea 
în  catedră,  ce  nu  s’au  mai  auzit  în  tot  clerul.  Acestea  toate 
pentru  ce  au  fost?  Doar  am  vătămat  cu  învăţătura  mea  (foarte 
rar  fără  carte)  persoana  Dtale,  religia  sau  moralul  poporului? 
Ba  nu !  Că  dacă  aş  fi  vătămat  pe  cineva  atunci  după  deregă- 
toria  pe  care  o  porţi  m’ai  fi  dojenit  şi  neascultându-te  m’ai  fi 
arătat  la  mai  marii  noştri.  Ci  acestea  s’au  făcut  toate  ca  prin 
ele  să  pierz  autoritatul  şi  dragostea  poporului  care  am  fost  câ¬ 
ştigat-o,  şi  prin  degradaţia  mea  să  înainteze  feciorul  Dtale.  Ci 
aduţi  aminte  ce  nume  mare  purtăm :  „lumina  lumii"  „sarea  pă¬ 
mântului"  „povaţa  orbilor".  Dta  puteai  încunjura  acel  scandalum 

care  nu  ştiu  trăi-vom  să  le  putem  vindeca.  Poţi  şi  acum  să  le 
vindeci  pe  toate  şi  să  nu  mai  îngreuiezi  pe  P.  L.  Scaun  Ep. 
care  în  veacul  acesta  e  însărcinat  cu  alte  lucruri  mai  grele  a 
naţiei  întregi  şi  a  clerului  nostru.  Insă  de  vei  vrea  să  aşterni 
acest  lucru  Ia  P.  L.  Sc.  Ep.  cu  adâncă  aplecăciune  îmi  iau  în- 
drăsneală  a  răspunde  că,  măcar  că  datoria  mea  cea  de  căpe¬ 
tenie  e  a  învăţa  şi  „vai  mie  de  voi  tăcea"  între  aceste  împre¬ 
jurări  am  fost  silit  a  tăcea  dela  sfârşitul  anului  1841  şi  încă  voi 
tăcea  (cu  a  inimii  durere)  până  când  se  va  milostivi  P.  L.  Sc. 
Ep.  cu  o  deplină  putere  a  mă  întregi  spre  acel  sfârşit  ca  au- 
toritatul  şi  cinstea  preoţească  să  se  aducă  la  Ioc.  Alt  mijloc 
(la)  învăţătura  mea  nu  va  folosi  nimica.  Topanfalva  2  Sept. 
1842.  Ion  Patiţa  al  2-lea  paroh  neunit  la  Câmpeni.’ 

La  12  Septemvrie  1842  Motora  raportează  epis¬ 
copului  următoarele: 

„Măria  Ta  Doamne  Episcoape. 

La  jalba  dată  dintru  acest  an  1842  Febr.  22  precum  dela 
scaunul  Ep.  mie  trimisă  la  10  Iulie  a.  c.  ca  poruncindu-mi-se  să 
trag  pe  jeluitul  preot  Ion  Patiţa  la  răspundere  care  răspuns  cu 
mâna  sa  l’au  dat,  la  care  Sjaunul  Ep.  bine’l  va  vedea,  cetin- 
du  -se  obştii  instanţiă  dată  de  C.  titori  cu  numele  Paladie  Con¬ 
stantin,  Popovici  Iosif,  Dandea  Ionuţ,  cumnat  popii.  Care  cu 
îndemnul  par.  Ion  Patiţa  s’au  făcut,  la  care  fiind  scriitori  fra¬ 
tele  popii.  Fiindcă  la  biserica  aceasta  până  în  anul  acesta,  de 
când  s’au  făcut  biserica  aceasta  până  acuma  de  vr’un  an  în¬ 
coace  n’au  avut  obştea  nici  o  turburare,  fiind  destuliţi  cu  căr¬ 
ţile  Sf.  biserici.  La  biserica  noastră  până  acum  n’au  fost  nici  o 
vrajbă  ci  toţi  au  fost  mulţumiţi.  Că  la  biserica  aceasta  se  află 
cărţi  de  tot  feliu,  mai  ales  de  învăţătura  obştii.  Avem  Elemi- 
niat,  Mărgărit,  Căzania  după  sf.  Evanghelie,  Predicele  lui  Petru 
Maior.  Aşa  dară  părintele  Ion  de  un  an  încoace,  făcându-se  pre- 
dicalosec  în  biserică  din  îndemnul  titorilor  mai  sus  scrişi,  Domnia 
Sa  nu  vrea  a  lua  cărţile  mai  sus  scrise,  să  propoveduiască  po¬ 
porului,  ci  numai  câte  un  pic  de  hârtie  scrisă  de  dânsu,  da  nu 
din  sf.  Evanghelie  sau  din  faptele  apostolilor,  ci  numai  însuşi 
din  gândul  iui  propovedueşte.  De  care  cu  mare  umilinţă  se 

1  Ms  706. 


41 


KtVISTA  TEOLOGICA 


roagă  obştea  de  mila  Mării  Tale  să  iae  cărţile  bisericii  înainte,, 
să  spue  poporului,  dar  nu  din  fabule,  din  care  vine  ris  în  bi¬ 
serică.  Dar  rugându-ne  de  mila  Mării  Tale  aceasta  rânduială 
făcută  dela  Sc.  Ep.  nu  atunci  primindu-o,  ci  mai  întru  târziu 
despeceluită  din  mâna  Dlui  Părinte  o  am  primit.  12  Sept.  1842* 
Nicolae  Motora,  paroh  şi  nameznic". ' 

In  vremea  aceasta  vine  la  Câmpeni  şi  proto¬ 
popul  Ighian  în  vizitaţie  canonică  „spre  luarea  să- 
mădaşuJui".  Văzând  pricina  iscată  în  jurul  predicelor 
şi  luând  în  seamă  faptul  că  prin  ridicarea  amvo¬ 
nului  sau  desfiinţat  câteva  scaune  „de  mare  preţ", 
protopopul  dă  poruncă  lui  Motora  să  ridice  amvonul 
şi  să-l  mute  în  alt  loc,  între  bărbaţi  şi  femei  „pe 
mâna  stângă  în  corn  ca  să  fie  spre  auzirea  tuturor".- 

Dar  Motora  se  teme  de  ctitori  şi  credincioşi  şi 
lasă  amvonul  pe  loc,  mai  ales  că  Patiţa  nu  mai 
predica. 

Nu  ştiu  dacă  protopopul  a  făcut  sau  nu  vre-un 
raport  episcopului  în  această  chestiune.  Episcopul 
îi  trimite  însă  la  20  Decemvrie  1842  cele  trei  acte, 
arătarea  titorilor,  răspunsul  lui  Patiţa  şi  al  lui  Mo¬ 
tora,  fără  a-1  îndruma  în  special  să  facă  anchetă,  ci 
le  însoţeşte  cu  aceste  sfaturi: 

„Trei  dărabe  de  hârtie 

să  trimit  aici  Frăţiei  Tale,  din  care  vei  vedea  Fr.  Ta  ce  scriu 
trei  rânduri  de  oameni  pentru  rândul  predicăluirii  în  sf.  biserică. 
Noi  lăudăm  râvna  cea  sfântă  a  părintelui  Patiţa,  sârguindu-se 
a  propovedui  de  rost,  dară  totuşi  am  vrea,  dacă  nc-ar  trimite 
nouă  încoace  Frăţia  Sa  o  propoveduire  de  acelea  ce  scrie  şi 
propovedueşte  în  biserică,  ca  să  vedem  şi  apoi  am  şti  ca  să 
mai  spună  au  să  nu  mai  spună  fără  carte.  Noi  aici  la  capelă 
(în  Sibiu)  tot  din  carte  cetim,  numai  atâtă  schimbăm  că  odată 
cetim  din  predică,  altădată  cetim  in  loc  de  predică  sinaxariul 
sfântului,  altă  dată  câte  o  paremie  şi  câte  odată  câte  o  evan¬ 
ghelie  şi  câte  un  apostol,  care  socotim  că  cuprinde  ceva  în 
sine  mai  de  iipsă  pentru  ştiinţa  poporului.  Aceste  schimbări  le 
facem  şi  pentru  aceea  ca  să  nu  se  urască  poporenilor  tot  cu  un 
feliu,  adecă  varietas  delectat 

Apoi  şi  aceasta  încă  avem  aici  obiceiu  de  cetini  în  loc 
de  predică  foarte  puţintel,  din  pricină  că  noi  aşa  socotim,  că 
sî.  slujbă  de  Dumineca  cu  utrenie  dimpreună  nu-i  alta  fără  tot 
predică.  Adecă  la  psalmii  de  dimineaţa  se  spune  că  jurământul 
cum  e  slobod  când  jurăm  asupra  mincinoşilor,  adecă  „lăudase- va 
tot  cel  jură  întru  el  că  au  astupat  gura  celor  ce  grăesc  ne¬ 
dreptăţi  ",  apoi  zice  „iată  acum  ce  e  mai  bun  sau  mai  frumos 
decât  a  lăcui  fraţii  împreună".  Mai  predică  ca  aceasta  dacă 
s’ar  ţinea,  n’ar  mai  îi  şi  nu  numai  fraţii,  clar  şi  socrii  cu  ginerii 

încă  ar  îi  bine  şi  frumos  dacă  s’ar  avea  bine.  (Aluzie  la  pri¬ 

cina  între  Motora  şi  Patiţa).  „Cei  ce  urăsc  Sionul  ruşina-se-vor 
deia  Domnul",  adecă  oamenii  cari  se  sfădesc  în  biserică  aceia-s 

ca  şi  când  ar  urî  Sionul  şi  n’ar  avea  omenie  dela  Domnul. 

Adecă  numai  atâta  aveam  cu  acestea  să  spua,  că  de  au  mai 
fost  vre-un  sfânt,  sfânt  şi  înţelept,  acela  au  fost  cu  mult  mai 
sfânt,  decât  cela  care  au  zis:  că  dacă  moare  preoteasa  preo¬ 
tului  să  nu  se  mai  însoare,  mai  bine  arză  până  va  trăi  aici. 
Iară  Sfântul  acela  care  au  alcătuit  slujba  bisericii  noastre  acela 
aşa  o  au  alcătuit,  ca  să  fie  predică  dela  început  până  la  sfârşit 
toate  cuvintele  ca  şi  când  ar  fi  ştiut  că  vor  fi  mulţi  preoţii, 
cari  nu  vor  şti  să  facă  predici.  Pentru  aceea  noi  aici  numai 
puţinei  cetim  în  loc  de  predică,  tot  cam  altele  şi  altele,  ca  să 
le  fie  drag  oamenilor  a  Ie  asculta. 

Atâta  am  mai  putea  zice,  că  par.  Patiţa  îi  mai  tinâr  decât 
socru  său  şi  socru  său  îi  mai  mare  în  biserică  şi  cu  nameznicia 
şi  este  tipic  anume  despre  aceea,  că  cine  să  grăiască  în  bise¬ 
rică,  să  ia  binecuvântare  mai  întâi  dela  cel  mai  mare,  că  de 
nu  calcă  peste  tipic.  Am  zice  că  Patiţa  ştie  mai  multe,  dar  şi 
socrul  său  încă  au  învăţat  cursul  de  6  luni  tocmai  aşa  de  bine 
ca  şi  părintele  Patiţa.  Sibiu  20  Dec.  1842.  Ep.  V.  Moga." 

Protopopul  stă  pe  loc  şi  aşteaptă  să  vadă  cum 
se  vor  desvolta  lucrurile.  Patiţa  dupăce  un  an  în¬ 
treg  na  mai  predicat,  ia  hotărîrea  eroică  să  continue 
cu  predicile,  urcă  din  nou  amvonul  şi  cuvântul  lui 
începe  să  răsune  din  nou  în  biserică,  tot  ca  şi  în 
trecut,  din  cărţile  lui  Petru  Maior  şi  de  pe  foile  de 
hârtie  pregătite  de  dânsul. 

Poporul  se  vede  mulţumit,  căci  nu  reacţionează. 
Motora  îi  dă  pace,  dar  începe  să  făurească  planul, 
de  a-şi  face  preot  pe  fiul  său,  diacul  Ion  Motora. 
Şi  pentru  aceasta  avea  nevoie  de  linişte  în  sat  şi 
de  a-şi  câştiga  cât  de  mulţi  aderenţi.  In  primăvara 
anului  următor  1843,  crezând  că  situaţia  îi  este  de¬ 
stul  de  prielnică,  Motora  cere  guvernului  să-i  facă 
feciorul  preot.  Adversarii  simt  şi  trimit  un  protest 
direct  guvernului  din  Cluj  şi  altui  Consistorului,  că 
lor  nu  le  trebue  pe  Ion  Motora,  deoarece  e  gângav 
şi  nu  prea  aude.  Guvernul  cere  în  17  Iulie  1843  in¬ 
formaţii  dela  episcopul.  Acesta  chiamă  pe  Ion  Mo¬ 
tora  să-l  vadă  si  îl  dă  în  seama  asesorilor  Petru 
Bădilă  şi  Ion  Panovici  să-l  examineze.  Aceştia  con¬ 
stată  la  12  Dec.  1843  că  „nu  se  poate  zice  că  pro¬ 
testaţia  nar  fi  adevărată".  Cu  toate  acestea  ei  ar 
fi  aplicaţi  să-I  admită  la  preoţie,  dacă  nar  exista 
ordinul  că  „feciorii  preoţilor  nu  pot  fi  preoţi  până 
trăiesc  părinţii  lor".  De  altă  parte  în  Câmpeni  sunt 
numai  două  posturi  de  preoţi.  Ei  trimit  băiatul  acasă 
să  mai  aştepte. 1 

Motora  nu  renunţă  la  planul  lui  şi  urgitează  re¬ 
zolvarea  cauzei  la  Guvern.  Acesta  cere  la  27  Martie 
1844  din  nou  informaţii  şi  raport  dela  Episcopul, 
care  la  rândul  lui  trimite  adresa  guvernului  la  pro¬ 
topopul  urgintând  raport.2 

Protopopul  de  bună  seamă  a  fost  „bine  pre¬ 
gătit"  de  Motora.  Concipiază  acestuia  un  raport 
cătră  sine,  în  care  arată  că  acuzele  sunt  minciuni, 
precum  şi  faptul  că  este  bătrân  şi  cere  ca  Ion  Mo¬ 
tora  să  fie  preoţit,  dacă  nu  ca  paroh,  cel  puţin  ca¬ 
pelan  personal.  Protopopul  face  apoi  raport  Epis¬ 
copului  sprijinind  cu  toată  căldura  cauza  lui  Motora. 
(Maiu  1844].  Patiţa  prevede  rezultatul  şi  cere  să  se 
împartă  comuna  în  două  parohii. 3 

Venind  apoi  la  Câmpeni  „spre  luarea  sămăda- 
şului",  protopopul  cu  simpatiile  înclinate  spre  Mo¬ 
tora,  vede  amvonul  tot  la  locul  de  până  aci  şi  dă 

din  nou  ordin  ca  să  fie  mutat  în  locul  indicat  de 
dânsul,  între  femei  şi  bărbaţi. 

Patiţa  nu  se  execută,  iar  bătrânul  Motora  nu 
îndrăsneşte  să  pună  mâna  pe  amvon,  având  mare 
interes  să-şi  vadă  feciorul  preot.  După  multe  fră¬ 
mântări  în  sfârşit  îşi  vede  planul  realizai  ion  Mo¬ 
tora  este  aprobat  de  guvern  să  fie  hirotonit,  dar 
numai  în  calitate  de  capelan  personal.  Episcopul  îl 
hirotoneşte  şi  Ion  Motora  intră  în  slujba  bisericii  la 
20  Februarie  1845. 1 

Tânăr  şi  dârz  şi  satisfăcut  de  acest  succes  se 
vede  ajuns  în  situaţia  să  dea  lovituri  de  răzbunare 
lui  Ion  Patiţa.  După  prima  liturghie  săvârşită  de 
dânsul  în  biserică  ia  4  Martie  1845,  Ion  Motora  tri¬ 
mite  lui  Patiţa  numai  a  patra  parte  din  venitul  dela 
altar,  călcând  ostentativ  uzul  de  până  aci  după  care 
venitul  se  împărţea  între  cei  doi  preoţi  în  părţi 
egale,  ceeace  poruncise  şi  protopopul  cu  ocazia  in¬ 
troducerii  lui  Ion  Motora  în  serviciu.  Tot  cu  acel 
prilej  protopopul  îi  ameninţă  că  de  nu  se  vor  îm¬ 
păca,  va  împărţi  parohia  în  două.- 

Ion  Motora  repetă  insă  prescurtarea  lui  Patiţa 
dela  venitul  altarului  şi  în  sărbătorile  Paştilor.  Se 
naşte  pricină  mare  în  biserică.  Motora  îi  strigă  lui 
Patiţa  „ţigan  şi  tâlhariu1',  iar  Patiţa  lui  Motora  „mut 
şi  bolândV 

Patiţa  se  piânge  la  20  Aprilie  protopopului  şi 
cere  din  nou  împărţirea  parohiei.  Ion  Motora  recu¬ 
noaşte  că  a  împărţit  venitul  altarului  în  patru  părţi, 
dar  se  scuză  că  aceasta  a  făcut-o  la  ordinul  bătrâ¬ 
nului  Nicolae  Motora,  în  calitate  de  vice-protopop.1 

Protopopul  vine  în  22  Aprilie  şi  dojeneşte  pe 
Motora  ameninţând  cu  împărţirea  parohiei. 

Ion  Motora  însă  la  1  Maiu  1845  se  adresează 
episcopului  să-l  investească  cu  dreptul  integral  de 
paroh.5  Episcopul  nu-i  ia  în  seamă  cererea. 

Ion  Motora  caută  alt  mijloc  de  răzbunare.  Sub 
pretext  că  însuşi  episcopul  a  desaprobat  introdu* 

cerea  amvonului  în  biserică,  Ion  Motora  strică  am- 
vonui  şi  îl  aruncă  în  locul  indicat  de  protopopul. 

La  27  Maiu  trece  însă  protopopul,  iar  în  vizi- 
taţie  canonică  prin  Câmpeni.  Motoreştii  probabil  că 
nU'Şi  vor  fi  împlinit  toate  promisiunile  în  legătură 
cu  hirotonirea  lui  Ion  şi  protopopul  se  arată  ostil 
Iui  Motora,  poruncindu-i  să  pună  amvonul  la  loc, 
unde  a  fost  la  început. 

Ion  Motora  se  provoacă  la  spusele  episcopului, 
care  cu  ocazia  hirotonirii  sale,  s’ar  fi  exprimat 
pentru  hotărârea  cea  dintâi  a  protopopului,  adecă 
mutarea  amvonului.  Protopopul  nu  crede  în  ade¬ 
vărul  acestei  scuze  şi  persistă  pe  lângă  ordinul  de 
a  pune  amvonul  iar  la  locul  dela  început.1 

Ion  Motora  nu  satisface  acestui  ordin,  ci  atât 
el,  cât  şi  tatăl  său  fac  la  29  Maiu  şi  31  Maiu  plân¬ 
gere  cătră  episcopul,  cerând  anularea  ordinului  pro- 
topopesc: 

Măria  Ta  Doamne  Episcoape. 

„Cu  umilinţ  *  cad  la  mila  Măriei  Tale  despre  acestea  aici 
mai  jos  însemnate:  Fiindcă  la  anul  1840  s’au  făcut  aici  Ia  bi¬ 
serica  noastră  din  Câmpeni  un  predicalosec,  şi  nu  s’au  pus 
după  a  sa  rânduială  sau  ca  la  relijiâ  noastră,  ci  au  poruncit 
părintele  Ioan  Patiţa  de  s’au  pus  pe  stâlpi,  ca  la  relijiâ  romano- 
catolicească  şi  de  acolo  au  predicăluit,  nu  de  pe  carte,  precum 
s’au  mai  spus  din  bătrâni  şi  s’au  învăţat  obştea.  Dintre  aceste 
cărţi  ce  sunt  la  biserica  avem  Eiemeniat,  Mărgărit,  predicele 
Iui  Petru  Maior  şi  cazania  cea  bătrână,  ci  aceste  toate  le-au 
lăsat  şi  spune  ce  nu  s’au  mai  pomenit  despre  ţigani  şi  din  fa¬ 
bulele  cele  copilăreşti,  nu  din  Scriptură  şi  altele  care  sunt  de 
rîs  în  Sf.  biserică  şi  rîde  cea  naţie  de  învăţătura  lui.  Aşa 
dară  venind  dl  protopop  în  faţa  locului  spre  luarea  sămă- 
daşului  la  anul  1842  văzând  acel  predicalosec  acolo  pus  şi 
văzând  ca  cu  greutate  şed  oamenii  subt  el  şi  pentru  dipsirea 
a  două  jiţuri  care  ar  fi  vrednice  de  mare  preţ,  au  poruncit 
tatălui  meu  ca  Ia  nameznic  şi  în  auzul  tuturor  ctitorilor  să  se 
iae  de  acolo  şi  să  se  pue  arătând  cu  mâna  domniei  sale  pe 
mâna  stângă  în  corn  ca  să  fie  între  bărbaţi  şi  femei  spre  au- 

zirea  tuturora.  Iară  la  anul  1844  venind  dl  Prota  spre  luarea 
sămădaşului  din  nou  s’au  poruncit  a  se  lua  de  acolo  jos,  şi  la 
anul  1845.  Febr.  9  zile  după  darul  lui  Dumnezeu  şi  din  Mila 
Măriei  Tale  hirotonindu-mă  preot  desăvârşit  şi  întru  aceiaş  zi 
seara  fiind  eu  în  poiata  Măriei  Tale  şi  întrebându-mă  despre 
Ioan  Patiţa  cumcă  mai  spune  predicaţia  şi  eu  răspunzând  că 
n’au  părăsit  de  a  spune,  şi  atunci  cuvântând  Măriei  Tale  şi 
despre  predicalosec  că  numai  el  se  sue  acolo,  altui  nime  nu 
îndrăzneşte  a  se  sui,  şi  şi  despre  hotărârea  Dlui  Protopop  că 
au  poruncit  să  se  ţipe  şi  să  se  pună  jos  acolo  în  mai  sus 
pomenitul  loc  şi  şi  Măria  Sa  întărindu-mă  în  această  poruncă 
pusă  de  dl  protopop  spre  a-1  pune  jos.  Aşadară  după  porunca 
dlui  protopop  şi  a  M.-Tale  l-am  aşezat  acolo  în  însemnatul  loc 
pus  de  dl  protopop.  La  27  Mai  a.  c.  ieşind  dl  protopop  în  vi¬ 
zi  taţie  la  Sohodol  şi  zăbovind  aici  în  satul  nostru  s’au  strâns 
nişte  ctitori  care  mi-au  fost  vrăjbitori  şi  îmi  sunt  şi  astăzi,  — 
şi  m’au  ponosluit  pentru  acest  lucru  Ia  dl  protopop  numai  decât 
silindu-se  să’l  pue  ia  locui  său  şi  aducându-i  aminte  de  po¬ 
runca  pusă  nouă  spre  a-1  ţipa  jos  şi  şi  de-a  Măriei  Tale,  n’au 
crezut.  Aşa  eu  răspunzând  di  Prot.  că  până  ce  va  arăta  pă¬ 
rintele  Ioan  Patiţa  atestatumurile  dela  şcolile  împărăteşti  şi 
teologiceşti  cumcă  e  vrednic  a  face  predicaţie  fără  carte  şi 
unde  s’au  pomenit  la  a  noastră  religie  să  se  facă  predicalosec 
ca  la  Nemţi  aşa  sus?  Fără  ştiu  că  acolo  va  fi  unde  iaste  în¬ 
văţătură  teologicească,  nu  ca  la  noi . .  .  . 

Cu  umilinţă  plecată  şi  cu  smerenie  cad  la  nula  Măriei 
Tale  de  a  ne  face  dreaptă  hotărâre  şi  ami  face  cunoscut  despre 
acest  lucru  aici  însemnat  ca  să  ştiu  şi  eu  că  nu  oare  când 
să-mi  fie  spre  sminteală.  29  Mai  1845  1  Ion  Motora,  par.  neunit. 

De  altă  parte  ctitorii  bisericii  revoltaţi  se  adre¬ 
sează  la  28  Iunie  1845  protopopului,  că  Ion  Motora 
încă  na  pus  amvonul  la  loc,  cer  satisfacţie  decla¬ 
rând  că  ei  nu-1  recunosc  de  preot  al  lor. 

P.  Cinstite  Dle  Protopoape  / 

La  29  Mai  a.  c.  fiind  aici  în  faţa  locului  ne-am  jeluit  îna¬ 
intea  P.  C.  D-tale  câ  preotul  Ion  Motora  au  tăiat  jos  predica- 
losecul  din  biserica  noastră  şi  te-ai  milostivit  a  porunci  ca  numai 
decât  să-l  pună  îndărâpt  la  locul  său,  dară  aceasta  nice  până 
astăzi  nu  s’au  împlinit.  Din  care  pricină  acum  de  iznou  prin 

1  Ms.  715,  714. 

aceasta  ne  rugăm,  să  te  milostiveşti  a  porunci  să’l  pună  Ia  loc. 
Şi  pentru  puternicia  făcută  în  biserică  stricând  podoaba  cea 
preţioasă  ne  rugăm  de  satisfacţie,  cu  atâta  mai  vârtos  cu  cât 
că  noi  nu’l  cunoaştem  cine  este  în  biserica  noastră.  —  28  Iunie 
1845.  Paladie  Constantin,  Corcheş  Nicolae,  Popovici  Iosif,  Das- 
calovici  llie,  Dandea  lunuţ,  Berindea  Nicoiae,  Patiţa  Ispas,  Patiţa 
Todor,  ctitori  ai  bisericii  neunite  din  Câmpeni.1 

Episcopul  Vas.  Moga  primind  adresele  celor 
doi  preoţi,  nu  mai  cere  nici  un  raport  dela  proto¬ 
popul,  ci  cu  data  de  20  Iunie  1845  dă  ordin  proto¬ 
popului  să  ia  dispoziţii  ca  amvonul  să  rămână 
pe  loc. 

Cătră  protopopul  Ighian  Iosif  se  porunceşte  ca  să  întrebe 
pe  jeluitul  Ion  Patiţa: 

1  Că  din  ce  pricină  închide  proscomidia  de  celalalt  popă 
că  de  va  fi  pricina  vrednică  de  a  se  lua  în  seamă  au  de  a  nu 
se  lua,  să  judece  (protopopul)  şi  să  sloboadă  poscomedia,  dacă 
nu  va  fi  pricină  curioasă  să  o  închiză,  fiindcă  nu’i  obicinuit  a 
se  închide. 

2.  Să  judece  (prot.)  de  potir  fiindcă  potirul  de  glajă  e 
fraged,  se  poate  lesne  primejdui  cu  sfintele  taine.  Protopopul 
să  aibă  grijă  să  se  siujască  în  potir  de  materie  mai  tare  fără 
primejdie. 

3.  Ce  se  atinge  de  prediealosec  acela  nici  intr  un  chip  nu 
trebue  scos  din  biserica  afară  şi  jeluitorul  de  Van  scos  în  pu¬ 
terea  sa  aspru  să  se  înfrunte  şi  ţâră  blagoslouenia  celui  mal 
mare,  precum  e  protopopul  să  nu  îndrăznească  a  face  schim¬ 
bare  în  biserică  fiindcă  biserica  nu  e  a  preotului,  ci  a  satului 

Mai  pe  urmă  protopopul  locului  va  avea  datoria  a  în¬ 
drepta  şi  celelalte  lucruri  din  jalbă  şi  ce  nu  va  putea  să  în¬ 
ştiinţeze  încoace  pentru  îndreptare,  din  20  Iunie  1845.  Ep.  Va- 
silie  Moga.9 

In  urma  acestui  ordin  protopopul  vine  în  Iulie 
din  nou  la  Câmpeni  şi  după  multe  capacitări  îm¬ 
pacă  pe  cei  doi  preoţi.  Motora  declară  că  Patiţa 
este  nevinovat  şi  toate  vorbele  scornite  din  mânie 
sunt  minciuni.8 

Cu  aceasta,  pricina  pentru  „prediealosec"  se 
termină.  Amvonul  rămâne  în  biserică  şi  Patiţa  îşi 
continuă  activitatea  cuvântătoare. 

Prot.  Dr.  SEBASTIAN  STANCA 


1  Ms.  719,  3  Ms.  716  verso.  3  Ms.  722. 

încercări  de  odinioară.  —  Sf.  arh.  Mihail  şi  Bogomilismul  românesc.  — 
Doctrina  bogomilică  despre  sf.  aih.  Mihail.  —  Doctrina  biblică  despre 
dânsul.  —  Arhanghelul  în  literatura  apocrifă  creştină  şi  în  legenda  cre¬ 
ştină.  —  Cultul  Bisericii  ortodoxe.  —  Sf.  arhanghel  şi  vechii  istorici  cre¬ 
ştini.  —  Cultul  sf.  arh.  Mihail  în  Apus.  —  Arh.  Mihail  în  istoria  Bisericii 
româneşti  şi  ca  hram  bisericesc  în  Ardeal.  —  rd.  arh.  în  folklorul  româ¬ 
nesc  din  stânga  Dunării,  la  naştere.  —  Acelaş,  la  moarte.  —  Sf.  arhang. 
Mihail  la  Românii  din  stânga  Dunării.  —  Arh.  Mihail  şi  textele  „bogomi¬ 
lice"  dela  Măhaciu.  —  Călătoria  Maicii  Domnului  la  Iad.  —  Legenda  iui 
Avraam.  —  Arh.  Mihail  în  alt  rol  antibogomilistic.  — •  Concluziune. 


Au  trecut  destui  ani  de  când  mă  preocupă 
aceasta  problemă,  în  ceasurile  mele  libere  de  înda¬ 
toriri  administrative.  Chiar  publicasem  o  serie  de 
articole  informative,  de  caracter  introductiv,  în  „Re¬ 
vista  Teologică"  dela  Sibiu, 1  şi  aveam  gândul  să 
dau  înainte. 

N’am  făcut-o  însă,  deoarece  a  intervenit  răs- 
boiul  mondial,  cu  întreg  cortegiul  de  alte  preocu¬ 
paţii,  cari  mi-au  abătut  şi  mie  gândul  în  alte  direcţii. 

Dar  şi  dacă  nu  e  profesiunea  mea  să  mă  ocup 
de  probleme  aşa  de  grele  de  deslegat  cu  un  aparat 
ştiinţific  critic,  —  totuşi  socotesc  că  nu  greşesc  dacă 
revin,  —  nu  cu  gândul  la  nu  ştiu  ce  comunicări  ma¬ 
gistrale,  ci  numai  de  a  publica  oarecari  însemnări, 
ce  le  făcusem  şi  cari  nu  înseamnă  şi  o  fixare  de¬ 
finitivă.  Alţii,  mai  instruiţi  şi  mai  competenţi,  vor 
face  mai  mult  şi  dacă  s’ar  putea  folosi  măcar  în 
parte  de  însemnările  mele,  aş  fi  cel  mai  împăcat 
în  cugetul  meu. 

1  Anul  Vil  [1913}  pag.  283— 29^  şi  481-489;  An.  VIII  [1914]  pag. 
52  —  57.  In  aceeaşi  revistă  din  1913  făceam  cunoscută  şi  lucrarea:  Patare- 
nismul,  de  L  leşanu.  plină  de  exageraţii  în  chestie.  Vezi  Rev.  Teol.  VII 
[a  1913)  427  -  439. 

Trebue  s’o  spun  dela  început,  că  ipoteza  bogo- 
milistă  în  istoria  noastră  religioasă-culturală,  mie 
unuia,  mi  se  pare  prea  exagerată.  N’aş  tăgădui  exi¬ 
stenţa  bogomilismului  printre  Români;  dar  carac¬ 
terul  ce  i  se  atribue  bogomilismului,  de  a  fi  fost 
primul  factor  istoric  decisiv  care  să  ne  fi  împrietenit 
Neamul  cu  elementele  culturale  scrise,  mi  se  pare  a 
fi  o  afirmaţiune  neîntemeiată  din  destul,  pe  lângă 
că  loveşte  fără  cruţare  în  conştiinţa  şi  în  demni¬ 
tatea  Neamului  nostru  din  trecut. 

Călăuzit  de  această  presupunere,  am  scris  şi 
publicat  articolele  de  caracter  general,  invocate 
mai  sus,  şi  am  tratat  aceiaşi  chestiune  şi  din  câ¬ 
teva  puncte  de  vedere  speciale.  Aşa,  de  pildă,  am 
examinat  doctrina  bogomilică  despre  sfântul  Mihail 
arhanghelul,  —  favoritul  deosebit  de  venerat  de  bo- 
gomili  —  în  raport  cu  doctrina  sau  dogma,  cu  le¬ 
genda  şi  istoria  creştină. 

Las  deci  să  urmeze  însemnările  nepublicate, 
despre : 

SF.  ARHANGHEL  MIHAIL  ÎN  IPOTEZA  DESPRE 
BOGOMILISMUL  ROMÂNESC. 

învăţatul  B.  P.  Haşdeu  zicea,  că  arhanghelul 
Mihail  este  „iubitul  sectei  bogomilice", 1  favoritul 2 
aceleiaşi  secte,  şi  că  „bogomilii  aveau  o  deosebită 
veneraţiune  pentru  arhanghelul  Mihail".3  Acelaş 
autor  ne  spune  că  arhanghelul  Mihail  este  amintit 
în  special  în  „Călătoria  Maicii  Domnului  la  Iad"  — 
piesă  aflătoare  în  Codicele  Sturdzan,  pe  care  îl 
studiase  B.  P.  Haşdeu  în  „Cuvinte  din  bătrâni",  pu¬ 
nând  temelie  ipotezei  despre  influinţa  bogomilis¬ 
mului  la  Români.  In  chipul  acesta,  sf.  arhanghel 
Mihail  este  invocat  ca  o  dovadă  şi  argument  bogo¬ 
milic  românesc. 


1  B.  P.  Haşdeu,  Cuv.  din  Bătrâni,  II,  254. 
»  O.  c.  308.  *  O.  c.  278. 

Lui  B.  P.  Haşdeu  i-au  urmat  alţii  mai  mulţi, 
adoptând  aceeaşi  ipoteză,  ca  d.  e.  Dr.  M.  Gaster 1 
şi  alţii  după  el,  cari  până  în  zilele  noastre  ţin  acelaş 
drum. 

Punctul  nostru  de  plecare  este  doctrina  bogo¬ 
milică  :  ce  ne  spune  ea  despre  sf.  arhanghel  Mihail 
şi  dacă  există  măcar  o  urmă  cât  de  mică  din  aceea 
doctrină  în  monumentele  noastre  vechi-culturale  ori 
în  folklorul  românesc. 

Răspundem  dela  început:  nu. 

Unul  din  cei  mai  savanţi  şi,  în  aceeaşi  vreme, 
scrupuloşi  savanţi  istorici,  mult  regretatul  profesor 
Eusevie  Popovici  dela  Cernăuţi 2  rotunzea  doctrina 
bogomilică  în  genere,  cât  mai  ales  cu  privire  la  sf. 
arhanghel  Mihail,  în  următoarele:  Dumnezeu  Tatăl 
are  de  fiu  întâi  născut  pe  Satanail.  Acesta  răscu- 
lându-se  împotriva  Tatălui,  a  creiat  lumea  şi  pe 
oameni  şi  a  domnit  în  Vechiul  Testament  Asemenea 
şi  Moise  a  fost  organul  său;  din  contra  cei  16  pro¬ 
feţi  au  fost  organe  ale  lui  Dumnezeu  Tot  el  a  în¬ 
temeiat  şi  biserica  din  Constantinopole,  împreună  cu 
celelalte  biserici  catolice  ale  Orientului  şi  Occiden¬ 
tului.  Satanael,  încercându-se  să  fie  asemenea  Ta¬ 
tălui,  a  devenit  rău  şi  a  corupt  şi  pe  îngeri;  a  sedus 
pe  Eva  şi  a  născut  cu  dânsa  pe  Cain.  Dela  Sata¬ 
nail  vine  toată  ierarhia  ce  nu  e  bogomilă;  odinioară 
ei  avea  reşedinţă  în  templul  din  Ierusalim,  iar  acum 
în  biserica  sf.  Sofii  din  Constantinopole.  Apoi  Dum¬ 
nezeu  a  născut  în  contra  lui  Satanail  încă  un  fiu, 
pe  Logos  sau  Mihail  şi  l-a  trimis  în  lume.  Sf.  Fe¬ 
cioară  a  zămislit  pe  Logos  prin  ureche,  şi  a  făcut 
pe  Hristos  cu  trup  aparent  [un  trup  îngeresc)  şi 
numai  în  aparenţă  suferind  moartea,  a  învins  pe 
fratele  mai  mare  şi  l-a  degradat  din  Satanail  în 
simplu  Satan,  întemeind  adevărata  biserică,  bise¬ 
rica  bogomililor,  spre  îndreptarea  neamului  ome¬ 
nesc". 


5  In  Literatura  popor,  română,  pag.  316  şi  366 
*  Istoria  biser.  voi.  II  [ed.  I),  pag.  95 — 6 

Altceva  nu  se  ştie  să  fi  cuprins  doctrina  bogo- 
mililor  despre  sf.  arhanghel  Mihail  ca  personaj  doc¬ 
trinar  bogomilic. 

Nu  ne  vom  opri  aci  mai  de  aproape  nici  la 
cosmogonia  şi  nici  la  soteriologia  bogomililor,  ci  reţi¬ 
nem,  simplu,  împrejurarea  că  rosturile  multiple,  ce  i  le 
cunoaştem  sf-ului  arhanghel  Mihail,  nu  se  potrivesc  de 
fel  cu  concepţia  bogomilică  ce  transpiră  din  doctrina 
arătată  mai  sus.  De  aceea  vom  căuta  după  rosturile 
—  pretinse  bogomilice  —  ale  arhanghelului,  să  le 
lămurim  prin  informaţii  din  alte  domenii,  de  dogmă 
şi  tradiţie. 

* 

Doctrina  bibiică  ne  va  da  cele  dintâi  şi  mai  de 
seamă  indicaţii. 

Deja  profetul  Daniil  îi  zice  arhanghelului  pe 
nume  „Mihael  hassar  haggadol“  Mihail  căpetenia 
[principele]  mare 1  şi  „Michael  sarchem" 2  Mihail  că¬ 
petenia,  patronul  sau  apărătorul  vostru  [al  Iudeilor, 
în  luptele  lor  politice  naţionale]. 

In  Test.  Nou  arh.  Mihail  deasemenea  e  numit  cu 
numele  în  două  locuri.5  In  locul  prim  se  spune,  că 
arh.  Mihail  a  disputat  cu  diavolul  despre  trupul  pro¬ 
fetului  Moise;  iar  în  al  doilea :  că  arh.  Mihail,  cu  în¬ 
gerii  săi,  a  pornit  răsboiu  contra  draconului. 

După  cele  de  până  aci,  arh.  Mihail  este  pro¬ 
clamat  în  Test.  Vechiu  de-adreptul  de  patron  al  po¬ 
porului  evreesc,  iar  în  Test  Nou  ca  scut  şi  patron 
al  adevăratului  Israil,  al  Bisericii  creştine.4 

In  Test.  Nou  ni  se  mai  spune,5  că  la  ziua  învierii 
generale  „însuşi  Domnul  se  va  pogorî  din  ceriu 
întru  strigare,  în  glasul  arhanghelului  şi  în  trimbiţa 
lui  Dumnezeu  şi  toţi  ceice  vor  auzi,  vor  învia".  Şi 
în  acest  loc  este  a  se  înţelege  arh.  Mihail  „prin- 

1  Dan.  XII,  1.  *  Dan  X,  33. 

3  Epist.  lui  Iuda  v.  9  şi  Apocalipsul  sflui  Ioan  XII,  7. 

4  Dr.  A.  Bisping.  Exegetiscbes  Handbuch.  IX,  1%. 

s  I.  Tes.  IV,  16. 

cipele  şi  păzitorul  Bisericii  din  Vechiul  şi  Noul 
Testament".1 

Prin  urmare  învăţământul  biblic  ne  oferă  temeiuri 
suficiente  pentru  a  fi  putut  arhanghelul  întră  de- 
aproape  în  consideraţia  creştinilor,  încă  dela  începutul 
Creştinismului,  —  deci  şi  la  noi,  la  Români,  încă  de 
mai  nainte  de  ivirea  monumentelor  culturale,  invo¬ 
cate  la  noi  ca  dovezi  bogomilice. 

* 

In  aceasta  convingere  ne  întărim  şi  mai  mult, 
dacă  avem  în  vedere  vechia  literatură  apocrifă, 
creştină,  în  cuprinsul  căreia  găsim  atâtea  şi  atâtea 
motive  convergente  cu  concepţia  biblică  şi  cu  cre¬ 
dinţa  religioasă  despre  acelaş  arhanghel. 

Această  literatură,  care  îşi  are  propriile  înce¬ 
puturi  deodată  cu  Creştinismul,  iar  altele  din  ele  sunt 
chiar  mai  vechi,  ne  dă  unele  amănunte  despre 
misiunea  sf.  arh.  Mihail.  Iată  câteva.  Arh.  Mihail, 
după  cartea  apocaliptică  „Păstorul",  o  veche  scriere 
creştină  —  e  numit  „superiorul  sfinţilor  îngeri"  2  şi 
păzitor  al  Raiului 3  după  izgonirea  lui  Adam. 

Arh.  Mihail  să  fi  spus  în  cartea  Facerii,  că  Hristos 
va  veni  după  5500  ani  [Evanghelium  Nicodemi  c.  28]. 4 

Iosif  Logodnicul  Măriei,  se  roagă  lui  Dumnezeu 
ca,  împlinindu-i-se  zilele,  să-i  trimită  pe  arh.  Mihail, 
ca  să-i  iea  sufletul  [Hist.  Iosephi,  c.  12 — 13]  fără 
vr’o  durere.5 

Când  Hristos  se  pogoară  la  iad,  pe  Adam  şi 
pe  ceialalţi  sfinţi  eliberaţi  din  iad  îi  dă  pe  mâna 
arhanghelului  Mihail  ca  să-i  conducă  în  raiu  [Evang. 
Nicod-  c.  25]. 6 

1  Dr.  A.  Bisping,  o.  c.  Vil,  1  pag.  49. 

2  Dr.  E.  Henaecks:  NeutestamenHiche  Apokryphen.  Tiibingen  Leipzig 
1904  pag.  269  şi  295. 

5  Rud.  Hofmann:  Leben  Jesu  nach  Apokryphen  270. 

4  I  A.  Fabriciiis:  Codex  apocryphus  Novi  Test  (Hamburg,  1703) 
pag.  297. 

a  R.  Hofmann :  o.  c.  257. 

0  i.  A  Fabricius:  o.  c.  pag.  291. 

Tâlharul  răstignit  cu  Hristos  şi  îndreptat,  încă 
dă  faţă  la  poarta  raiului  cu  arh,  Mihail,  care-1  lasă 
în  raiu  ’  unde  însuşi  Hristos  îi  promisese  de  mai 
nainte  intrarea. 

După  vechile  apocrife  creştine,  arh.  Mihail  stă 
lângă  muribunzi  în  ceasul  morţii,2  poartă  grije  de 
cererile  şi  rugăciunile  muribunzilor/  azistă  la  însăşi 
despărţirea  sufletului  de  trup/  concepţie  trecută  şi 
în  ritul  Bisericii  orientale. 

Ba  arh.  Mihail  e  pus  în  legătură  directă  şi  cu 
„epistola'5  lui  Hristos  —  produs  apocrif  creştin  de 
mai  târziu  - —  căzută  din  ceriu.5 

In  seria  de  legende  creştine  de  mai  apoi,  i  se 
încredinţează  sfântului  arhanghel  Mihail  misiuni  ca 
aceste:  Când  a  murit  sf.  m.  mucenic  Gheorghe,  arh. 
Mihail  a  sunat  din  trimbiţă  —  o  anticipare  în  sens 
biblic  —  iar  sfântul  învie  şi  se  prezintă  din  nou 
înaintea  celor  ce-1  asupriau.  Când  sf,  Gheorghe  cer¬ 
cetează  pe  o  văduvă,  arh.  Mihail  îi  aduce  pâne. 
Acest  arh.  se  mai  găseşte  în  societatea  sf.  Gheor¬ 
ghe,  când  acesta  învie  pe  un  păgân,  mort  de  400 
arh/  Iată,  în  ce  chip,  multiplu  şi  semnificativ,  pune 
legenda  creştină  pe  sf.  arhanghel  în  legătură  cu 
sfinţii  Bisericii  creştine. 

* 

Vom  înţelege  deci,  de  ce  rosturile  sfântului  ar¬ 
hanghel  sunt  multiplu  fixate  şi  în  cultul  bisericesc, 
cu  întreg  temeiul  biblic  şi  tradiţional. 

Deschidem  mai  întâi  Sinaxarul  zilei  de  8  No- 
emvrie,  când  se  prăznueşte  „soborul  mai  marilor 
arhistratigi  Mihail  şi  Gavriil  şi  al  tuturor  puterilor  ce¬ 
reşti  celor  fără  de  trupuri".  Arh.  Mihail  arată,  „multe 
faceri  de  bine  la  neamul  omenesc"  în  Test.  V.  şi 

:  R.  Hofmann  :  o.  c.  458. 

2  R.  Hofmann :  o.  c.  269. 

3  R.  Hofmann:  o.  c.  27. 

*  R.  Hofmann :  o.  c.  270. 

5  I.  A.  Fabricius:  o.  c.  309. 

c  V.  Knimbacher:  Der  hl.  Georg  in  der  griechischen  Uberlieferung» 
Miinchen  pag.  111,  113  şi  148. 

N-,  arătându-se  lui  Avraam,  lui  Lot  la  părăsirea 
Sodomei;  lui  Iacov  când  fugea  de  fratele  său;  când 
mergea  înaintea  taberii  fiilor  lui  Israil  la  ieşirea 
din  Egipet;  arătându-se  lui  Valaam  când  mergea 
să  blasteme  pe  Israil;  lui  Isus  Navi  etc.' 

Minunile  şi  intervenirile  sfântului  arh.  Mihail,  să¬ 
vârşite  în  Test  V.  şi  în  cel  Nou,  se  pot  afla  scrise 
mai  pe  larg,  în  predica  ipodiaconului  Damaschin 
Studitul.- 

Dintre  minunile  şi  intervenirile  arhanghelului 
în  Testamentul  Nou  îndeosebi,  relevăm  aci  pe  ceea 
cuprinsă  în  sinaxarul  zilei  de  6  Sept.1 * * 4 5 6  Oarecare 
elini  topindu-se  de  zavistie  spre  minunile  cele  prea 
slăvite,  ce  se  făceau  în  biserica  arhistratiguiui  Mi¬ 
hail,  au  vrut  să  abată  râul  care  curgea  acolo  aproape, 
să-l  pornească  asupra  bisericii,  ca  să  înece  şi  bi¬ 
serica  şi  să  pearză  şi  pe  Archip,  cinstitul  bărbat, 
ce  se  ţinea  acolo.  Iară  dumnezeescul  arhistratig  în¬ 
suşi  arătându-se  şi  poruncind  lui  Archip  să  se  în- 
bărbăteze,  lovi  cu  un  toiag  piatra  şi  făcând  cale  apei 
printrânsa:  de  atunci  până  în  ziua  de  astăzi  se  vede 
cum  se  înghite  apa  şi  se  mistueşte". 

Prin  atari  şi  alte  minuni  de  feliul  acesta,  arh. 
Mihail  se  acreditează,  cu  prisosinţă,  şi  în  cultul  Bise¬ 
ricii  orientale,  ca  cel  mai  mare  binefăcător  al  creşti¬ 
nilor,  până  chiar  şi  pe  patul  morţii. 

In  consonanţă  cu  Sf.  Scriptură,  arh.  Mihail  este 
proclamat  în  cultul  Bisericii  noastre  „întâiul  înger" ;  * 
mai  marele  cetelor  puterilor  celor  de  sus,  M.  cel  mai 
întâi  stătător  al  dumnezeeştilor  cete",5  „stăpâniilor, 
puterilor,  arhanghelilor,  îngerilor,  domniilor,  scau¬ 
nelor  şi  căpeteniilor,  mai  mare  dela  Dumnezeu  pus,s 

1  Vezi  Sinaxarul  zilei  de  8  Noemvrie. 

*  Colecţia  grecească  „Thesavros"  de  predici.  Tipărită  în  Veneţia  la 
1727  (pag.  232—250], 

*  Vezi  Sinaxarul  în  Mineiul  pe  luna  Sept:  „Pomenirea  minunii  ce 
s’au  făcut  în  Colasse,  adecă  în  Hones  de  arh.  Mihail". 

4  Mineiul  lunii  Nov.  3  zile:  cântarea  II  la  vecernia  mare. 

5  Min.  citat:  cânt.  II  la  litie. 

6  1.  c.  cânt.  III  la  svetilnă. 

„povăţuitor  al  cetelor  cereşti  şi  al  oamenilor  celor 
de  pe  pământ;"  1  stătător  „înaintea  scaunului  Treimii" 
şi  „îndumnezeit  după  împărtăşire" ; 2 3  „mai  marele 
îngerilor,  soarele  cel  strălucit,  care  luminează  pă¬ 
mântul  cu  strălucirile  minunilor  şi  goneşte  negura 
supărărilor" ; a  care  a  fost  „odinioară  mai  mare  nea¬ 
mului  iudeilor,  iar  acum  ajutor  creştinilor". 4 * 6 

Tot  astfel  se  apelează  la  arh.  Mihail  ca  la  unul, 
ce  este  „celor  rătăciţi  povăţuitor,  celor  năpăstuiţi 
ocrotitor,  celor  întristaţi  mângâiere,  celor  înviforaţi 
de  duhuri  liman  foarte  lin,  păcătoşilor  chizaş,  bol¬ 
navilor  purtător  de  grije,  celor  întunecaţi  luminător “,ă 
„pază  mare  şi  zid  şi  întărire  nesurpată"  8  oamenilor; 
„orânduit  ca  să  ferească  de  stricăciunea  vicleanului 7 
şi  prin  urmare  arh.  „călătoreşte  cu  noi  în  toate  zi¬ 
lele  şi  păzeşte  pe  toţi  de  toată  asupreala  diavolului".8 

De  aceea  arh.  Mihail  este  proclamat  de  biserica 
ortodoxă  şi  ca  „rugător  pentru  sufletele  noastre". 9 
Biserica  îl  invită  pe  arhanghel  să  se  roage  pentru  noi 
Mântuitorului.10  Şi  mai  mult:  „mântueşte-ne,  Mihaile, 
mai  marele  voevod  pre  noi  ceice  suntem  întru  ne¬ 
voile  primejdiilor  şi  ale  ispitelor". 11 

Ajutorul  arhanghelului  e  chemat  de  Biserică  nu 
numai  în  sprijinul  mântuirii  personale  a  indivizilor, 
ci  şi  în  cazuri  de  primejdii  publice  ca  „...o  putere 
şi  tărie  şi  împreună  luptător"  al  împăratului  în 
contra  „limbilor  vrăjmaşe  şi  cumplite".12  De  ase¬ 
menea  a  fost  invocat  ajutorul  arhanghelului  Mihail 


1  1.  c.  cânt,  I  la  Laude. 

2  Mineiul  lunii  Septeimrie:  Canonul  II  cânt.  I  (la  peasna  3). 

3  1.  c,  canon  II  cânt.  I  [la  peasna  1J. 

4  1.  c  canon  II  cânt.  III  (la  peasna  3.  —  V.  mai  sus  şi  Ia  Bisping]. 

9  1.  citat  can.  II  cânt.  IV  [la  peasna  VII). 

6  1.  cit.  can  I  cânt.  IV  [la  peasna  IVJ. 

7  I  cit.  can.  II,  cânt  I  [la  peasna  IX). 

-  1.  cit.  Ia  Laude,  cânt.  IV. 

9  Min.  lunii  Noemvrie,  la  ziua  8:  cânt.  III  la  vecernia  mică. 

1.  cit.  canon  III  (Ia  peasna  IX]. 

11  1.  cit.  cânt,  II  şi  III  la  stihoavnă. 

1  Min.  lunii  Sept.  la  ziua  6:  can.  II  cânt  I  [Ia  peasna  IX]. 

şi  în  luptele  bizantinilor  cu  Turcii:  „sdrobeşte  pe  fiii 
Agarei,..’  cari  se  ridică  asupra  noastră",-  scrie 
imnologul  Iosif  din  veacul  IX.  Mai  departe :  „Precum 
odinioară  ai  surpat  multă  oaste  a  lui  Senaherim  cu 
dumnezeiasca  poruncă,  întru  acestaş  chip  sfarmă 
pe  cei  din  Agar,  cari  dau  răsboiu  şi  asupresc  no¬ 
rodul  cel  credincios,  Mihaile;"1 * 3  sau:  „opreşte  pre 
fiii  Agarei,  cari  totdeauna  se  pornesc  asupra  noa¬ 
stră  cu  năvălirea".4 

Pentru  noi  e  de  mare  importanţă  să  accentuăm, 
că  în  „Rânduiala"  specială  a  Bisericii  ortodoxe  „la 
ieşirea  sufletului",  dintre  toţi  mijlocitorii,  cărora  se 
adresează  sufletul  pentru  ajutor  în  ceasul  morţii, 
numai  singură  Maica  Domnului  şi  arhanghelul  Mi- 
hail  sunt  numiţi  pe  nume.  Cestui  din  urmă  i  se 
roagă  în  acest  mod  caracteristic:  „Mântuieşte-mă, 
marele  boieriu  al  lui  Dumnezeu,  Mihaile,  începătorul 
îngerilor,  că  de -acum  nu  voiu  mai  chema  numele 
tău  cel  sfânt  întru  ajutor  mie,  că  mi-au  tăcut  buzele 
şi  limba  s’au  legat". 5 

Dar  şi  în  analele  istoriei  creştine  este  remarcat 
rolul  tutelar,  biblic  şi  apocrif  creştin,  al  arhanghe¬ 
lului  Mihail. 

Istoricul  bisericesc  din  veacul  al  V-lea  Sozomen6 
ne  spune,  cum  împăratul  Constantin  cel  Mare  a  ri¬ 
dicat  în  onoarea  arhanghelului  în  Constantinopol  o 
biserică  numită  „Mihaileon".  In  biserica  aceasta  se 
săvârşiau  multe  minuni.  Mai  erau  în  acelaş  oraş 
încă  4  biserici,  închinate  sfântului  Mihail ;  numărul 
lor  se  adause  mai  apoi  la  15,  toate  împărăteşti 7  ca 
dovadă  despre  onoarea  şi  importanţa  tutelară  atri¬ 
buită  arhanghelului. 


1  1.  citat,  canon  II,  cânt.  5,  [peasna  I). 

*  I.  citat,  canon  II,  cânt.  V,  fpeasnal). 

8  I.  citat,  canon  II,  cânt.  I  (la  peasna  IV). 

4  1.  citat,  canon  II,  cânt.  V  (la  peasna  VIII). 

6  In  Molitvenic,  ,, rânduiala'*  citată,  cânt.  penultimă  la  peasna  V. 

6  In  istoria  sa  bisericească.  Cartea  II.  cap  3. 

7  Episcop  Dr.  Gh.  Timuş;  Dicţionar  aghiografic,  pag.  575.  —  Fr.  H. 
"Kriill  :  Christh.  Altertumskunde.  II,  91, 

însuşi  Sozomen  1  ne  spune,  cum  atât  dânsul,  cât 
şi  advocatul  Aquilin  s’au  vindecat  în  mod  miraculos 
prin  puterea  şi  ajutorul  anhanghelului  Mihail,  din 
morburi  grele.  Tot  astfel  şi  medicul  Probian.2  De 
aci  se  vede  şi  motivul  pentru  care  arhanghelul  Mihail 
a  fost  ales  şi  ca  patron  personal  din  partea  multor 
credincioşi  şi  că  numele  arhanghelului  a  fost  luat 
bucuros,  în  botez,  la  Curţi  domnitoare  din  Orient,3 
şi  chiar  din  partea  credincioşilor  de  rând. 

Se  vede  deci,  cât  de  justă  e  observarea  lui  C. 
Jirecek  [în:  Die  Romănen  in  den  Stădten  Dalma- 
tiens  I,  p.  55  sq.] 4  că  cultul  arhanghelilor,  dar  mai 
cu  seamă  al  sf.-lui  arhanghel  Mihail,  e  de  origine 
orientală  bisericească,  avându-şi  punctul  de  plecare 
în  vechiul  Colossae  din  Asia-micâ  şi  ajungând  până 
în  Italia  de  sud,  bizantină  oarecând,  la  vechea  bi¬ 
serică  de  peregrinaj  pe  Monte  Gargono,  vis-â-vis 
de  terenul  dalmaţia  După  ştiinţa  aceluiaşi  Jirecek 
arhanghelul  Mihail  e  şi  patron  al  mai  multor  biserici 
de  frunte  prin  alte  părţi  şi  din  timpuri  mai  apropiate 
de  noi.  Biserici  de  acestea  au  fost  în  Dulcigno,  în 
golful  dela  Cataro,  pe  mica  insulă  Mercana  în  Ra- 
gusa,  în  împrejurimile  dela  Gravosa,  Calamota,  Iu- 
pana,  pe  ruinele  dela  Salonae  în  Spalato  şi  Zara. 

[Va  urma)  Prot  Dr.  GH.  CIUHANDU. 


1  Cartea  ]I,  cap.  3. 

*  Episcop  Dr.  Gh.  Timuş :  o.  c.  575. 

3  D.  ex.  în  Bizanţ  şi  în  Bulgaria.  Principele  bulgar  Boris  din  veacul 
IX,  la  încreştinarea  sa,  ia  numele  de  Mihail,  pe  care-1  avea  şi  naşul  său 
împăratul  bizantin.  —  In  Constantinopole  au  domnit  9  împăraţi  cu  acest 
nume. 

4  Vezi  la:  T,  Filipescu,  Coloniile  române  din  Bosnia,  p.  139. 

Bănuim  că  ni  se  va  pune  întrebarea:  cum  să 
faci  catehizare  prin  desemn?  întrebarea  e  firească. 
Ne  dăm  seama,  că  pentru  catehizare  noi  nu  avem 
nici  manualele  care  să  corăspundă  din  toate  punc¬ 
tele  de  vedere.  De  altă  parte,  în  şcoalele  noastre 
însuş  desemnul  e  prea  puţin  întrebuinţat,  prea  e  în 
faşă  şi  prea  e  neglijat.  Aceasta  fiindcă  nici  şcoala 
secundară,  deci  nici  şcoala  normală  pentru  învăţă¬ 
tori,  nu  dă  suficientă  atenţiune  desemnului.  Cum 
poţi  atunci  aştepta,  ca  învăţătorul  şi  preotul  să  facă 
desemn  cu  elevii,  când  nici  ei  nu  ştiu  desemna? 
Vor  fi  acestea  motive,  nu  însă  şi  argumente.  Mo¬ 
tivează  neîndemânarea  noastră  în  desemn,  dar  nu 
pledează  pentru  neglijarea  şi  pe  mai  departe  a 
desemnului.  Putem  însă  anunţa,  că  nu  trebue  să 
fi  pictor  consacrat,  ca  să  poţi  începe  cu  elevii  de¬ 
semnul.  E  suficient  puţin  gust ;  şi  dacă  s’ar  întâmpla, 
ca  unul  sau  altui  din  elevi  să  desemneze  mai  bine 
decât  noi,  vom  preţui  talentul  elevului  şi  ne  vom 
bucura,  că  am  deşteptat  şi  am  descoperit  acel  ta¬ 
lent.  Nu  vom  osândi  lipsa  de  talent  în  desemn  nici 
la  elev,  nici  la  învăţător  sau  catihet,  ci  numai  ne¬ 
păsarea.  Prin  urmare  am  putea  să  începem  fără 
stiaia  şi  tara  teama. 

Ce  rost  are  desemnul  în  şcoală  şi  mai  ales  la 
orele  de  Religie?  Mare  în  tot  chipul.  Copilului  îi 
place  să  lucreze.  Noi  zicem  că  se  joacă,  dar  jocul 
este  activitatea  lui  trupească  şi  sufletească.  Cu  ju¬ 
cării  de  bazar,  sau  făcute  de  părinţi,  sau  de  copii, 
ei  petrec  în  mişcare,  vorbesc  şi  li  se  desvoltă  dra¬ 
gostea  de  lucru,  gustul  şi  cunoştinţele.  Dacă  jocu¬ 
rile  ar  fi  conduse  de  cei  mari  cu  dibăcie,  îmbogă¬ 
ţirea  dragostei  de  muncă,  a  gustului  bun  şi  a  cu- 

noştinţelor  ar  lua  un  avânt  mai  mare,  s’ar  face  pe 
o  scară  mai  întinsă.  Să  considerăm  şi  desemnul 
drept  joc,  mai  ales  cu  cei  din  clasele  I — II  primare. 
Mai  mult  decât  orice  altă  jucărie,  desemnul  des- 
voltă  bunul  simţ  şi  îndemânarea  şi  dă  trăinicie  celor 
învăţate. 

Ce  desemne  am  putea  să  facem  la  orele  de 
Religie  ?  Recunoaştem,  ar  fi  prea  mult  să  milităm 
pentru  ideia  desemnului  în  toate  clasele  şi  la  toate 
lecţiile.  La  unele  lecţii  nici  nu  am  avea  ce  să  de¬ 
semnăm.  Nici  nu  vrem  să  cerem  —  deocamdată  — 
ca  scenele  principale  din  istorioarele  biblice  învă¬ 
ţate  să  fie  desemnate.  Aceasta  ca  să  nu  ni  se  facă 
imputarea,  că  exagerăm.  Am  făcut  însă  încercări 
şi  în  direcţia  aceasta  şi,  întemeiaţi  pe  rezultatele 
uimitoare  ce  am  câştigat  până  aci,  putem  să  spunem, 
că  va  veni  vremea,  când  vom  desemna  şi  scene  în 
mod  sistematic.  Noi  avem  prea  puţine  şcoale  în¬ 
zestrate  cu  tablourile  religioase  trebuincioase  la 
istorioarele  biblice  luate  ca  lecţii.  Afirmăm  însă,  că 
nici  întrebuinţarea  tablourilor  nu  dă  rezultate  atât 

9 

de  preţioase  ca  şi  desemnul.  Ne  mărginim  să  arătăm 
o  singură  cauză  din  cele  multe.  Tabloul  este  făcut 
de  altcineva,  de  pictor,  iar  copilul  trebue  să-l  des¬ 
cifreze  prin  migăloase  observări.  Desemnul  însă 
tl  face  copilul  însuş  şi  aceasta  înseamnă,  că  scena 
se  petrece,  precum  vom  vedea,  prin  urechea,  prin 
ochiul,  prin  gura,  prin  mâna  şi  prin  întreagă  fiinţa 
copilului.  Intrată  prin  atâtea  uşiţe  deodată  în  su¬ 
fletul  copilului,  i  se  va  înrădăcina  pentru  totdeauna 
în  memorie.  Dar  nu  ne  ocupăm  de  aceasta  acum. 
Desemnul  pe  care-i  putem  face  şi  se  cere  să-l 
facem,  este,  sau  ar  fi  pentru  cunoştinţele  din  Litur¬ 
gică.  Iată  de  ce.  In  cele  dintâiu  patru  clase  pri¬ 
mare  nu  se  dau  cunoştinţe  din  Liturgică  decât  prea 
puţine  şi  prea  la  întâmplare  şi  e  păcat,  că  avem 
golul  acesta  în  catehizare.  S5a  rezervat  loc  şi  timp 
pentru  Liturgică,  într’o  măsură  oarecare  în  clasele 
complimentare,  V — VII,  dar  acestea  prea  sunt  numai 
fictive.  Avem  înaintea  noastră  datele  statistice 

pentru  anul  şcolar  1926/27.  Au  fost  atunci  „recen¬ 
zaţi"  373.831  elevi  obligaţi  a  urma  clasele  V — VII. 
Nu  se  spune,  că  nici  nu  se  ştie,  cam  câţi  au  rămas 
nerecenzaţi.  Din  cei  recenzaţi  s’au  înscris  la  şcoală 
numai  238.454  şi  din  aceştia  au  ajuns  să  fie  pro¬ 
movaţi  142.672.  Aceasta  înseamnă,  că  o  treime  în¬ 
vaţă  Liturgică,  iar  două  treimi  nu.  Două  treimi  din 
copiii  noştri  nu  ştiu  ce  avem  noi  în  biserică.  Dacă 
şi  vin  la  biserică,  se  simţesc  străini  în  ea.  Pentru 
aceasta  se  cere  să  facem  Liturgică  în  clasele  III — IV 
primare  şi  anume  prin  desemn.  Ne  legăm  de  Litur¬ 
gică  numai,  —  şi  numai  deocamdată  precum  am 
spus  —  fiindcă  centrul  catehizării  noastre  trebue 
să  fie  viaţa  liturgică.  Fără  această  viaţă,  toate  cu¬ 
noştinţele  vor  fi,  asemenea  altora,  bune  să  le  înveţi 
şi  să  le  şti  pentru  examene,  iar  apoi  se  pot  uita. 
Vor  fi  asemenea  tabelei  de  înmulţire,  care  nu  face 
pe  copil  mai  rău,  dar  nici  mai  bun.  Fără  viaţa  li¬ 
turgică,  întreg  complexul  învăţăturilor  de  credinţă 
şi  de  morală,  cu  toate  pildele,  faptele  şi  minunile 
din  care  au  fost  scoase,  vor  fi  bune  pentru  încăr¬ 
carea  creierului,  iar  încolo  fără  multă  noimă.  Fără 
viaţa  liturgică  toată  catehizarea  noastră  va  fi  glas 
ce  sună  copiilor  fără  să-şi  găsească  ecoul  în  su¬ 
fletele  lor.  Viaţa  liturgică  este  pârghia  vieţii  creşti¬ 
neşti  ortodoxe.  Pentru  aceasta  suntem  datori  să 
facem  cunoscute  copiilor  biserica,  obiectele,  slujbele 
Bisericii  în  aşa  fel,  ca  ele  să  grăiască  sufletelor 
lor  şi  sufletele  lor  să  se  simtă  chemate  şi  atrase 
la  ele,  iar  aceasta  prin  desemn  se  poate  face  în- 
tr’un  chip  minunat. 

Fireşte,  fiindcă  în  aceste  clase  nu  avem  Litur¬ 
gica,  e  trebuinţă  să  o  facem  în  afară  de  lecţiile 
obligatorii.  Ne  vom  da  toate  silinţele,  să  nu  fie  o 
sarcină  în  plus,  ci  o  plăcere  pentru  copii.  De  altă 
parte,  ca  desemnul  să  fie  cât  mai  bun  în  clasele 
III — IV,  va  trebui  ca  în  cele  dintâiu  două  clase, 
I — II,  ale  şcoalei  primare,  să  facem  un  fel  de  in¬ 
troducere,  să  le  dăm  o  îndemânare  şi  să  le  facem 
cunoscute  cele  mai  elementare  principii  ale  desem- 

nulul  Negreşit,  aceasta  ar  trebui  să  se  facă  în  alte 
ore  şi  nu  la  cele  de  Religie.  Totuşi,  ca  să  nu  ne 
fie  timpul  pierdut,  vom  desemna  şi  în  aceste  două 
clase  dintâiu,  din  cele  ale  Liturgicei:  cruci,  troiţe, 
cimitire,  biserici,  clopotniţe,  paraclise,  clopote,  potire, 
ripizi,  prapori  etc.  Vom  avea  deci  şi  în  clasele 
I — II  primare  următorul  scop  îndoit:  să  punem  te¬ 
melie  cunoştinţelor  din  Liturgică  şi  să  le  dăm  cu¬ 
noştinţe  despre  desemn,  ca  proporţii,  perspectivă 
şi  altele. 

Poate  e  vremea  să  ne  întrebăm,  ce  fel  de  de¬ 
semn,  ce  fel  de  tablou  va  fi  acela,  pe  care-1  vor 
da  copiii  din  şcoala  primară  ?  Răspundem :  primitiv. 
Foarte  primitiv.  Mai  primitiv  decât  al  catihetului, 
care  poate  să  fie  —  precum  spusesem  —  desem- 
nător  neîndemânatic.  Cu  toată  primitivitatea  însă, 
desemnul  va  fi  preţios.  Copilul  —  nu  aţi  observat? 
—  îşi  înseamnă  mai  bine  părţile  de  amănunt  din- 
tr un  desemn  primitiv  decât  dintrun  tablou  artistic. 

Ce  se  poate  desemna  în  clasele  III — IV  din  Li¬ 
turgică  ?  Fiecare  elev  îşi  va  avea  caietul  său,  cum¬ 
părat  sau  confecţionat  de  el  însuşi.  Am  dat  voie 
să  desemneze  şi  în  caiete  cusute  de  elevi  din  hârtie 
maculatură,  spre  a  cruţa  pe  părinţi.  Principalul  este 
să  desemneze  şi  să  se  poată  păstra  desemnul.  Cel 
dintâiu  desemn  va  fi  în  legătură  cu  semnul  crucii. 
Se  vor  desemna  cruci  în  toate  formele  cunoscute, 
simple  şi  împodobite.  Alt  desemn  va  fi:  troiţe.  Al 
treilea:  cruci  din  cimitir.  Al  patrulea:  biserici,  clo¬ 
potniţe,  paraclise.  Vom  desemna  lângă  biserică, 
troiţă,  cimitir,  paraclis  şi  clopotniţă,  câte  un  copil  cu 
capul  descoperit  şi  închinându-se,  datorie  pe  care 
o  avem  în  faţa  locurilor  liturgice.  Aceste  patru  de¬ 
semne  vor  fi  recapitulate,  formând  un  grup.  Vom 
adauge  câteva  cuvinte  la  acest  grup,  vorbind  foarte 
pe  scurt  despre  locurile  liturgice.  Al  doilea  grup 
va  fi  întocmit  din  desemnele  care  vor  înfăţişa : 
planul  bisericii,  cu  părţile  ei  interne;  altarul  cu  s£. 
Prestol,  sf.  Proscomidier,  scaunul  de  sus,  diaconarul. 

locul  pentru  foc,  spălătorul;  soliul  cu  tronul  Prea¬ 
curatei,  scaunul  arhieresc,  stranele,  amvonul,  sfeş¬ 
nice,  tetrapoade,  candele,  poiicandre,  prapori,  bal¬ 
dachin  etc.  Al  treilea  grup  va  fi:  sf.  Prestol  cu 
toate  obiectele  de  pe  el;  sf.  Proscomidier  cu  obiec¬ 
tele  sale;  diaconarul  cu  veşmintele  diaconeşti;  veş¬ 
mintele  preoţeşti;  veşmintele  arhiereşti.  Alt  grup: 
stranele  cu  toate  cărţile  bisericeşti,  osebindu-le  prin 
scrierea  numirii  pe  spatele  cărţii  desemnate.  Al 
cincilea  grup:  Iconostasul  cu  toate  icoanele  de  pe 
el,  care  se  vor  desemna  treptat,  întâiu  cele  princi¬ 
pale,  apoi  ale  sărbătorilor,  ale  Apostolilor  şi  în 
sfârşit  ale  prorocilor.  Fireşte  nu  se  va  desemna 
icoana  însaş,  ci  numai  cadrul  şi  se  va  scrie  în  cadru, 
ce  fel  de  icoană  se  aşează  în  acel  loc.  Al  şaselea 
grup  va  fi:  prăznicarele  sărbătorilor  de  peste  an. 
Al  şaptelea  grup  îl  vor  da  desemnele  în  legătură 
cu  sfintele  Taine :  un  botez,  o  miruire,  un  copil  sub 
epitrahil  la  Spovedanie,  un  copil  primind  sf.  Cumi¬ 
necătură,  o  sfinţire  de  preot,  o  cununie,  un  bolnav 
Ia  sf.  Maslu.  Al  optulea  grup  va  cuprinde  scene 
din  sf.  Liturghie:  intrarea  cea  mică,  citirea  Aposto¬ 
lului,  a  Evangheliei,  intrarea  cea  mare,  Discul  şi 
Potirul  la  prefacerea  Darurilor,  etc.  Ultimul  grup 
îl  vor  da  desemnele  despre  felurite  procesiuni,  sfin¬ 
ţirea  apei,  înmormântări,  părăstase.  La  fiecare  grup 
de  desemne  se  va  face  recapitulare  în  câteva  cuvinte. 

Ar  urma  să  arătăm,  cum  să  purcedem  la  de¬ 
semn.  Corect  ar  fi  să  prezentăm  însăşi  desemnele, 
dar  prezentarea  aceasta  ar  fi  costisitoare  pentru 
administraţia  revistei.  Din  ele  s’ar  vedea  limpede, 
cât  de  puţin  pretenţioasă  este  ideia  despre  catehi¬ 
zare  prin  desemn.  Vom  pomeni  măcar  atât,  că  orice 
am  vrea  să  desemnăm,  întâiu  să  fie  arătat  —  după 
posibilitate  —  în  biserică.  Mai  mult:  vom  cere  ca 
în  timpul  desemnului  şi  copiii  să  vorbească,  spu¬ 
nând  lin  ceeace  am  spus  noi.  Nu  vom  permite  în¬ 
trebuinţarea  linialului,  compasului  sau  a  altor  re¬ 
chizite.  Nici  guma,  căci  prea  se  pierde  vremea  cu 
ştergerea,  Nu  vom  lăsa  copiii  să-şi  ţină  pieptul 

strâns  pe  bancă,  nici  să  se  încovoaie,  nici  să-şi 
aplece  ochii  prea  aproape  de  hârtie  în  timpul  de- 
semnului. 

Nu  promitem  că  vom  veni  cu  înfăţişarea  de- 
semnelor,  pentrucă  aceasta  ar  atârna  şi  de  alţi  fac¬ 
tori.  Am  scris  acestea  şi  le-am  dat  fraţilor  preoţi 
catiheţi  cu  nădejdea,  că  şi  din  cele  de  mai  sus  vor 
lua  ceva  îndemn  să  încerce  cât  mai  mulţi  să  facă 
şi  prin  desemn  catehizare.  pr.  florea  codreanu. 


MIŞCAREA  LITERARĂ. 

Sergiu  Bulgakoff :  L’ORTHODOXIE,  Alean,  Paris,  271  pag, 
15  fr. 

E  o  carte  excelentă,  —  cum  sunt  de  altfel  aproape  toate 
cărţile  teologilor  ruşi  din  diaspora.  Genul  de  scris  pe  care-l 
au  marii  teologi  ruşi  (N.  Berdiaeff,  S.  Bulgakofî,  N,  Arsenieff, 
Florenski,  Fedoroff  ctc.)  este  foarte  agreabil.  Nu  speculaţia 
stearpă  şi  înaltă  caracterizează  aceste  cărţi  de  filosofie  religi¬ 
oasă,  ci  împărtăşirea  unor  adănci  adevăruri  dogmatice  într’o 
formă  vie,  intuitivă,  încât  par’câ  simţi  pe  dedesuptul  scrisului 
cum  pulsează  în  ritm  neîntrerupt  viaţa  religioasă.  Ei  au  înţeles 
sa  trateze  dogmatica  nu  atât  prin  încheeturi  silogistice,  cât  mai 
ales  prin  redarea  vie  a  ceeace  constitue  reflexul  revelaţiei  in 
sufletul  omenesc.  Ei  consideră  dogma  ca  cea  mai  mare  putere 
şi  singura  în  stare  să  direcţioneze  logica  sufletească  spre  scopul 
ei  ultim :  mântuirea.  De  aceea  nici  nu  simt  lipsa  unei  biblio¬ 
grafii  imense,  cum  iac  alţi  dogmatişti,  căci  ei  vorbesc  dintr’o 
experienţă  sufletească  în  care  s’au  cimentat  bine  adevărurile 
dogmatice  în  contextul  ior  intern  (deoarece  însăşi  formarea  lor 
teologică  e  o  îmbogăţire  de  viaţa  religioasă,  o  sporire  a  vita¬ 
lităţii  creatoare,  pe  care  o  sădeşte  în  suflet  puterea  dătătoare 
de  viaţă  a  dogmei). 

Cartea  noastră  se  împarte  în  17  capitole,  dupăcum  urmează: 
1)  Biserica.  2)  Tradiţia  bisericească.  3)  Ierarhia  bisericească.  4) 
Unitatea  bisericii.  5)  Sfinţenia  bisericii.  6)  Dogmatica  ortodoxă. 
7)  Tainele.  8)  Fecioara  Maria  şi  Sfinţii  în  ortodoxie.  9)  Cultul 
ortodox.  10)  Icoanele  şi  cultul  ortodox.  11)  Mistica  ortodoxă. 
12)  Etica  ortodoxă.  13)  Ortodoxia  şi  statul.  14)  Ortodoxia  şi 
viaţa  economică  15)  Ortodoxia  şi  cugetarea  apocaliptică.  16) 
Eshatologia  ortodoxă.  17)  Ortodoxie  şi  eterodoxie.  La  urmă  o 
concluzie  optimistă  privitoare  la  Biserica  ortodoxă  îţi  da  multă 
încredere  in  viitorul  acestei  Biserici. 

In  întreagă  cartea  străbate  acelaş  duh  de  viaţă,  care  carac- 
terisează  ortodoxia  în  genere.  „Ortodoxia  nu-i  o  confesiune, 
spune  autorul,  ci  e  însaş  Biserica  în  înţelesul  ei  cel  mai  înalt, 
e  viaţa  în  Hristos,  direcţională  de  puterea  Duhului  sfânt"  (pag.  1). 
Dupăcum  viaţa  nu  poate  fi  definită,  tot  astfel  nici  ortodoxia  nu 
poate  fi  îndeajuns  definită.  Ea  reprezintă  în  genere  procesul 
înduniriezeirii  omului  şi  cu  el,  a  lumii  întregi.  Indumnezeirea 
omului  s’a  început  prin  întrupare  şi  această  întrupare,  care,  deşi 
eveniment  istoric,  are  puterea  veşniciei,  se  numeşte  Biserică. 


5 


65 


REVISTA  TEOLOGICĂ 


Ea  se  menţine  prin  trăirea  Duhului  sfânt  în  omenire,  exempli¬ 
ficată  în  chip  neîntrecut  prin  viaţa  Fecioarei  Maria,  care  a  ajuns 
până  la  aşa  asemănare  cu  Dumnezeu,  încât  s’a  învrednicit  să 
fie  lăcaş  al  Fiului  lui  Dumnezeu.  De  aceea  în  ortodoxie  se 
accentuiază  atât  de  mult  (dar  sănătos,  nu  ca  în  catolicism) 
cultul  Fecioarei  Maria.  In  această  Biserică,  a  cărei  definiţie  o 
câştigi  numai  prin  trăire  religioasă,  totul  se  ierarhizează  şi  se 
polarizează  în  jurul  dogmei  întrupării:  Omul  şi  cosmosul  întreg 
se  divinizează  prin  puterea  pe  care  Duhul  sfânt  o  revarsă  prin 
Biserică:  In  acest  sens  lucrează  Duhul  sfânt  prin  Sf.  Taine  şi 
daruri  supranaturale,  încât  se  ajunge  la  ideea  unui  cosmos  înălţat, 
idealizat  şi  realizat  totodată. 

Dogmatica  ortodoxă  e  deci  şi  o  cosmodicee.  „Omul  de¬ 
vine  o  fiinţă  universală ;  viaţa  lui  se  uneşte  cu  a  întregii  făpturi 
prin  legăturile  iubirii  cosmice"  (8).  In  acest  înţeles,  Biserica  e 
invizibilă ;  ea  este  însă  accesibilă  experienţei  noastre  şi  în  această 
ipostază  ea  e  vizibilă,  e  un  simbol,  ce  cuprinde  „unitatea  trans¬ 
cendentului  şi  a  imanentului,  e  un  punct  între  cer  şi  pământ,  e 
unirea  lui  Dumnezeu  cu  omul,  cu  toată  făptura"  (10).  In  etern, 
Biserica  ia  forme  dogmatice,  cari  trebue  să  indice  criteriile  ade¬ 
vărului  vecinie.  Această  funcţiune  o  îndeplineşte  Biserica  prin 
tradiţie,  care  e  „memoria  vie  prin  care  Biserica  e  vecinie  identică 
cu  sine"  (13).  Ea  se  verifică  prin  evidenţa  internă,  prin  con¬ 
ştiinţa  Bisericii  şi  se  statoreşte  în  cadre  externe  numite  „canoane" 
de  cei  cari  sunt  ca  nişte  instrumente  în  exteriorizarea  adevă¬ 
rurilor  vecinice:  sinodul  episcopilor.  Ca  exterior,  dogma  poate 
evolua,  dar  ca  identitate  de  fond  nu  se  poate  nici  când  schimba, 
căci  tradiţia  vie  a  Bisericii  e  un  torent,  care,  începând  dela 
apostoli,  normează  sub  specie  aeternitatis  viaţa  omenirii  până 
la  sfârşitul  veacurilor. 

Ortodoxia  istorică  e  singura  formă  valabilă  a  adevărului 
vecinie,  întrucât  numai  ea  a  ascultat  şoapta  tainică  a  acestei 
„tradiţii  a  Duhului"  şi  n’a  adăogat,  nici  nu  adaogă  conţinut 
omenesc  la  ceeace  Dumnezeu  a  învăţat  (cum  a  făcut  romanO- 
catoiicismul),  nici  nu  nesocoteşte  ceeace  a  primit  (cum  e  cazul 
protestantismului).  La  aceasta  concluzie  îmbucurătoare  te  duc 
aproape  toate  capitolele  următoare,  din  care  excelează  îndeosebi 
„Fecioara  şi  sfinţii  în  ortodoxie",  „mistica  ortodoxă",  „ortodoxia 
şi  statul"  etc.  Mişcările  unionistice  sunt  un  preludiu,  zice  autorul, 
al  drumului  ce  duce  la  ecumenicitatea  în  sens  ortodox,  singura 
nădejdea  ce-ar  putea  reîntineri  viaţa  religioasă  a  omenirii. 

TEODOR  BODOGAE. 

* 

REŞEDINŢA  MITROPOLITANĂ  DIN  CERNĂUŢI  ŞI  ME¬ 
ŞTERUL  EI  IOSIF  HLAVKA,  de  Dr .  5.  Reli,  profesor  univer¬ 
sitar:  Ed.  Glasul  Bucovinei,  Cernăuţi,  1933.  Pagini  80.  Lei  50. 

Iată  o  monografie  binevenită  pentru  a  satisface  pe  deplin 
dorul  de  o  cunoaştere  cât  mai  amănunţită  şi  absolut  necesară 
celor  cari  în  trecere  prin  Cernăuţi  se  simt  ispitiţi  să  admire 
minunea  arhitectonică  din  dealul  Dominicului. 

Preţioasă  călăuză  chiar  pentru  cei  mai  pretenţioşi  călători 
porniţi  In  lume  să  cerceteze  creaţiile  de  artă  la  faţa  locului, 
cartea  pe  care  o  onorează  ca  autor  dl  profesor  universitar  Dr. 
S.  Reli,  titularul  catedrei  de  Istoria  Bisericii  Române  dela  Facul¬ 
tatea  de  teologie  din  Cernăuţi,  este  în  primul  rând  şi  mai  ales 
un  studiu  veritabil  de  istorie  bisericească,  un  capitol  din  cele 
mai  frumoase  şi  mai  pline  de  sbucium  din  viaţa  eroică  a  Bisericii 
surori  din  Bucovina.  Căci  în  vremuri  de  neostenite  opintiri 
pentru  ridicarea  din  umilinţele  cari  au  bântuit  şi  au  înstrăinat  în 
graiu  şi  port  mult  căutata  „grădină"  dela  Nord  s’a  înălţat  ca 
din  pământ  „grandiosul  palat  reprezentativ  al  Bisericii  buco- 
vinene". 

începuturile  lui  se  leagă  de  mutarea  Episcopiei  dela  Ră¬ 
dăuţi  la  Cernăuţi  (1781)  —  pe  timpul  păstorirei  Episcopului 
Dosoftei  Herescu  —  când  a  început  să  se  simtă  în  noul  oraş 
de  reşedinţă  lipsa  unui  local  corespunzător  pentru  episcop  şi 
personalul  necesar  asistenţei  episcopale.  Cel  care  depune  seri¬ 
oase  stăruinţi  pe  lângă  guvernul  imperial  din  Viena  pentruca 
lucrările  de  zidire  ale  „Reşedinţei"  să  înceapă  cât  mai  în  grabă, 
a  fost  episcopul  Eugeniu  Hacman,  contimporanul  marelui  Şaguna. 
In  ciuda  imensei  sale  treceri  ce  o  avea  pe  lângă  Curtea  impe¬ 
rială  a  Austriei,  lucrurile  s’au  trăgănat  ani  dearândul  fără  să  se 
dea  aprobarea  de  lipsă,  fie  din  cauza  încetinelii  cu  care  lucra 
birocratismul  austriac,  fie  mai  ales  din  pricină  că  guvernul 
provincial  din  Lemberg  —  în  care  catolicii  covârşeau  —  din 
motive  de  ură  confesională  paraliza  toate  demersurile  episco¬ 
pului  român.  Dupăce  Bucovina  a  fost  ridicată  la  rangul  de 
ducat  şi  supusă  direct  guvernului  din  Viena,  lucrările  au  putut 
începe  cu  mai  multă  uşurinţă.  Fondul  necesar  zidirii  nu  lipsea. 
Munţii  Bucovinei  ofereau  un  material  cât  se  poate  de  bun  pentru 
construcţie  şi  locuitorii  ei  —  braţele.  Mai  trebuia  meşterul  iscusit 
care  ca  un  alt  Manole  dela  Argeş  să  dureze  minunea.  El  a  fost 
găsit  în  persoana  celebrului  arhitect  ceh  Iosif  Hlavka,  autorul 
unor  construcţii  faimoase  din  capitala  Austriei,  cari  i-au  făcut 
renumele. 

Figurii  simpatice  a  acestui  om  excepţional  îi  rezervă  autorul 
partea  11-a  a  lucrării  sale.  Mare  mecenat  în  viaţa  sa  virtuoasă, 
arhitectul  Iosif  Hlavka  n’a  pus  lăcate  pe  frumoasa  avere  câştigată 
cu  multă  trudă.  Până  astăzi  se  poate  vedea  în  Praga  fundaţia 
lui:  „Căminul  studenţesc  I.  Hlavka"  —  „pe  seama  tinerimii  stu¬ 
dioase  academice  pe  care  a  iubit-o  atât  de  mult  cu  focul  sufle¬ 
tului  său  delicat,  dându-i  tot  ce  a  avut  şi  necerându-i  în  schimb 
nimic  decât  munca  sârguincioasă". . .  Schiţând  cu  aceeaşi  mă¬ 
iestrie  personalitatea  celebrului  arhitect  ca  şi  opera  lui,  dl  Proî. 

S.  Reii  are  toată  dreptatea  când  afirmă  că  „dacă  Hlavka  a  con¬ 
ceput  nişte  planuri  atât  de  măreţe  şi  de  grandioase  pentru  cel 
mai  de  seamă  palat  reprezentativ  al  neamului  românesc  din, 
Bucovina,  apoi  fără  îndoială  că  la  această  faptă  a  fost  el  în¬ 
demnat  de  aceeaşi  poveste  tristă  a  neamului  nostru  ca  şi  a. 
neamului  său,  din  vremurile  trecute,  poveste  pe  care  a  auzit-o 
şi  a  cunoscut-o  el  atât  de  bine". 

Pentru  slujitorii  Bisericii  Ardealului  cunoaşterea  mai  amă¬ 
nunţită  a  istoriei  măreţei  reşedinţe  mitropolitane  dela  Cernăuţi, 
prezintă  un  îndoit  interes.  Căci  între  zidurile  ei  —  la  Facultatea 
de  teologie  pe  care  o  adăposteşte  —  şi  în  atmosfera  demnă  şi 
serioasă  ce  domneşte  acolo  s’au  oţelit  şi  se  oţelesc  an  de  an 
cei  mai  buni  dintre  fiii  Mitropoliei  Ardealului.  în  frunte  cu  Celce 
poartă  astăzi  în  mâinile-i  viguroase  destinele  ctitoriei  lui  Şaguna,. 
Şi  în  al  doilea  rând,  pentru  interesul  ce  datorim  oricărei  instituţii 
ce  cinsteşte  Biserica  Neamului. 

lata  mai  cu  seamă  pentruce  o  recomandăm  Onor.  Preoţimi 

şi  dlor  studenţi  ai  Academiilor  noastre  de  teologie,  pentruca 

să  afle  într’ânsa  ceeace  nu  poate  comunica  graiul  neputincios 

al  acestor  rânduri.  GR1GORIE  T.  MARCO. 

* 

STUDII  TEOLOGICE  —  (Publicaţie  a  facultăţii  de  teologie,. 
Bucureşti).  Anul  III.  1932.  Nr.  2. 

Ajunsă  în  al  treilea  an  de  existenţă  „Studii  Teologice" 
publicaţie  periodică  a  facultăţii  de  teologie  din  Bucureşti,  prin. 
Nr.  2  ia  o  haină  festivă,  fiind  închinat  jubileului  de  50  ani  al 
facultăţii.  La  începutul  acestei  publicaţii  Pr.  I.  G.  Mălăeşti  uă 
o  scurtă  schiţă  istorică,  dela  înfiinţarea  facultăţii,  1881  şi  până 
la  1931 ;  o  adevărată  odisee  prin  care  a  trecut  această  insti¬ 
tuţie  de  înaltă  cultură  creştină,  având  tot  timpul  existenţei  sale 
să  lupte  cu  o  mulţime  de  protivnici,  al  căror  şir  se  pare  că 
încă  nu  s’a  sfârşit.  Păr.  Gr.  Cristescu  publică  un  studiu  asupra 
Sf.  Grigorie  Teologul,  patronul  facultăţii.  In  13  pagini  se  dă  o 
sinteză  a  operii  şi  personalităţii  acestui  mare  capadocian,  care 
face  parte  din  galeria  acelora  care  se  pot  numi  cu  dr^pt  cu¬ 
vânt  capodopere  ale  harului.  Se  dau  sumare  date  biografice,, 
arâlându-se  legăturile  de  prietenie  între  Sf.  Grigorie  şi  Sf.  Vasile, 
cari  aveau  două  naturi  diametral  opuse,  primul  fiind  un  sen¬ 
zitiv,  un  spirit  solitar  şi  de  o  stranie  „inaptitudine  guvernamen¬ 
tală".  Se  analizează  apoi  şi  se  clasifică  opera  Sît.  Grigorie,.. 
insistându-se  mai  mult  asupra  originalităţii  lui  oratorice.  „Iubeşte 
antiteza  ingenioasă  şi  surprinzătoare,  foloseşte  de  preferinţă 
figuri  de  efect  şi  organizează  fraza  şi  pentru  ureche  şi  pentru 
inteligenţă" ,  pag.  24.  A  fost  numit  teologul  orientului;  ar  trebui 
să-l  numim  mai  degrabă,  poetul  creştinismului  oriental.  El  este 
din  istoria  literaturii  creştine,  teologul  orator,  prin  excelenţă. 
Dacă  fericitul  Augustin  l-a  numit  „praeceptor  meus“,  noi  l-am, 

putea  numi,  cu  drept  cuvânt  „praeceptor  noster"  conchide  păr. 
Cristescu,  p.  32. 

Păr.  I.  P.  Mălăeşti,  în  Studii  şi  Comentarii,  examinează 
valoarea  V.  Testament  pentru  creştini.  Problema  e  actualizată 
la  noi  prin  existenţa  unui  partid  anti-semit  al  dlui  Cuza,  care 
printr’o  broşură  apărută  acum  câţiva  ani  a  stârnit  o  mulţime 
de  nedumeriri  în  lumea  profană,  cu  privire  la  V.  Testament. 
Problema  fiind  prea  vastă,  păr.  Mălăeşti,  mai  mult  o  schiţează. 
Totuşi  sunt  instructive  datele  pe  care  le  aduce  în  sprijinul  va¬ 
lorii  V.  Testament.  Urmează  conferinţa  păr.  I.  Mihalcescu: 
L’eglise  orthodoxe  orientale  ct  ia  vie  spirituelle  interieure,  ţinută 
la  asociaţia  studenţilor  creştini  din  Paris.  Dupăce  delimitează 
doctrinar  cele  3  mari  confesiuni  creştine,  arată  cum  biserica  or¬ 
todoxă  deţine  locul  central  în  ansamblul  bisericilor  creştine.  Se 
arată  apoi,  cari  sunt  punctele  cari  ne  apropie  sau  ne  despart 
atât  de  catolici,  cât  şi  de  protestanţi.  Viaţa  interioară  a  bise¬ 
ricii  ortodoxe  este  numai  un  aspect  din  viaţa  spirituală,  căci 
biserica  trebue  să  exercite  o  influenţă  asupra  întregei  fiinţe 
omeneşti,  suflet  şi  trup.  Aceasta  este  baza  şi  justificarea  psi¬ 
hologică  a  doctrinei  ortodoxe,  a  diofizitismului  şi  a  dichoto- 
miei  în  persoana  lui  Isus,  cum  că  el  a  fost  Dumnezeu  adevărat 
şi  om  adevărat  în  acelaş  timp.  Biserica  trebue  să  ia  atitudine 
faţă  de  toate  manifestările  sufletului  individual  şi  colectiv,  moral, 
economic,  politic,  social,  etc _  Se  arată  apoi  tragedia  de  fă¬ 

râmiţare  a  creştinismului  şi  că  reunirea  bisericilor  este  cea  mai 
capitală  problemă  a  vremii  noastre.  Se  trece  apoi  Ia  cele  două 
mari  asociaţiuni  „Faith  and  Order"  şi  „Life  and  Work",  care 
activează  în  sensul  unei  apropieri  între  biserici.  Acestea  se  da- 
toresc  religiozităţii  practice  a  Americanilor.  Se  ocupă  apoi  de 
cele  două  congrese,  dela  Stockholm  şi  Lausanne.  Evidenţiază 
imperioasa  datorie  a  bisericii,  de  a  activa  pentru  pacificarea 
popoarelor.  Se  arată  apoi,  în  ce  consistă  viaţa  interioară  în 
biserica  orto  ioxă,  indicându-se :  rugăciunea,  martirajul,  virgi¬ 
nitatea  perpetuă,  reflexiunea  teologică  sau  mistică  —  acestea, 
găsindu-se  de  altfel  în  patrimoniul  comun  al  tuturor  bisericilor 
creştine  —  şi  în  special  Sfintele  Taine,  cultul  cu  formele  şi  ri¬ 
turile  sale,  icoane,  relicvii,  cruce,  priveghieri,  procesiuni,  pele¬ 
rinaje,  etc _ 

Domnul  Dr.  V.  Ispir,  publică  sfârşitul  unui  studiu  din  istoria 
reiigiunilor :  Religia  şi  cultura  africană.  Un  studiu  de  o  deo¬ 
sebită  importanţă  şi  scris  cu  multă  competenţă  este  al  dlui  T. 
M.  Popescu:  Primii  didascali  creştini.  Purtătorii  cvalificaţi  ai 
cuvântului  lui  Isus  Hristos  erau  harismaticii,  adecă  acei  creştini 
care  se  distingeau  prin  daruri  naturale  şi  mai  ales  prin  darurile 
iSf.  Duh.  Ap.  Pavel  în  I  Cor.  XII — 28  distinge  3  harisme  prin¬ 
cipale:  „pe  unii  i-a  pus  Dumnezeu  în  biserică  întâi  apostoli,  al 
doilea  profeţi  al  treilea  dascăli".  Ei  formau  o  „triadă"  de  com¬ 
petenţe  şi  de  autorităţi  în  materie  de  predică  şi  de  învăţătură. 

Didascalul  avea  ca  funcţiune  determinată,  învăţătura.  Ceilalţi 
harismatici  au  îndeplinit  funcţiuni  excepţionale  şi  de  aceea  au 
dispărut  odată  cu  dispariţia  harismelor;  pe  când  didascalul,  a 
depăşit  epoca  harismelor  şi  s’a  menţinut  ca  un  profesionist  al 
cuvântului,  împlinind  o  funcţiune  permanentă  a  creştinismului. 
Aceştia  au  fost  dintâi  didascalii  harismatici.  Ca  toţi  haris- 
maticii,  ei  încă  sunt  o  apariţie  proprie  bisericii  creştine,  re¬ 
zultatul  unei  „efuziuni  excepţionale-  a  Sf.  Duh.  Triada  de  slu¬ 
jitori  ai  cuvântului  forma  astfel  o  „aristocraţie  pneumatică". 
O  plastică  imagine  despre  ceeace  au  fost  profeţii  şi  didascalii 
în  biserica  primară  ne-o  dă  F.  Ciodet,  când  aseamănă  pe  profet 
cu  călătorul  care  descopere  ţinuturi  noui,  (Profeţia  era  şi  reve¬ 
latoare),  iar  pe  didascal  cu  geograful  care  totalizează  rezulta¬ 
tele  izolate  ale  acestei  descoperiri  şi  le  dă  o  expunere  meto¬ 
dică.  Funcţiunea  didascalului  era  indispensabilă  pentru  conso¬ 
lidarea  primelor  comunităţi  creştine,  unde  se  simţea  trebuinţa 
unei  asistenţe  dumnezeeşti,  vizibile  care  să  întreţină  entuziasmul 
creştinilor.  In  acest  sens  se  poate  spune,  că  mare  a  fost  rolul 
didascalilor  în  opera  de  răspândirea  creştinismului. 

In  „Idealul  moral-creştin  şi  aspectul  său  social"  dl  prof. 
Şerban  Ionescu  demonstrează  cum  creştinismul  îmbrăţişează 
întreaga  societate,  chemând  întreaga  umanitate  la  un  nou  ideal. 
Idealul  creştin  cuprinde  elemente  efective  şi  elemente  mistice, 
care  i-au  dat  o  forţă  extraordinară  de  a  pătrunde  în  masele 
poporului.  „Mulţimile  nu  trăcsc  cu  subtilităţi  metafizice,  ci  cu 
speranţele  pe  care  le  trezim  în  ele“  —  zice  Gustav  le  Bon.  De 
aceea,  când  Isus  anunţă  popoarelor  împărăţia  lui  Dumnezeu, 
era  cel  mai  atrăgător  bun  pe  care-1  arunca  în  balanţa  înclinată 
de  suferinţă  şi  mizerie  a  lumii.  împotriva  lui  K.  Kautsky  şi  a 
tuturor  acelora  cari  au  văzut  în  Isus  un  reformator  şi  un  agitator, 
autorul  susţine  că  „Mântuitorul  nu  este  un  reformator  social 
cum  ar  putea  cineva  considera  pe  un  Tiberius  Grachus,  ca 
celce  a  aruncat  pentru  prima  oară  scânteia  reformei  agrare  în 
lume  prin  acea  „aequatio  bonorum"  care  a  devenit  lozinca  refor¬ 
mismului  agrar  de  mai  târziu.  El  nu  urmăreşte  realizarea  unui 
stat  ideal  pământesc  în  sensul  republice]  lui  Ploto  sau  în  felul 
statului  social  ai  lui  Zenon,  ori  a  neoplotonicului  Plotin,  ca  să 
nu  mai  vorbim  de  unii  utopişti  mai  noi  ca :  Thomas  Morus  ori 
Campanellas  cu  a  sa  „cita  del  sole",  sau  de  un  Faurier  cu  pha- 
lansterele  sale,  ori  de  „republica  creştină"  a  iezuiţilor,  înfiinţată 
în  statul  Paraguay  din  America  de  sud",  p.  236.  Creştinismul 
nu  intenţiona  să  reformeze  nici  producţia,  nici  proprietatea,  nici 
viaţa  politică  sau  socială,  ci  el  a  vizat  numai  centrul  acestei 
vieţi,  sufletul.  Studiul  N.  Testament  la  noi  în  ultimii  50  ani 
(1881 — 1931)  de  H.  Rovenţa,  încheie  această  bogată  carte. 

Pr.  AUREL  RADU. 


CRONICĂ. 


CHEMARE  CĂTRE  CREDINCIOŞII  BISERICII  ORTODOXE 
ROMÂNE.  Suprema  instituţie  sufletească  a  neamului  românesc 
este,  fără  îndoială,  Biserica  ortodoxă .  Desvoltarea  noastră 
istorică  verifică  prezenţa  ei  în  vijelioasele  încordări  dealungul 
veacurilor,  participând  cu  generoase  sacrificii  la  apărarea  exR 
stenţei  şi  destinelor  naţionale  în  hotarele  pământului  strămoşesc. 

Ea,  Biserica,  s’a  afirmat  în  toate  epocile,  ca  izvor  minunat 
de  necurmată  înoire  a  credinţelor  şi  energiilor  obşteşti,  din  cari 
au  ţâşnit,  luminoase  şi  bogate,  străluciri  războinice  şi  înfăptuiri 
naţionale  neperitoare. 

De  aceea,  Neam  şi  Biserică ,  apar  încă  din  depărtata  zare 
a  vremurilor  stinse,  deplin  contopite,  formând  o  unitate  sufle¬ 
tească,  pe  care  n’au  putut-o  zgudui  nici  una  din  asprele  în¬ 
cercări  ale  fatalităplor  omeneşti. 

Neamul  românesc  a  plâns  şi  s’a  bucurat  pe  sfintele  pra¬ 
guri  ale  Bisericii  sale.  Iată  taina  vieţii  lui! 

Această  admirabilă  tradiţie  naţională,  trebuie  să  rămână 
pentru  totdeauna  la  temelia  unităţii  naţionale  de  stat.  România 
visurilor  împlinite  i-a  dat  consacrare  definitivă,  când  prin  nouile 
aşezări  constituţionale,  i-a  rânduit  meritata  cinste  de  a  fi,  şi  în 
sens  politic,  biserica  stăpânitoare  a  Statului  naţional  întregit. 
Astfel,  în  manile  Bisericii  ortodoxe  sunt  depuse  mari  răspunderi 
pentru  sănătatea  morală  a  ţării  şi  a  naţiunei  române. 

Conştiinţa  acestor  răspunderi  trebuie  să  pătrundă  cât  mai 
adânc  în  sufletul  acelora,  cari  deţin  rosturi  conducătoare  în 
viaţa  Bisericii.  Cine  sunt  ei?  Deoparte  Clerul,  cu  atribuţiunile 
lui  apostolice,  de  alta  Mirenii,  ca  reprezentanţi  ai  mulţimilor 
dreptcredincioase.  Structura  profund  democratică  a  Bisericii 
noastre,  conferind  mirenilor  o  preponderenţă  numerică  în  cor- 
poraţiunile  oficiale,  îi  pune  prin  aceasta  în  situaţia  importantă 
de  a  hotărî  direct  de  soartea  Bisericii.  Această  poziţie  privile¬ 
giată  se  cere  onorată,  ea  neputând  rămânea  o  simpla  ficţiune 
decorativă.  Ea  trebuie  să  se  afirme,  nu  numai  în  domeniul  strict 
oficia],  în  sânul  organelor  executive  şi  adunărilor  reprezentative, 
ci  şi  în  afară  de  ele,  în  câmpul  larg  al  frământărilor  sociale, 
acolo  unde  clocoteşte  nepotolită  viaţa  mulţimilor. 

Această  viaţă  e  atinsă  astăzi,  în  funcţiunile  ei  normale 
de  viforul  primejdios  al  unor  crize  violente,  cari  culminează 

tntr’o  cumplită  depresiune  economica.  Biserica  noastră  socoteşte, 
cu  bună  dreptate,  că  pricina  lor  este  de  natură  morală  şi  astfel 
tămăduirea  nu  poate  veni  decât  prin  puterile  spiritualităţii  creştine. 
Marele  vindecător  este  Hristos  şi  doctrina  Lui  mântuitoare.  A 
duce  pe  Isus  în  familie,  în  societate  şi  în  viaţa  publică  —  iată 
mijlocul  sigur  de  scăpare  şi  de  înzdravenire  a  Statului  nostru. 

In  această  operă  colaborarea  mirenilor,  cari  reprezintă 
puterile  vii  ale  Bisericii  cu  Clerul ,  păstrătorul  prin  excelenţă  al 
spiritului  ierarhic  şi  al  ideii  de  autoritate,  se  impune  cu  o  evi¬ 
denţă  indiscutabilă.  Colaborarea  celor  doi  factori  e  justificată 
nu  numai  de  actualitatea  intervenţiei  Bisericii  în  vâltoarea  gre¬ 
lelor  crize  ce  ne  apasă,  dar  in  aceiaş  timp  şi  de  nevoia  apă¬ 
rării  ortodoxiei  împotriva  numeroaselor  ofensive  şi  curente  po¬ 
trivnice,  cari  încearcă  să-i  slăbească  autoritateaişi  să-i  zdruncine 
temeliile  istorice.  Socoteala  duşmanului  e  limpede:  dărâmând 
cel  mai  puternic  razim  sufletesc  al  românismului,  care  este 
Biserica  străbună,  se  clatină  însăşi  fiinţa  Statului,  închiegat  cu 
atâtea  jertfe. 

Voind  să  apărăm  naţiunea  întregită,  trebuie  apărată  orto¬ 
doxia,  care  rămâne  şi  în  viitor,  ceeace  a  fost  în  tot  trecutul 
nostru:  puterea  nebiruită  de  echilibrare  sufletească  a  poporului 
românesc. 

Aceste  două  mari  obiective — religios  şi  naţional —  reclamă, 
mai  presus  de  orice  şovăiri,  concentrarea  energiilor  mireneşti 
In  cadre  noui  şi  moderne,  cari  să  strângă  într’o  puternică  orga¬ 
nizaţie  pe  toţi  mirenii  dreptcredincioşi,  de  orice  clasă,  de  orice 
vârstă  şi  din  orice  colţ  al  Ţării.  Bătrâni  şi  tineri,  încălziţi  deo¬ 
potrivă  de  iubirea  patriei,  sunt  datori  să  alerge  voioşi,  gata  de 
faptă,  sub  steagul  înălţător  al  legii  româneşti,  ce-şi  caută  biruinţa 
mai  ales  aici  în  Ardeal,  unde  laicii  au  avut,  din  vremuri  străvechi, 
partea  cea  mai  hotărâtoare  în  apărarea  şi  desvoltarea  Bisericii 
ortodoxe. 

Nicăiri  credinţa  noastră  n’a  fost  mai  prigonită  decât  aici, 
unde  s’au  dat  lupte  cumplite,  cu  eroi  şi  mucenici  fără  număr, 
reînviaţi  astăzi  din  slova  scripturilor  ascunse,  ca  neîntrecute 
podoabe  ale  vredniciei  creştine  româneşti.  Această  tradiţie  a 
suferinţelor  şi  închisorilor  pentru  lege,  trăeşte  nestinsă  în  gene¬ 
raţiile  acestui  colţ  de  pământ  şi  de  aceea,  când  primejdii  reale 
bat  la  porţile  Bisericii  noastre,  când  vrăşmaşi  vechi  şi  noi  dau 
contra  ei  asalturi  ascunse  şi  făţişe,  e  firesc,  ca  în  noi  să  vibreze 
mai  adânc  glasul  mucenicilor,  cu  strigarea  lor  de  luptă  şi  de 
împotrivire.  In  zile  de  pace,  ca  şi  în  ceasuri  de  cumpănă,  glasul 
ortodoxiei  de  aici  trebuie  să  răsune. 

Iată  geneza  chemării  de  faţă.  Cu  binecuvântarea  căpete¬ 
niilor  bisericeşti,  intelectualii  din  Transilvania,  Bănat,  Crişana  şi 
Maramurăş,  s'au  hotărât  să  îndrepte  această  chemare  frăţească 

către  obştea  ortodoxă  a  celor  5  Eparhii  ale  Mitropoliei,  rugând 
pe  toţi  să  ia  parte  cu  însufleţire  la  marea  adunare  generală  de 
constituire,  care  va  avea  loc  la  5  Martie  a.  c.  (Dumineca  orto¬ 
doxiei)  orele  10  dimineaţa  în  Biserica  Sfântului  Nicolae  din  Cluj . 

Nădăjduim,  plini  de  încredere,  că  Domnul  este  cu  noi  şi 
va  binecuvânta  cu  izbândă  opera  creştinească  şi  românească, 
pe  care  vrem  s’o  închinăm  —  în  numele  Lui  —  scumpei  noastre 
Patrii. 

Cluj,  la  4  Ianuarie  1933. 

Preşedintele  comitetului  de  iniţiativă  : 

SEXTIL  PUŞCARIU. 

profesor  universitar,  membru  al  Academiei  Române. 

Membrii  comitetului  de  iniţiativă :  Prof.  Gheorghe  Bogdan-Duică,  Prof. 
Nicolae  Bogdan.  Prof.  Ion  Cătuneanu,  Prof.  Sabin  Cioran,  dir.  de  bancă, 
Prof.  Silviu  Dragomir.  Prof.  Ion  Lupaş,  fost  ministru,  Prof.  Ion  Mateiu. 
Petru  Meteş,  adv.,  Prof.  Victor  Papilian.  Prof.  Ion  Popescu-Voiteşti,  Gb, 
Sion,  cetăţean  de  onoare.  Prof.  Victor  Stanei ti,  fost  subsecr.  de  stat,  Prof. 
Gheorghe  Stănescu.  [Urmează  semnătura  câtorva  sute  de  intelecltali]. 

NOTE  ŞI  INFORMAŢII. 

„UNDE  SUNT  ARDELENII?"  Sub  acest  titlu  a  apărut  în  ziarul 
„Calendarul"  cu  data  de  22  Ianuarie  1933,  un  foileton  datorit 
dlui  Emil  Cioran.  Ca  ardelean  şi  făcând  parte  din  aceeaş 
tinărâ  generaţie  cu  dl  Cioran,  de  care  mă  leagă  amintiri  scumpe, 
—  îmi  permit  să  nu  fiu  de  aceeaş  părere  cu  dânsul.  Cine  a  citit 
foiletonul  d-sale,  a  putut  vedea  că  dela  un  capăt  la  altul  rândurile 
sunt  îmbibate  cu  un  pesimism  dureros  şi  declarat:  In  ţara  asta 
nu  poate  fi  vorba  de  un  mesianism,  căci  el  sar  compromite 
rapid  şi  iremediabil.  Ardealul?  el  n’a  produs  după  răsboi  aproape 
nimic  în  cultură  şi  deci  se  elimină,  din  capul  locului,  orice  gen 
de  mesianism  ardelenesc.  In  generaţia  tinărâ  Ardealul  n’are 
nici  un  nume  asupra  căruia  s’ar  putea  opri  atenţia  cuiva. 
Ardelenii  se  mărginesc  la  o  acţiune  de  culturalizare.  Dar  aceasta 
nu  e  cultură.  Nici  în  politică  ardelenii  n’au  adus  nimic  nou. 
Şi  mai  departe :  „Pentru  a  vă  arăta  ce  resurse  limitate  de  viaţă 
interioară  au  Ardelenii,  —  scrie  di  Cioran,  —  voi  spune  că  după 
Olteni  sunt  cei  mai  săraci  în  viaţa  religioasă,  că  nu  cunosc 
aproepe  nici  un  ardelean  care  apucat  pe  drumurile  culturii  să 
mai  păstreze  ceva  din  credinţele  religioase"  (?). 

In  concluzie  dl  Cioran  nu  crede  în  culturile  mici,  căci  ele 
se  nasc  moarte;  iar  „noi  românii  nu  vom  produce  niciodată  o 
cultură  mare  şi  vom  rămânea  în  umbra  istoriei,  într’un  anonimat 
steril  şi  mediocru". 

Pentru  cine  cunoaşte  mai  deaproape  pe  dl  Emil  Cioran, 
consideraţiile  şi  concluziile  acestea  de  tristă  descurajare,  nu  sunt 
o  surpriză.  Spirit  eminamente  critic,  vecinie  nemulţumit  cu  ce-i 
oferă  realitatea  şi  înzestrat  cu  o  temeinică  cultură  filosofică, 
îi  place  să  exagereze  lucrurile.  împins  de  acest  fel  de  a 
fi  ''■ecinic  în  opoziţie,  dl  Cioran  caută  întotdeauna  să  te  lovească 
în  credinţele  tale  cele  mai  scumpe,  şi  îşi  procură  o  satisfacţie 
deosebită  din  a  răsturna  judecăţile  în  de  obşte  aprobate.  Pare 
un  vecinie  nemulţumit.  Poate  tinereţea  care  clocoteşte  întriânsul 
nu- şi  găseşte  o  formă  de  realizare  în  cadrul  realităţilor  imediate; 
poate  şi  insuficienţele  reale  şi  multe  ale  vieţii  noastre  româneşti, 
să-l  chinuiască  şi  să  ni-1  prezinte  ca  pe  un  pesimist. 

Şi  ca  orice  nemulţumit  dl  Cioran  e  prea  pretenţios  faţă  de 
realităţile  noastre  româneşti.  Avem  o  cultură  mică,  dar  asta 
înseamnă  că  nu  vom  avea,  cândva,  o  cultură  mare?  Poporul 
acesta  şi  pământul  în  care  şi-a  îngropat  strămoşii,  nu  prezintă 

un  teren  fertil  în  care  cultura  naţională  să-şi  înfigă  adânc  rădă¬ 
cinile  ca  să-şi  tragă  seva  necesară  unei  creşteri  normale  ?  Cultu¬ 
rile  mari  de  azi  s'au  născut  oare  mari  ?  Suntem  noi  un  popor  tinăr  ? 
Şi  dacă  da,  putem  pretinde  să  avem  o  cultură  mare? 

Apoi  se  poate  spune  despre  un  popor  tânăr  culturaliceşte, 
ca  al  nostru,  ca  nu  are  o  misiune  în  lume  ?  Dacă  mesianismul 
românesc  în  genere  şi  cel  ardelenesc  în  special  nu  se  poate 
afirma  acum,  asta  se  datoreşte  unor  împrejurări  cari  nu  pot  fi 
decât  trecătoare.  Să  disperăm  deci?  Să  fim  pesimişti?  Mai  ales 
noi  cei  tineri?  Chiar  dl  Cioran  care  este  o  mândrie  a  generaţiei 
din  care  face  parte?  Nu!  Hotărât  nu!  Alta,  chiar  pe  malul  opus, 
trebue  să  fie  atitudinea  noastră  faţă  de  viaţa. 

Unde  sunt  ardelenii?  Dacă  azi  nu  răspund  tuturor  aştep¬ 
tărilor  timpului,  asta  înseamnă  că  mâne  va  fi  tot  aşa?  Ascen¬ 
siunea  e  cu  popasuri.  Dacă  azi  neamul  acesta  face  marş  pe 
loc,  mâne  pasul  va  fi  făcut  înainte.  Şi  acest  mâne  e  al  nostru, 
al  d-tale  d-le  Cioran,  al  meu  şi  al  celor  de  seama  noastră.  Să-l 
aşteptăm  cu  încredere.  Şi  mai  ales  să  fim  pregătiţi. 

NICOLAE  VONIGA. 

* 

NU  ARAREORI  auzi  prezentându-se  atât  de  complex  ra¬ 
portul  dintre  Biblie  şi  ştiinţă ;  ba  unii  puţin  iniţiaţi  ajung  a 
vorbi  chiar  despre  o  contrazicere  între  cartea  divină  şi  ştiinţa 
omenească.  Sfânta  Scriptură  nu  urmăreşte  un  scop  ştiin¬ 
ţific.  Măruntele  noţiuni  de  ştiinţă,  întreţesute  cu .  materialul 
biblic,  nu  numai  că  sunt  precise  şi  desăvârşite  în  faţa  ştiinţei 
omeneşti,  ci  ele  premerg  progresului.  Exemple :  Ştiinţa  atribue 
aflarea,  că  pământul  este  rotund,  unui  individ,  care  n’a  trăit 
intrăm  timp  prea  îndepărtat  de  zilele  noastre.  Se  uită  însă, 
că  profetul  Isaia  a  anticipat  cu  mult  timp  înainte  acest 
adevăr.  N’avem  decât  să  reproducem  în  traducere  corectă 
versul  respectiv  din  Isaia:  „Celce  şade  deasupra  rotunzimii 
pământului,  şi  a  pus  pre  cei  ce  locuesc  pre  dânsul  ca  nişte 
lăcuste...". 

In  versul  acesta  este  vorba  despre  atotputernicia  lui  Dum¬ 
nezeu,  restul  înţelesului  rezultă  dela  sine.  Nici  tunelurile,  nu  sunt 
vre-o  inovaţie  a  prezentului.  Primul  care  le  cunoaşte  este  Biblia. 
Aşa  aminteşte  cartea  IV  a  împăraţilor  tunelul-apaduct  de  lângă 
piaţa  nălbitorului  până  în  subsolul  oraşului  Ierusalim  de  pe 
timpul  regelui  Hiskia  (728 — 699  a.  H.).  In  localitatea  Siloah  era 
un  canal  săpat  în  stâncă,  cu  multe  complicaţii.  El  e  amintit  de 
Isaia,  la  cap.  VIII  din  profeţia  sa.  N.  N. 

* 

ÎNALT  Prea  Sfinţitul  Patriarh  Miron  a  rostit  de  curând  în 
Senatul  ţării  un  remarcabil  discurs  la  proiectul  de  lege  pentru 
a  nu  ştiu  câta  ciopârţire  a  atât  de  anemicelor  salarii  funcţio- 

năreşti.  Dupăcum  era  şi  firesc,  înaltul  prelat  a  examinat  temeinic 
cauzele  cumplitei  crize  în  care  ne  zbatem,  recomandând  câr- 
muitorilor  ţării  remediile  necesare  situaţiei.  El  a  spus  între  altele 
că  dacă  această  situaţie  cere  nouă  jertfe  dela  funcţionari,  să  se 
purceadă  după  dreptate  şi  greutăţile  să  le  suporte  la  fel  toţi 
slujbaşii  statului  —  mari  şi  mici  deoptrivă.  Situaţia  privilegiată 
a  unor  categorii  de  funcţionari  nu  poate  decât  să  amărască 
până  la  indignare  pe  ceilalţi  şi  să  le  ciopârţească  odată  cu  sa¬ 
lariile  şi  bruma  de  însufleţire  ce  le-a  mai  rămas  întru  împlinirea 
misiunii  lor.  îndeosebi  o  nouă  reducere  a  salariilor  preoţeşti, 
ajunse  deja  aproape  inexistente,  ar  însemna  o  adevăraţi  crimă 
şi  naţională  şi  socială. 

Părintele  Patriarh  a  rostit  întreg  adevărul.  Tocmai  din  pri¬ 
cina  aceasta  ne  mirăm,  că  un  ziar  din  capitală  crede  că  poate 
micşora  valoarea  discursului  patriarhal  prin  reeditarea  criticilor 
răsuflate  la  adresa  vlădicilor.  Ziarul  care  şi-a  făcut  o  meserie 
din  cam  Dania  împotriva  celor  mai  destoinici  ierarhi  ai  Bisericii 
noastre  poate  fi  liniştit:  nimeni  nu  mai  crede  în  minciunile  şi 
insinuaţiile  de  mult  răsuflate.  Nici  când  acestea  sunt  îmbrăcate 
în  flori  de  stil. 

* 

IN  ziua  de  î  1  Februarie  a.  c.  a  încetat  din  viaţă  octogenarul 
episcop  al  Saşilor  din  România,  Dr.  Friederic  Teutsch. 

Născut  in  Sighişoara  la  1852,  defunctul  şi-a  făcut  studiile 
liceale  în  oraşul  natal,  iar  cele  universitare  la  Academia  de 
drept  din  Sibiu  şi  la  facultăţile  de  teologie  din  Heidelberg, 
Lipsea  şi  Berlin.  Dupăce  a  fost  paroh  în  Şura-mare  şi  Sibiu, 
la  1905  este  ales  episcop  al  Bisericii  evanghelice  din  Ardeal, 
demnitate  pe  care  a  ocupat-o  până  la  1932,  când  s’a  retras  în 
pensie. 

Pentru  valoarea  scrierilor  sale  istorice  mai  multe  aşeză¬ 
minte  de  ştiinţă  din  ţară  şi  străinătate  l-au  ales  membru  al  lor. 

Regimul  românesc  pe  aceste  plaiuri  nu  l-a  prevăzut  şi  nu 
l-a  aşteptat.  Totuşi,  dela  o  vreme  s'a  încadrat  în  el.  Foştii  săi 
credincioşi,  precum  şi  autorităţile  eclesiastice,  civile  şi  militare 
l-au  petrecut  cu  mare  pompă  la  locul  odihnei  de  veci,  de  care 
s’a  făcut  vrednic  după  o  viaţă  dintre  cele  mai  active  puse  în 
slujba  neamului  din  care  a  făcut  parte. 

* 

„TELEGRAFUL  ROMÂN",  organul  arhiepiscopiei  de  Alba- 
Iulia  şi  Sibiu,  a  împlinit  în  Ianuarie  c.  optzeci  de  ani  de  ne¬ 
curmată  apariţie. 

întemeiat  de  marele  ierarh  Andreiu  Şagima,  el  a  fost  totdeauna 
un  ziar  de  propagandă  religioasă  şi  naţională.  Scris  cu  iscusinţa 
şi  entuziasmul  unor  distinşi  fii  ai  sfintei  noastre  Biserici  „Tele¬ 
graful  Român"  împlineşte  şi  astăzi  un  rost  superior  în  opera  de 
educaţie  religioasă  şi  naţională  îndeosebi  a  clerului  nostru. 

Bunul  Dumnezeu  să  însenineze  cerul  sub  care  trăim,  pentruca 
organul  de  publicitate  întemeiat  de  Şaguna  ca  şi  întreaga  presă 
bisericească  să  se  poată  consolida  tot  mai  mult,  semănând  cu 
tot  mai  mulţi  sorţi  de  izbândă  sămânţa  sfintei  Evanghelii  în 
pământul  duhovnicesc  al  neamului  nostru. 

Octogenarului  confrate  —  toate  urările  noastre  de  bine. 

* 

SUB  AUSPICIILE  consiliului  eparhial  ortodox  s’a  organizat 
la  Cluj  următoarea  serie  de  conferinţe:  5  Februarie  1933:  Priviri 
asupra  organizaţiei  din  trecut  a  Bisericii  ortodoxe  române,  Dr. 
Silviu  Dragomir.  12  Februarie  1933:  Activitatea  religioasă  şi 
culturală  a  Bisericii  ortodoxe  române  din  Ardeal  înainte  şi  după 
votarea  Statutului  organic  din  1868,  Dr.  loan  Lupaş.  19  Febr. 
1933:  Opera  de  unificare  bisericească  din  1918—1925,  Al.  La- 
pedatu.  26  Februarie  1933:  Principiile  fundamentale  ale  orga¬ 
nizaţiei  bisericeşti  de  astăzi,  Dr.  Vaier  Moldovan.  5  Martie  1933: 
Valoarea  religioasă  cultuiaiă  şi  economică  a  organizaţiei  biseri¬ 
ceşti  de  astăzi,  Dr.  Seb.  Stanca.  12  Martie  1933:  Raporturile 
dintre  biserici  şi  stat  în  organizaţia  actuală,  Dr.  loan  Vască.  19 
Martie  1933:  Laicii  în  organizaţia  bisericească,  Dr.  loan  Matei. 
28  Martie  1933:  Sinteza  conferinţelor:  Apologia  organizaţiei  bise¬ 
riceşti,  G.  Bogdan-Duică. 

Aceste  conferinţe  vor  îi  publicate  şi  în  volum  sub  titlul : 
Organizaţia  Bisericii  ortodoxe  române.  Volumul  va  alcătui  un 
demn  răspuns  ia  criticile  celorce  nu  văd  în  organizaţia  şagu- 
niană  decât  protestantism  şi  laicisni. 

* 

DUMINECA  ORTODOXĂ,  foaie  de  educaţie  religioasă 
pentru  popor,  apare  de  câtva  timp  cu  un  supliment  pentru  preoţi. 
Suplimentul  se  numeşte  „Doxa“  şi  e  dedicat  aproape  integral 
combaterii  legii  de  organizare  a  Bisericii  noastre  şi  dăscaiirii 
ierarhilor.  Se  citează  şi  canoane,  cari  spun  că  episcopul  să  fie 
aşa  şi  pedincolea.  Asta  nu  e  rău.  Dar  ar  fi  mult  mai  bine,  dacă 
ceice  aicâtuesc  „Doxa“  ar  cita  şi  canoanele  cari  arată  cum 
trebue  să  fie  preoţii  de  mir  şi  cele  cari  îndrumează  viaţa  mi¬ 
renilor.  Fiindcă,  judecând  obiectiv,  acestea  sunt  cel  puţin  tot 
atât  de  importante  pentru  educaţia  clerului  şi  a  poporului  care 
citeşte  „Doxa“. 

Această  complectare  programatică  a  suplimentului  „Du¬ 
minecii  ortodoxe “  s'ar  putea  face  foarte  uşor,  fiindcă  nici  legea 
de  organizare  a  Bisericii  nu  îi  e  potrivnică... 

* 

PĂZEA  f...  că  Ministerul  instrucţiei  a  pregătit  un  nou  pro¬ 
iect  de  lege  pentru  reorganizarea  învăţământului  secundar.  Nu 
ştiu  al  câtelea  e  dela  răsboi  încoace.  Fiindcă  nu-mi  aduc  aminte 
câţi  miniştri  s’au  perindat  pe  Ia  departamentul  şcoalelor.  Un 

lucru  e  sigur:  că  nici  o  lege  n’a  avut  răgazul  cuvenit  pentru 
a-şi  verifica  bunătatea  sau  răutatea.  Toţi  miniştrii  au  ţinut  s’o 
reformeze,  încât  astăzi  este  aproape  „reformată". 

Şi  mai  sunt  sigur  de  un  lucru:  de  cumva  liceul  de  azi 
are  opt  clase  —  cel  de  mâine  va  avea  şapte;  dacă  cel  de  azi 
începe  cu  clasa  a  cincea  —  cel  de  mâine  va  începe  cu  a  patra ; 
dacă  până  acum  specializarea  a  început  la  universitate  —  de 
aci  nainte  va  începe  din  liceu.  Uite  aşa,  numai  ca  să  nu  mai 
fie  cum  a  fost.  Par’că  văd  ce  fiori  îi  trec  pe  părinţii  odraslelor 
cu  chipiu  de  liceu,  —  şi  pe  autorii  de  manuale  şcolare  aşişderea. 

Mă  ‘ntreb  însă,  împreună  cu  atâţia  români  iubitori  de 
şcoală,  unde  vom  ajunge  cu  o  şcoală  hărţuită  aşa  de  barbar 
în  fiecare  an  ? 

* 

SUNTEM  în  fericita  situaţie  de  a  putea  anunţa  iubita 
noastră  preoţime,  că  în  curând  se  va  pune  sub  tipar  recenta 
operă  „Religia  şi  formarea  caracterului",  a  marelui  pedagog  Fr. 
W,  Foerster. 

Voluminoasa  carte  —  de  aproape  cinci  sute  de  pagini  — 
va  apărea  în  toamna  acestui  an  în  traducerea  subsemnatului. 
Ea  va  alcătui  un  preţios  luminător  şi  îndreptar  pentru  clerul 
nostru  chemat  să  zidească,  prin  predarea  religiei  în  şcoaleie 
primare,  caracterul  creştinesc  al  fragedelor  vlăstare  ale  neamului. 
Deasemenea  ea  va  fi  o  călăuză  de  valoare  pentru  orice  dascăl 
care-şi  dă  misiunei  sale  o  superioară  interpretare.  N.  C. 

ASOCIAŢIA  CLERULUI  „  ANDREIU  $  AGU  N  A‘\ 


Nr.  3/1933. 

COMUNICAT 

TUTUROR  PREŞEDINŢILOR  DE  DESPĂRŢĂMINTE. 

In  temeiul  Regulamentului  pentru  organizarea  despărţă- 
mintelor  Asociaţiei  clerului  „A.  Şaguna"  şi  al  hotărârii  comi¬ 
tetului  central  —  privitoare  la  activitatea  pastorală  a  despărţă- 
mintelor,  —  în  anul  1933  se  vor  ţinea  următoarele  adunări  şi 
conferinţe  pastorale:. 

I.  ADUNAREA  ORDINARĂ  DE  PRIMĂVARĂ, 
în  luna  MARTIE. 

ZIUA  ÎNTÂIA: 

Preşedintele  va  îace  raport  cumulativ  despre  activitatea 
cercurilor  religioase  precum  şi  despre  activitatea  extraoîicioasă 
a  tuturor  membrilor  despărţământului.  Acest  raport  formează 
bază  de  discuţie. 

Tot  în  această  adunare  ordinară  se  vor  desbate  celelalte 
puncte  din  §  6  al  Regulamentului. 

După  mas  ă:  Mărturisirea  preoţilor  şi  a  credincioşilor. 
Se  va  ţine  Vecernie.  Credincioşii  vor  fi  avizaţi  din  vreme  pentru 
mărturisire. 

Text  pentru  meditaţia  de  mărturisire :  „Mărturisi-ţi-vă  Dom¬ 
nului,  e  bun;  Că  în  veac  e  mila  lui“  (Ps.  135). 

A  DOUA  ZI : 

Sf.  Liturgie  înainte  sfinţită.  Text  pentru  meditaţia  de  îm¬ 
părtăşire:  „Rămâneţi  întru  mine  şi  eu  întru  voi“  (Ioan  c.  15,  v. 
4).  împărtăşirea  preoţilor  şi  a  credincioşilor. 

II.  CONFERINŢA  PASTORALĂ  DE  VARĂ,  IN  LUNA  IUNIE. 

Mai  mulţi  preoţi  vor  îace  dări  de  seamă  despre  câte  2  cărţi 
cu  conţinut  potrivit  pentru  formarea  preotului  şi  asupra  altor  2 
cărţi  de  conţinut  religios  (literatura  educativă  religioasă).  Cărţile 
asupra  cărora  se  vor  face  dări  de  seamă  vor  fi  recomandate 
de  preşedintele  despărţământului.  Utrenie  sau  Vecernie,  cu  pre¬ 
dică  despre  părţi  din  cultul  ortodox.  La  sî.  slujbă  se  vor  chema 
şi  membrii  Societăţii  Sf.  Gheorghe,  cărora  după  putinţă  li  se 
vor  distribui  cărţi  educative  şi  religioase. 

III.  CONFERINŢA  CATEHETICĂ  IN  LUNA  SEPTEMVRIE. 

Catihezaţia  în  şcoala  primară. 

a)  Neajunsuri  practice  (în  legătură  cu  prea  mulţi  elevi,  prea 

multe  clase,  distanţă  mare  la  filii  etc.,  constatate  din  expe¬ 
rienţă  de  o  jumătate  de  an  şi  remedierea  lor. 


79 


REVISTA  TEOLOGICA 


b)  Discuţii  în  j>,rul  programei  analitice. 

c)  O  lecţie  practică. 

Asupra  punctelor  de  mai  sus  va  refera  câte  un  preot  — 
ceilalţi  fiind  pregătiţi  pentru  discuţie. 

IV.  CONFERINŢA  PASTORALĂ  IN  LUNA  NOEMVRIE. 

Sf.  Liturgie  şi  predică.  Activitatea  Societăţii  tinerimii  „St 
Gheorghe" ;  Reuniunea  de  femei;  Casa  culturală;  Oastea  Dom¬ 
nului  cu  discuţii  pentru  îndrumarea  lor. 

Experienţe  şi  program  de  viitor  potrivit  nevoilor  sociale 
ale  vremii  şi  împrejurărilor  locale. 

Lucrări:  a)  „Mila  creştinească-. 

b)  „Datoria  femeii  ortodoxe". 

c)  „Atmosfera  creştină  în  care  să  se  ţină  petrecerile  tine- 

•  •  • 
rima". 

Fiecare  preot  este  obligat  să  trimită  preşedintelui  despăr¬ 
ţământului  în  cursul  anului  o  predică  pentru  o  Duminecă  sau 
sărbătoare,  scrisă  citeţ,  pe  o  singură  pagină.  Aceste  predici 
apoi  se  vor  trimite  secţiei. 

Preşedinţii  despărţămintelor  vor  întocmi  câte  un  raport 
complet  dar  sumar  (concluziile  să  nu  lipsească !)  asupra  fiecărei 
conferinţe  şi-i  vor  trimite  biroului  secţiei  în  decurs  de  15  zile 
dela  data  la  care  s’a  ţinut  conferenţa. 

Sibiu,  la  5  Februarie  1933. 

BIROUL  CENTRAL. 

ÎN  ACEST  NUMĂR: 

Prof.  NICOLAE  COLAN:  Se ’ncheagă  frontul  ortodox. 

Dr.  D.  STĂNILOAE:  Catolicismul  şi  cultura  modernă. 

Dr.  ŞT.  LUPŞA:  Suferinţele  sfântului  Ioan  Gură  de  Aur. 

Prot.  Dr.  SEB.  STANCA;  O  luptă  între  predică  şi  cazanie. 

Frot.  Dr.  GH.  CIUHANDU :  Bogomitismul  şl  Românii.  ' 

Pr.  FL.OREA  CODRE ANU :  Catehizare  prin  desemn. 

TEOD.  BODOGAE,  GR.  T.  MIŞCAREA  UTER  ARĂ :  Lorthodoxie.  Reşe- 
MARCU  şi  Pr.  A.  RADU;  dinţa  mitropolitană  din  Cernăuţi  şi  meşterul 

ei  losif  Hlavka.  Studii  teologice. 

*  *  *  CRONICĂ :  Chemare  către  credincioşii  Bisericii 

ortodoxe  române. 

N.  VONIGA,  N.  N.  şiN.C.:  Note  şi  informaţii. 

Del»  Asociaţia  oierului  „Andrei»  Şagana*. 


